അല് ഖ്വയ്ദ തലവന് സവാഹിരി പാക് സംരക്ഷണയിലെന്ന് റിപ്പോര്‍ട്ട് | alqaida| ISI\nഅല് ഖ്വയ്ദ തലവന് സവാഹിരി പാക് സംരക്ഷണയിലെന്ന് റിപ്പോര്‍ട്ട്\nApr 22, 2017, 04:49 PM IST\nയുഎസ്സില് ഒരിക്കല് കൂടി ബോംബിടുകയെന്നത് സവാഹിരിയുടെ അവസാനത്തെ ആഗ്രഹം. ഒസാമ ബിൻലാദന്റെ മകൻ ഹംസയും പാകിസ്താന്റെ സംരക്ഷണയിൽ.\nഅൽസവാഹിരി ബിൻലാദനൊപ്പം. കടപ്പാട്: റോയിട്ടേഴ്സ്\nഅമേരിക്കയെ വീണ്ടും പ്രഹരിക്കണമെന്നത് സവാഹിരിയുടെ സ്വപ്നം\nഒസാമ ബിൻലാദന്റെ മകൻ ഹംസയും പാകിസ്താന്റെ സംരക്ഷണയിൽ\nവാഷിങ്ടൺ: ഡ്രോണ് ആക്രമണം അതീജിവിച്ച് അഫ്ഗാന് അതിര്‍ത്തിയില്‍നിന്ന് കഴിഞ്ഞവര്‍ഷം രക്ഷപ്പെട്ട അല് ഖ്വയ്ദ നേതാവ് അയ്മാന് അല് സവാഹിരി പാകിസ്താന്റെ സംരക്ഷണയിലെന്ന് റിപ്പോര്‍ട്ടുകള്.\nപാകിസ്താന് ഇന്റര് ഇന്റലിജന്‍സ് സര്‍വ്വീസ് സംരക്ഷണം നല്‍കുന്ന സവാഹരി കറാച്ചയിലാണെന്നാണ് അമേരിക്കയില് നിന്നുള്ള ന്യൂസ് വീക്ക് റിപ്പോര്‍ട്ട് ചെയ്യുന്നത്.\n2001 അവസാനത്തോടുകൂടി യുഎസ് സേന അഫ്ഗാനിസ്ഥാനില് നിന്ന് തുരത്തിയതാണ് അല് ഖ്വയ്ദയെ. അന്നു തുടങ്ങി ഇന്നു വരെ പാകിസ്താന് ഇന്റലിജന്‍സ് ഏജന്‍സിയാണ്(ഐഎസ്ഐ) സവാഹിരിക്ക് അഭയം നല്‍കുന്നതെന്നും ന്യൂസ് വീക്ക് റിപ്പോര്‍ട്ട് ചെയ്യുന്നു.\nകഴിഞ്ഞ വര്‍ഷം ഒബാമ ഭരണത്തിലിരിക്കെ പാകിസ്താനിലെ ഉള്‍പ്രദേശത്ത് അമേരിക്ക നടത്തിയ ഡ്രോണ് ആക്രമണത്തില് നിന്ന് സവാഹിരി തലനാരിഴയ്ക്കാണ് രക്ഷപ്പെട്ടത്. സവാഹിരിയുടെ അഞ്ച് സുരക്ഷാഭടര് കൊല്ലപ്പെട്ടെങ്കിലും സവാഹിരി രക്ഷപ്പെട്ടെന്ന് ഇവര് പറയുന്നു.\n'തന്നെ ആരും ഒരിക്കലും ജീവനോടെ പിടികൂടില്ലെന്ന് സവാഹിരി പ്രതിജ്ഞ ചെയ്തിട്ടുണ്ട് മാത്രമല്ല. കണ്ണടയ്ക്കുന്നതിന് മുമ്പ് അമേരിക്കയെ കുലുക്കുന്ന മറ്റൊരു ആക്രമണം കൂടി നടത്തുകയെന്നതാണ് തന്റെ അന്ത്യാഭിലാഷ'മെന്ന് സവാഹിരി പറഞ്ഞിട്ടുണ്ടെന്നും മേഖലയിലെ തീവ്രവാദി നേതാവ് പറയുന്നു.\nതാലിബാന് സവാഹിരിക്ക് സംരക്ഷണം നല്‍കാന് താത്പര്യപ്പെടാത്തതിനാലാണ് പാകിസ്താന് ഏജന്‍സി സവാഹിരിക്ക് കറാച്ചിയില് അഭയം നല്‍കാന് കാരണം. സി ഐ എ ഉദ്യോഗസ്ഥന് പറയുന്നത് അഫ്ഗാനിസ്ഥാനില്‍നിന്ന് രക്ഷപ്പെട്ട സവാഹിരി ഉണ്ടായിരിക്കാന് സാധ്യതയുള്ള സ്ഥലം കറാച്ചി മാത്രമാണെന്നാണ്.\nഉസാമ ബിന്‍ലാദന്റെ മകന് 26കാരനായ ഹംസ ബിന്‍ലാദനും പാകിസ്താന് ഐഎസ്ഐയുടെ സംരക്ഷണയിലാണെന്ന് നൂറ് ശതമാനം വിശ്വസിക്കുന്നുവെന്ന് മുന് പാകിസ്താന് ഉദ്യോഗസ്ഥൻ തന്നെ സമ്മതിച്ചിട്ടുണ്ട്.


ഇന്ത്യയിൽ നിന്ന് യു.എ.ഇ.ലേക്ക് മടങ്ങാൻ ടിക്കറ്റ് ബുക്കിംഗ് ആരംഭിച്ചു - British Kairali\nഇന്ത്യയിൽ നിന്ന് യു.എ.ഇ.ലേക്ക് മടങ്ങാൻ ടിക്കറ്റ് ബുക്കിംഗ് ആരംഭിച്ചു\nദുബൈ: യു.എ.ഇയിലേക്ക് മടങ്ങി വരുവാന് ആഗ്രഹിക്കുന്ന താമസ വിസയുള്ള ഇന്ത്യക്കാര്‍ക്കായി ഉടനെ സര്‍വീസ് ആരംഭിക്കുമെന്ന് എയര് ഇന്ത്യ എക്സ്പ്രസ്. ഇൗ മാസം 12 മുതല് 26 വരെയുള്ള തീയതികളിലെ യാത്രക്കായി ടിക്കറ്റ് ബുക്കിങ് ആരംഭിച്ചിട്ടുണ്ട്. http://airindiaexpress.in വെബ്സൈറ്റ്, അംഗീകൃത ട്രാവല് ഏജന്‍റുമാര്, കാള് സെന്‍റര് എന്നിവ മുഖേനെ ടിക്കറ്റ് ബുക്ക് ചെയ്യാം. യു.എ.ഇയിലേക്ക് മടങ്ങിയെത്തുന്നതിന് ഫെഡറല് അതോറിറ്റി ഫോര് െഎഡന്‍റിറ്റി ആന്‍റ് സിറ്റിസന്‍ഷിപ്പ് (െഎ.സി.എ) അല്ലെങ്കില് ജനറല് ഡയറക്ടറേറ്റ് ഒഫ് റസിഡന്‍സി ആന്‍റ് ഫോറിന് അഫയേഴ്സ് അനുമതി ലഭിച്ചവര്‍ക്ക് മാത്രമാണ് ടിക്കറ്റ് എടുക്കാനാവുക.\nയാത്രക്ക് 96 മണിക്കൂര് മുന്‍പ് ലഭിച്ച കോവിഡ് നെഗറ്റീവ് ആണെന്ന പി.സി.ആര് പരിശോധനാഫലം നിര്‍ബന്ധമാണ്. ഹെല്‍ത് ഡിക്ലറേഷന് ഫോം പൂരിപ്പിക്കണം,അല്‍ഹൊസന്,ഡി.എക്സ്.ബി സ്മാര്‍ട്ട്ആപ്പുളും ഡൗണ്‍ലോഡ് ചെയ്തിരിക്കണം.\nകോവിഡ് പ്രതിസന്ധിയെ തുടര്‍ന്ന് പ്രതിരോധ പ്രവര്‍ത്തനങ്ങളുടെ ഭാഗമായി യു.എ.ഇ വിദേശത്തു നിന്നുളള യാത്രക്കാര്‍ക്ക്  വിലക്ക് ഏര്‍പ്പെടുത്തിയിരുന്നു. ഇന്ത്യയും സമ്ബൂര്‍ണ ലോക്ഡൗണ് പ്രഖ്യാപിച്ചു. അവധിക്കും മറ്റ് ആവശ്യങ്ങള്‍ക്കുമായി നാട്ടിലേക്ക് പോയ ആളുകള്‍ക്ക് അതോടെ തിരികെയെത്താന് കഴിയാതെയായി. യു.എ.ഇ വ്യോമാതിര്‍ത്തികള് തുറന്നു കൊടുക്കുകയും ഇവിടെ നിന്ന് ആളുകള്‍ക്ക് ഇന്ത്യയിലേക്ക് പറക്കാന് അനുമതി ലഭിക്കുകയും ചെയ്തെങ്കിലും ഇന്ത്യയില് നിന്നുള്ള സര്‍വീസുകള് ആരംഭിക്കാത്തതിനാല് നാലു മാസമായി മടങ്ങി വരാനാവാതെ ആളുകള് നാട്ടില് കുടുങ്ങിപ്പോവുകയായിരുന്നു. പലര്‍ക്കും ഉടനടി മടങ്ങിയെത്തി ഇവിടെ ജോലികളില് പ്രവേശിക്കേണ്ടതുണ്ട്. ഇതിനു പുറമെ നാട്ടില് കഴിയുന്ന കുഞ്ഞുങ്ങള്‍ക്ക് രക്ഷിതാക്കള്‍ക്കരികില് എത്താന് കഴിയാത്തസാഹചര്യവുമുണ്ടായിരുന്നു. െഎ.സി.എ അനുമതി നേടി കാത്തിരിക്കുകയും വിമാന സര്‍വീസ് ആരംഭിക്കാത്തതു മൂലം അത് കാലഹരണപ്പെട്ടുപോവുകയും ചെയ്തവര് നിരവധിയാണ്.\nകഴിഞ്ഞ ദിവസം ചെന്നിത്തലയില് മരിച്ച നിലയില് കണ്ടെത്തിയ യുവതിയുടെ കോവിഡ് പരിശോധനാ ഫലം പോസിറ്റീവ്. മാവേലിക്കര വെട്ടിയാര് സ്വാദേശിനി ദേവികക്കാണ് കോവിഡ് പോസിറ്റീവ് ആയത്. ഇന്‍ക്വസ്റ്റ് നടപടികള് നടത്തിയ മാന്നാര് പോലീസ് സ്റ്റേഷനിലെ ഉദ്യോഗസ്ഥര് ക്വാറന്റൈനില് പ്രവേശിച്ചു. കഴിഞ്ഞ ദിവസമാണ് ചെന്നിത്തലയില് ദമ്ബതികളെ വീടിനുള്ളില് മരിച്ച നിലയില് കണ്ടത്. ഭര്‍ത്താവ് പന്തളം കുരമ്ബാല ഉനംകോട്ടുവിളയില് ജിതിന് (30) രോഗമുണ്ടായിരുന്നില്ലെന്നും കണ്ടെത്തി. ദേവികക്ക് എവിടെനിന്നാണ് രോഗം ബാധിച്ചതെന്ന കാര്യം വ്യക്തമല്ല. ചൊവ്വാഴ്ചയാണ് […]\nസ്വകാര്യ ആശുപത്രിയില് നഴ്സുമാരുടെ സമരത്തിൽ; വേതനമില്ല, നിര്‍ബന്ധിത അവധി എടുപ്പിക്കുന്നു\nസ്വപ്ന സുരേശിന്ന് വൻ സമ്പാദ്യം ലോക്കറുകളിൽ സ്വർണ്ണവും പണവും\nകേരളം ഒഴികെയുള്ള സംസ്ഥാനങ്ങളില് മരണസംഖ്യ 94 ആയി


» സ്വ‍ർണ വിലയിൽ ഇന്ന് നേരിയ വർദ്ധനവ്\nസ്വ‍ർണ വിലയിൽ ഇന്ന് നേരിയ വർദ്ധനവ്\nPublished: Thursday, July 26, 2018, 12:33 [IST]\nസംസ്ഥാനത്ത് ഇന്ന് സ്വര്‍ണ വിലയിൽ നേരിയ വർദ്ധനവ്. പവന് 80 രൂപയാണ് ഇന്ന് കൂടിയത്. രണ്ട് ദിവസത്തിന് മുമ്പ് 80 രൂപ കുറഞ്ഞിരുന്നു. എന്നാൽ ഇന്ന് വീണ്ടും വില വർദ്ധിച്ചു.\n22,360 രൂപയാണ് പവന്റെ ഇന്നത്തെ വില. ഗ്രാമിന് 10 രൂപ വ‍ർദ്ധിച്ച് 2,795 രൂപയിലാണ് വ്യാപാരം പുരോഗമിക്കുന്നത്. ഈ മാസത്തെ ഏറ്റവും കുറഞ്ഞ വില 22,200 രൂപയാണ്. കഴിഞ്ഞ ആഴ്ച്ച മൂന്ന് ദിവസം ഈ വിലയ്ക്ക് വ്യാപാരം നടന്നിരുന്നു.\nഈ മാസം വീണ്ടും വില കുറയുന്ന ലക്ഷണങ്ങളാണ് വിപണിയിൽ കാണുന്നത്. പ്രാദേശികമായി ഡിമാന്‍ഡ് കുറഞ്ഞതും ആഗോള വിപണിയിലെ സാഹചര്യങ്ങളുമാണ് സ്വര്‍ണ വില കുറയാൻ കാരണമെന്ന് വ്യാപാരികൾ പറയുന്നു. ഇന്ത്യയിൽ സ്വർണത്തിന്റെ ഇറക്കുമതിയിലും കനത്ത ഇടിവാണ് രേഖപ്പെടുത്തുന്നത്.


പുതുവൈപ്പ് സമരം: പൊലീസ് നടപടിയെ വിമര്‍ശിച്ച് മന്ത്രി മേഴ്‌സിക്കുട്ടിയമ്മ | Reporter Live\nBy Web Desk\tJune 19, 2017 12:49 pm A+ A-\nതിരുവനന്തപുരം: പുതുവൈപ്പിലെ ജനകീയ സമരത്തിനെതിരായ പൊലീസ് നടപടിയെ വിമര്‍ശിച്ച് മന്ത്രി ജെ മേഴ്‌സിക്കുട്ടിയമ്മ രംഗത്ത്. പൊലീസ് നടപടി അങ്ങേയറ്റം തെറ്റാണെന്ന് മന്ത്രി അഭിപ്രായപ്പെട്ടു. ജനകീയ സമരങ്ങളെ അടിച്ചമര്‍ത്തുന്നത് സര്‍ക്കാര് നിലപാടല്ലെന്നും മന്ത്രി വ്യക്തമാക്കി.\nഅതേസമയം, സ്ഥലത്തെ ഐഒസി പ്ലാന്റിന്റെ നിര്‍മാണം നിര്‍ത്തിവെക്കുമെന്ന് സര്‍ക്കാര് ആര്‍ക്കും ഉറപ്പ് നല്‍കിയിട്ടില്ലെന്ന് മന്ത്രി പറഞ്ഞു. ചര്‍ച്ചയിലെ തീരുമാനങ്ങള് തെറ്റായി വ്യാഖ്യാനിക്കുകയായിരുന്നെന്ന് മന്ത്രി അഭിപ്രായപ്പെട്ടു. സമരക്കാര്‍ക്ക് തീവ്രവാദബന്ധമുണ്ടെന്ന പൊലീസ് ആരോപണം സര്‍ക്കാര് ഇപ്പോള് മുഖവിലയ്‌ക്കെടുക്കുന്നില്ലെന്ന് മന്ത്രി പറഞ്ഞു. തീവ്രവാദ ബന്ധം സംശയിക്കുന്നുവെന്നാണ് പൊലീസ് പറഞ്ഞതെന്നും തെളിവുണ്ടെങ്കില് അന്വേഷണം നടക്കട്ടെയെന്നും മന്ത്രി വ്യക്തമാക്കി.\nപൊലീസ് നടപടിക്കെതിരെ വ്യാപക പ്രതിഷേധം ഉയരുന്ന സാഹചര്യത്തിലാണ് മന്ത്രിയുടെ പ്രതികരണം. സമരക്കാര്‍ക്കെതിരായ പൊലീസിന്റെ കിരാത നടപടി സിപിഐഎമ്മിനെ പ്രതിരോധത്തിലാക്കിയിരിക്കുകയാണ്. ഇത് മനസിലാക്കി സ്ഥലം എംഎല്‍എ കൂടിയായ എസ് ശര്‍മ സമരക്കാരെ പിന്തുണച്ച് രംഗത്തെത്തിയിരുന്നു. പാര്‍ട്ടി എറണാകുളം ജില്ലാകമ്മറ്റിയും പൊലീസ് നടപടിയെ തള്ളിയിട്ടുണ്ട്. ജനങ്ങളുടെ പ്രശ്‌നങ്ങള് പരിഹരിക്കണമെന്ന് പാര്‍ട്ടി ജില്ലാ സെക്രട്ടറി പി രാജീവ് കഴിഞ്ഞ ദിവസം ആവശ്യപ്പെട്ടു.\nമുഖ്യമന്ത്രി വികസനവുമായി മുന്നോട്ട് പോകുമ്പോള് ഇത്തരം ജനകീയ സമരങ്ങളോട് എന്ത് നിലപാട് കൈക്കൊള്ളണമെന്ന ധര്‍മസങ്കടത്തിലാണ് പ്രാദേശിക പാര്‍ട്ടി നേതൃത്വം. വെള്ളിയാഴ്ച നഗരത്തില് പ്രതിഷേധവുമായെത്തിയ സമരക്കാരെ ഡിസിപി യതീഷ് ചന്ദ്രയുടെ നേതൃത്വത്തിലുള്ള പൊലീസ് സംഘം അതിക്രൂരമായി മര്‍ദ്ദിച്ചിരുന്നു. അടുത്ത ദിവസം മെട്രോ ഉദ്ഘാടന ചടങ്ങില് നടത്തിയ പ്രസംഗത്തില് വികസനത്തെ കുറിച്ചുള്ള തന്റെ നിലപാട് മുഖ്യമന്ത്രി വ്യക്തമാക്കിയിരുന്നു. വികസനത്തിന്റെ പേരില് ബുദ്ധിമുട്ടുകള് വരുന്നവര്‍ക്ക് സര്‍ക്കാര് നഷ്ടപരിഹാരം നല്‍കുമെന്നും അതിന് ശേഷവും എതിര്‍പ്പുമായി വന്നാല് സര്‍ക്കാര് അത് പരിഗണിക്കാതെ മുന്നോട്ട് പോകുമെന്നുമായിരുന്നു മുഖ്യമന്ത്രിയുടെ വാക്കുകള്. ഇതിന് തൊട്ടടുത്ത ദിവസവും സമരക്കാര്‍ക്ക് നേരെ പൊലീസിന്റെ ക്രൂരത നടമാടി.\nJun 19, 2017 12:49 pm\nപുതുവൈപ്പിന് സമരം: ചര്‍ച്ചയില് പങ്കെടുക്കില്ലെന്ന് സമരസമിതി\nപുതുവൈപ്പില് ഐഒസി പ്ലാന്റിനെതിരെ ജനകീയ പ്രതിഷേധം കത്തുന്നു; പ്രദേശത്ത് കോണ്‍ഗ്രസ് ഹര്‍ത്താല് തുടങ്ങി\nസമരക്കാര്‍ക്കുനേരെ പൊലീസ് ലാത്തിചാര്‍ജ്; പുതുവൈപ്പില് നാളെ കോണ്‍ഗ്രസ് ഹര്‍ത്താല്


വെജിറ്റേറിയനായ ശിവദയെ ഇറച്ചിവെട്ടുകാരിയാക്കി..! : Cinema News\nMonday, January 8, 2018 4:24 PM IST\nജയസൂര്യ നായകനായ സു സു സുധീ വാത്മീകം എന്ന സിനിമയിലൂടെ മലയാളികൾക്ക് പ്രിയങ്കരിയായ നടിയാണ് ശിവദ. കുഞ്ചാക്കോ ബോബൻ നായകനായി അഭിനയിക്കുന്ന ശിക്കാരി ശംഭുവാണ് ശിവദയുടെ പുതിയ സിനിമ.\nസിനിമയിലെ നടിയുടെ കഥാപാത്രത്തെക്കുറിച്ചുള്ള പുതിയ വിവരങ്ങൾ പുറത്ത് വന്നിരിക്കുകയാണ്. പൂർണമായും വെജിറ്റേറിയനായ നടിയാണ് ശിവദ. എന്നാൽ ശിക്കാരി ശംഭുവിൽ ഒരു ഇറച്ചിവെട്ടുകാരിയുടെ വേഷത്തിലാണ് ശിവദ അഭിനയിക്കുന്നത്.\nകുഞ്ചാക്കോ ബോബനെ നായകനാക്കി സുഗീത് സംവിധാനം ചെയ്യുന്ന നാലാമത്തെ സിനിമയാണ് ശിക്കാരി ശംഭു. ചാക്കോച്ചന്‍റെ നായികയായി അഭിനയിക്കുന്നത് ശിവദയാണ്. സിനിമയിലെ അഭിനയത്തെക്കുറിച്ച് നടി പറയുന്നതിങ്ങനെ;\nഇറച്ചി വെട്ടുന്ന ആ സ്ഥലത്ത് തനിക്ക് ഒരു നിമിഷം പോലും നിൽക്കാൻ കഴിഞ്ഞിരുന്നില്ല. കാരണം അതിന്‍റെ മണം ഒട്ടും ഇഷ്ടമായിരുന്നില്ല. എന്നാൽ തന്‍റെ കഥാപാത്രമായ അനിതയെ അവതരിപ്പിക്കുന്നതിന് വേണ്ടി താൻ അത് ചെയ്യുകയായിരുന്നു. ഒട്ടും വൃത്തിയില്ലാത്ത ഷർട്ടായിരുന്നു അനിതയുടെ വേഷം. സിനിമയിൽ മുഴുനീളം അനിതയ്ക്ക് ഈ വേഷം തന്നെയായിരുന്നു. അതിനൊപ്പം സാധാരണ സാരികളും ചുരിദാറും കഥാപാത്രം ധരിച്ചിരുന്നു. മാത്രമല്ല സിനിമയിൽ ഞാൻ അഭിനയിച്ച രംഗങ്ങളെല്ലാം കാട്ടിൽ ചിത്രീകരിച്ചവയായിരുന്നു. അവയെല്ലാം വേറിട്ട അനുഭവമായിരുന്നു. ശിക്കാരി ശംഭുവിന്‍റെ ചിത്രീകരണത്തിനിടെ മലന്പാന്പിനെ വരെ കണ്ടു. അത് ജീവിതത്തിലെ ആദ്യത്തെ സംഭവമായിരുന്നെന്നും ശിവദ പറയുന്നു.\nചിത്രത്തിൽ കുഞ്ചാക്കോ ബോബനും ശിവദയ്ക്കുമൊപ്പം വിഷ്ണു ഉണ്ണികൃഷ്ണൻ, മണിയൻപിള്ള രാജു, സലീം കുമാർ, ഹരീഷ് കണാരൻ എന്നിവരും പ്രധാന കഥാപാത്രങ്ങളെ അവതിപ്പിക്കുന്നു.


No need to oppose Supreme Court order; Mohanlal - Malayalam Filmibeat\n| Published: Saturday, December 24, 2016, 15:55 [IST]\nസിനിമാ പ്രദര്‍ശനത്തിന് മുന്‍പായി രാജ്യത്തെ തിയേറ്ററുകളില് ദേശീയ ഗാനം നിര്‍ബന്ധമായും കേള്‍പ്പിക്കണമെന്ന സുപ്രീം കോടതി ഉത്തരവ് വന്നിട്ട് അധികം നാളുകളായിട്ടില്ല. വിഷയവുമായി ബന്ധപ്പെട്ട് വ്യത്യസ്ത അഭിപ്രായങ്ങളാണ് പുറത്തുവന്നിട്ടുള്ളത്. കേരള രാജ്യാന്തര ചലച്ചിത്ര മേളയില് മുഴുവന് സിനിമകളും പ്രദര്‍ശിപ്പിക്കുന്നതിന് മുന്‍പ് ദേശീയ ഗാനം കേള്‍പ്പിച്ചിരുന്നു.\nദേശീയ ഗാനം കേള്‍പ്പിക്കുമ്പോള് എഴുന്നേല്‍ക്കാതിരുന്നതിനെത്തുടര്‍ന്ന് ഡെലിഗേറ്റുകളെ അറസ്റ്റ് ചെയ്ത സംഭവം വരെ സമീപ കാലത്ത് റിപ്പോര്‍ട്ട് ചെയ്തിരുന്നു. സുപ്രീം കോടതിയുടെ ഉത്തരവ് നവമാധ്യമങ്ങളില് വന് ചര്‍ച്ചയ്ക്ക് വഴിയൊരുക്കിയിരുന്നു. പ്രമുഖ താരങ്ങളടക്കമുള്ള സിനിമാ പ്രവര്‍ത്തകര് സംഭവവുമായി ബന്ധപ്പെട്ട് പ്രതികരണം രേഖപ്പെടുത്തിയിരുന്നു. വിഷയത്തെക്കുറിച്ച് സൂപ്പര് സ്റ്റാര് മോഹന്‍ലാലും പ്രതികരിച്ചു. മനോരമ ന്യൂസിന് നല്‍കിയ അഭിമുഖത്തിനിടയിലാണ് മോഹന്‍ലാല് തന്റെ നിലപാട് വ്യക്തമാക്കിയത്.\nതിയേറ്ററുകളില് ദേശീയ ഗാനം കേള്‍പ്പിക്കണമെന്ന സുപ്രീം കോടതി ഉത്തരവിനെതിരെ വിവാദമുണ്ടാക്കിയത് ശരിയായില്ലെന്നാണ് സൂപ്പര് സ്റ്റാര് മോഹന്‍ലാല് പറയുന്നത്.\nദേശീയ ഗാനം എതിര്‍ക്കപ്പെടേണ്ടതാണോ?\nതിയേറ്ററുകളില് സിനിമ പ്രദര്‍ശിപ്പിക്കുന്നതിന് മുന്‍പ് ദേശീയ ഗാനം കേള്‍പ്പിക്കുന്നത് സിനിമയ്ക്ക് ലഭിക്കുന്ന ആദരവ് കൂടിയാണെന്നാണ് ലാലേട്ടന് പറയുന്നത്.\nമോഹന്‍ലാല് ബ്ലോഗെഴുത്ത് നിര്‍ത്തിയോ ?\nസമകാലിക പ്രാധാന്യത്തെക്കുറിച്ച് കൃത്യമായി അഭിപ്രായമുള്ള മോഹന്‍ലാല് അതൊക്കെ പ്രകടിപ്പിക്കുന്നത് സ്വന്തം ബ്ലോഗിലൂടെയാണ്. സ്വന്തം കൈപ്പടയിലെഴുതിയ കുറിപ്പുകളാണ് ബ്ലോഗിലൂടെ ആരാധകര്‍ക്ക് ലഭിക്കുന്നത്.\nകുടുംബവുമൊത്ത് വിദേശ യാത്രയിലാണ്\nകുടുംബവുമായുള്ള വിദേശ യാത്രയുടെ തിരക്കിലാണ് താനെന്നും ഇടവേളയ്ക്ക് ശേഷം ബ്ലോഗെഴുത്ത് തുടരുമെന്നുമാണ് മോഹന്‍ലാല് ആരാധകര്‍ക്ക് ഉറപ്പു നല്‍കിയിട്ടുള്ളത്.\nRead more about: mohanlal film actor malayalam national anthem theatre screening മോഹന്‍ലാല് സുപ്രീം കോടതി തിയേറ്റര് സിനിമ\nFinally superstar Mohanlal talks about the Supreme Court order to play the National Anthem before screening in all theaters.\nStory first published: Saturday, December 24, 2016, 15:55 [IST]


എടക്കാട് റെയിൽവേ സ്റ്റേഷനിലെത്തിയ ചരക്ക് വാഗണിൽനിന്ന് സിമന്റ് ഇറക്കി - Kannur Varthakal Online\nഎടക്കാട് റെയിൽവേ സ്റ്റേഷനിലെത്തിയ ചരക്ക് വാഗണിൽനിന്ന് സിമന്റ് ഇറക്കി\nഎടക്കാട്: എടക്കാട് റെയിൽവേ സ്റ്റേഷനിലെത്തിയ ചരക്ക് വാഗണിൽനിന്ന് സിമന്റ് ഇറക്കി. ജനതാ കർഫ്യു ദിവസമാണ് സിമന്റ് വാഗൺ എത്തിയത്.\nലോക്ക് ഡൗൺ പ്രഖ്യാപിച്ചതോടെ ലോഡിറക്കി കൊണ്ടുപോവാനായില്ല. ഒരാഴ്ചയോളം ട്രാക്കിൽ കിടന്ന വാഗണിൽനിന്ന് ചൊവ്വാഴ്ചയാണ് ലോഡ് ഇറക്കിയത്. വാഗൺ ക്ഷാമം നേരിടുന്നതായി റെയിൽവേ അറിയിച്ചതോടെയാണ് നടപടികൾ വേഗത്തിലാക്കിയത്. 21 വാഗണുകളിലാണ് സിമന്റ് എത്തിയത്. തിങ്കളാഴ്ച എത്തിയ 21 ലോഡ് അരിയും ഇറക്കി.\nമുഴപ്പിലങ്ങാട്ടുനിന്നും കണ്ണൂരിൽനിന്നും വന്ന 90 ഓളം ചെറുതും വലുതുമായ ലോറികളിലാണ് അരിയും സിമന്റും കൊണ്ടുപോയത്.\nഎക്സ് വാഗൺ സംവിധാനപ്രകാരം അരി മുഴപ്പിലങ്ങാട് എഫ്.സി.ഐ.യിൽ എത്തിച്ച് തൂക്കമെടുത്ത് സപ്ലൈക്കോ ഗോഡൗണുകളിലേക്കും റേഷൻ കടകളിലേക്കും എത്തിച്ചു. റേഷൻ കടകളിൽ ജൂൺ 15 വരെയുള്ള സ്റ്റോക്ക് ഉണ്ടാവണമെന്ന നിർദ്ദേശവുമുണ്ടായിരുന്നു. മുഴപ്പിലങ്ങാട്ടെ ലോറി ഓണേഴ്‌സ് അസോസിയേഷന്റെ നേതൃത്വത്തിലാണ് കൂടുതൽ ലോറികൾ എത്തിച്ചത്.\nPrevious കോവിഡ് സ്ഥിരീകരിച്ച മാഹി സ്വദേശിയുടെ നില അതീവ ഗുരുതരം; ഇദ്ദേഹത്തിന്റെ സമ്പർക്ക പട്ടിക വലുത്\nNext കുപ്പിവെള്ളത്തിന് അമിതവില ഈടാക്കിയതിന് പിഴയിട്ടു


പാമ്പുകൾ ഇല്ലാത്ത ലോകത്തിലെ ഏക പ്രദേശം; അയര്‍ലണ്ടില് പാമ്പുകളില്ലാത്തതിന്റെ കാരണം എന്ത് ? | Malayalam UK\nAugust 05 17:33 2019 by News Desk 6\tPrint This Article\nകോവിഡ് വന്നു ‘അമ്മ മരിക്കുമോ ? മകന്റെ ചോദ്യത്തിന് മുന്നിൽ പകച്ചു ‘അമ്മ; അയര്‍ലണ്ടില് നഴ്‌സായ മലയാളി യുവതി പറയുന്നു


തൃശൂര് ജില്ലയില് 436 പേര്‍ക്ക് കൂടി കോവിഡ്; 383 രോഗമുക്തർ – Latest Guruvayur News, Guruvayoor News, Temple News, Municipality News | guruvayoorOnline.com\nHOME⇛GOL NEWS MALAYALAM⇛LATEST NEWS⇛തൃശൂര് ജില്ലയില് 436 പേര്‍ക്ക് കൂടി കോവിഡ്; 383 രോഗമുക്തർ\nതൃശൂര് ജില്ലയില് 436 പേര്‍ക്ക് കൂടി കോവിഡ്; 383 രോഗമുക്തർ\nജി ഒ എൽ ലേഖകൻJan 24,2021 6:11 PM IST\nതൃശൂര്: ജില്ലയില് ഞായാറാഴ്ച്ച 436 പേര്‍ക്ക് കൂടി കോവിഡ്-19 സ്ഥീരികരിച്ചു. 383 പേര് രോഗമുക്തരായി. ജില്ലയി രോഗബാധിതരായി ചികിത്സയി കഴിയുന്നവരുടെ എണ്ണം 5010 ആണ്. തൃശൂര് സ്വദേശികളായ 93 പേര് മറ്റു ജില്ലകളില് ചികിത്സയില് കഴിയുന്നു. ജില്ലയില് ഇതുവരെ കോവിഡ് സ്ഥീരികരിച്ചവരുടെ എണ്ണം 84,519 ആണ്. 78,959 പേരെയാണ് ആകെ രോഗമുക്തരായി ഡിസ്ചാര്‍ജ്ജ് ചെയ്തത്.\nജില്ലയില് ഞായാറാഴ്ച്ച സമ്പര്‍ക്കം വഴി 423 പേര്‍ക്കാണ് രോഗം സ്ഥീരികരിച്ചത്. കൂടാതെ 03 ആരോഗ്യ പ്രവര്‍ത്തകര്‍ക്കും, സംസ്ഥാനത്തിന് പുറത്തുനിന്ന് എത്തിയ 07 പേര്‍ക്കും, രോഗ ഉറവിടം അറിയാത്ത 03 പേര്‍ക്കും രോഗബാധ ഉണ്ടായിട്ടുണ്ട്. രോഗ ബാധിതരില് 60 വയസ്സിനുമുകളില് 33 പുരുഷന്‍മാരും 34 സ്ത്രീകളും\nഗവ. മെഡിക്കല് കോളേജ്, തൃശൂര് – 161\nജനറ ആശുപത്രി തൃശൂര്-24\nഅമല ആശുപത്രി, തൃശൂര് -21\nജൂബിലി മിഷന് മെഡിക്കല് കോളേജ് തൃശൂര് -56\nഅശ്വിനി ഹോസ്പിറ്റല് തൃശൂര് – 15\nസണ് മെഡിക്കല് റിസര്‍ച്ച് സെന്റര് തൃശൂര്-12\n3430 സാമ്പിളുകളാണ് പരിശോധനയ്ക്ക് എടുത്തത്. ഇതി 2742 പേര്‍ക്ക് ആന്റിജന് പരിശോധനയും, 541 പേര്‍ക്ക് ആര്‍ടി-പിസിആര് പരിശോധനയും, 147 പേര്‍ക്ക് ട്രുനാറ്റ്/സിബിനാറ്റ് പരിശോധനയുമാണ് നടത്തിയത്. ജില്ലയിൽ ഇതുവരെ ആകെ 7,548,059 സാമ്പിളുകളാണ് പരിശോധനയ്ക്ക് അയച്ചത്.\n315 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നത്. ഇതുവരെ ആകെ 1,29,786 ഫോണ് വിളികളാണ് ജില്ലാ കണ്‍ട്രോള് സെല്ലില്ലേക്ക് വന്നിട്ടുളളത്. 16 പേര്‍ക്ക് സൈക്കോ സോഷ്യ കൗണ്‍സിലര്‍മാര് വഴി കൗണ്‍സിലിംഗ് നല്‍കി.


പ്രവാസി മലയാളി താമസ സ്ഥലത്തുവെച്ച് മരിച്ചു | PravasiExpress\nHome Lifestyle Obituary പ്രവാസി മലയാളി താമസ സ്ഥലത്തുവെച്ച് മരിച്ചു\nറിയാദ്: പ്രവാസി മലയാളി ജിദ്ദയിൽ നിര്യാതനായി. മലപ്പുറം ജില്ലയിലെ ചുങ്കത്തറ പള്ളിക്കുത്ത് സ്വദേശി വരംബൻ കല്ലൻ ഇബ്രാഹിം (54) ആണ് മരിച്ചത്.\nശനിയാഴ്‍ച താമസ സ്ഥലത്തുവെച്ചായിരുന്നു അന്ത്യം. ജിദ്ദയിൽ ദീർഘകാലമായി പ്രവാസിയായിരുന്നു. മരണാനന്തര നിയമനടപടികൾ പൂർത്തിയാക്കാൻ ജിദ്ദ കെ.എം.സി.സി വെൽഫെയർ വിങ് നേതൃത്വം നൽകുന്നു.\nPrevious articleനടുറോഡിൽ അഭിഭാഷകയെ ക്രൂരമായി തല്ലി, വയറ്റിൽ ചവിട്ടി: അറസ്റ്റ്– വിഡിയോ\n17 വർഷങ്ങൾക്ക് ശേഷം ലോകസുന്ദരിപ്പട്ടം ഇന്ത്യയ്ക്ക്


മലക്കം മറിഞ്ഞ് മഞ്ജു; ഞെട്ടി ആരാധകരും - RashtraDeepika\nകുടുംബ പ്രേക്ഷകര്‍ക്കൊപ്പം യുവപ്രേക്ഷകരും ഒരുപോലെ ഇഷ്ടപ്പെടുന്ന താരമാണ് മഞ്ജു വാര്യര്. മലയാളി പ്രേക്ഷകരുടെ സ്വന്തം ലേഡി സൂപ്പര് സ്റ്റാർ. ഇപ്പോള് സോഷ്യല് മീഡിയയില് വൈറലാകുന്നത് നടിയുടെ ഒരു സാഹസിക രംഗത്തിന്‍റെ വീഡിയോ ആണ്.\nഡ്യൂപ്പിന്‍റെ സഹായമില്ലാതെ സാഹസികത നിറഞ്ഞ രംഗം ചെയ്തിരിക്കുകയാണ് മഞ്ജു. നടിയുടെ ഏറ്റവും പുതിയ ചിത്രമായ ചതുര്‍മുഖത്തിന്‍റെ സക്‌സസ് സോംഗിലാണ് ഈ രംഗമുള്ളത്.രണ്ട് ചങ്ങലകളില് തൂങ്ങി മുകളിലേക്ക് പൊങ്ങി മലക്കംമറിയുന്ന മഞ്ജുവിനെയാണ് വീഡിയോയില് കാണുന്നത്.\nലേഡി സൂപ്പര് സ്റ്റാറിന്‍റെ വീഡിയോ സോഷ്യല് മീഡിയയില് വൈറലായിട്ടുണ്ട്. ചെറിയ ഫൈറ്റുകള് സിനിമയില് ചെയ്തിട്ടുണ്ടെങ്കിലും ഇതാദ്യമായിട്ടാണ് ഇത്രയും സാഹസികമായ രംഗം മഞ്ജു ചെയ്യുന്നത്. മഞ്ജുവിന്‍റെ സാഹസിക രംഗത്തോടൊപ്പം തന്നെ ചിത്രത്തിന്‍റെ സക്‌സസ് ഗാനവും സോഷ്യല് മീഡിയയില് വൈറലായിട്ടുണ്ട്.\nവിധു പ്രതാപും മിഥുന് അശോകനും ചേര്‍ന്നൊരുക്കിയ ഗാനം ആലപിച്ചിരിക്കുന്നത് വിധു പ്രതാപ് തന്നെയാണ്. കൂടാതെ ഗാനത്തിന്‍റെ റാപ്പ് വരികള് ആലപിച്ചിരിക്കുന്നത് മലയാളി റാപ്പറായ ഇന്ദുലേഖ വാര്യരാണ്. മഞ്ജു വാര്യര്, സണ്ണി വെയ്ന്, അലന്‍സിയര് എന്നിവര് പ്രധാന വേഷത്തിലത്തുന്ന ചതുര് മുഖത്തിന് മികച്ച പ്രേക്ഷക സ്വീകാര്യതയാണ് ലഭിച്ചിരിക്കുന്നത്.\nമലയാളത്തിലെ ആദ്യ ടെക്നോ ഹൊറര് ചിത്രമാണിത്. രഞ്ജിത്ത് കമല ശങ്കറും, സലീല് വിയും ചേര്‍ന്നാണ് ചിത്രം സംവിധാനം ചെയ്തിരിക്കുന്നത്. അഭയകുമാര്, അനില് കുര്യന് എന്നിവരാണ് ചതുര് മുഖത്തിന്‍റെ കഥ, തിരക്കഥ, സംഭാഷണം എന്നിവ രചിച്ചിരിക്കുന്നത്.\nജിസ് ടോംസ് മൂവിയുടെ ബാനറില് മഞ്ജു വാര്യര് പ്രൊഡക്ഷന്‍സും ജിസ് ടോംസും, ജസ്റ്റിന് തോമസും ചേര്‍ന്നാണ് നിര്‍മിച്ചിരിക്കുന്നത്. ഈ വര്‍ഷം പുറത്തിറങ്ങുന്ന മഞ്ജുവിന്‍റെ രണ്ടാമത്തെ ചിത്രമാണിത്.\nസുരക്ഷ ഇളവിൽ കണ്ണവച്ചു മാഫിയ സംഘം ! സ്ഥിരം കാരിയര്‍മാരെ ഒഴിവാക്കി യാത്രക്കാരെ ചാക്കിട്ടു കള്ളക്കടത്ത് സംഘം; ഇന്നലെ മാത്രം പിടികൂടിയത് അരക്കോടിയുടെ സ്വര്‍ണം


കനത്തമഴ! മുണ്ടക്കയത്ത് ഉരുൾപൊട്ടി, മണിമലയാറ്റിൽ ജലനിരപ്പ് ഉയരുന്നു; പത്തനംതിട്ടയിലും കനത്തമഴ; കോട്ടമണ്‍പാറയില് കാര് ഒലിച്ചുപോയി - RashtraDeepika\nകോട്ടയം: മധ്യകേരളത്തിൽ മഴ വീണ്ടും ശക്തമാകുന്നു. കഴിഞ്ഞ രണ്ടു മണിക്കൂറായി മേഖലകളിൽ ശക്തമായ മഴയാണ് ലഭിക്കുന്നത്.\nമുണ്ടക്കയം വണ്ടന്‍പതാല് കൂപ്പുഭാഗത്ത് ഉരുള്‍പൊട്ടിയതായി റിപ്പോർട്ടുണ്ട്. ആളപായമില്ല. കനത്തമഴയെ തുടർന്ന് മണിമലയാറ്റിൽ ജലനിരപ്പ് ഉയരുകയാണ്.\nമുണ്ടക്കയത്തെ താഴ്ന്ന പ്രദേശങ്ങളിലും വെള്ളം കയറി. എരുമേലി മുണ്ടക്കയം സംസ്ഥാന പാതയിലും വെള്ളം കയറിയ നിലയിലാണ്.\nവണ്ടൻപതാൽ നോർത്ത് വില്ലേജിൽ മണ്ണിടിച്ചിലുമുണ്ടായി. അതേസമയം, സംസ്ഥാനത്ത് അടുത്ത മൂന്നു മണിക്കൂർ മഴ തുടരുമെന്നാണ് മുന്നറിയിപ്പ്.\nപത്തനംതിട്ടയിലും കനത്തമഴ; കോട്ടമണ്‍പാറയില് കാര് ഒലിച്ചുപോയി\nകോന്നി: പത്തനംതിട്ടയിലെ മലയോരമേഖലയിൽ കനത്തമഴ. കോന്നിയിൽ ഒരു മണിക്കൂറിനിടെ പെയ്തത് 74 മില്ലിമീറ്റർ മഴയാണ്. ആങ്ങമൂഴി വനത്തിനുള്ളിൽ ഉരുൾപൊട്ടിയതായും റിപ്പോർട്ടുണ്ട്.\nകോട്ടമൺപാറയിൽ ഒരു കാർ വെള്ളത്തിൽ ഒലിച്ചുപോയി. മലയോര മേഖലയിലെ ജനങ്ങൾ ജാഗ്രത പാലിക്കണമെന്ന് ജില്ലാ ഭരണകൂടം മുന്നറിയിപ്പ് നൽകി.


മൂലയ്ക്ക് മാറിയിരുന്ന് ചർച്ച നടത്തി അല്ല ലിസ്റ്റ് പ്രഖ്യാപിച്ചത്; ഉമ്മൻചാണ്ടിയും രമേശ് ചെന്നിത്തലയും തരുന്ന ലിസ്റ്റ് പ്രഖ്യാപിക്കാൻ അല്ല താനും കെ സുധാകരനും പദവികളിൽ ഇരിക്കുന്നത്: രൂക്ഷ പ്രതികരണവുമായി പ്രതിപക്ഷനേതാവ് വി ഡി സതീശൻ. | Kerala Speaks\nമൂലയ്ക്ക് മാറിയിരുന്ന് ചർച്ച നടത്തി അല്ല ലിസ്റ്റ് പ്രഖ്യാപിച്ചത്; ഉമ്മൻചാണ്ടിയും രമേശ് ചെന്നിത്തലയും തരുന്ന ലിസ്റ്റ് പ്രഖ്യാപിക്കാൻ അല്ല താനും കെ സുധാകരനും പദവികളിൽ ഇരിക്കുന്നത്: രൂക്ഷ പ്രതികരണവുമായി പ്രതിപക്ഷനേതാവ് വി ഡി സതീശൻ.\nകൊച്ചി: ഡി സി സി പുന:സംഘടനയുമായി ബന്ധപ്പെട്ടുള്ള പരസ്യ പ്രതികരണങ്ങളില് ഉമ്മന്‍ചാണ്ടിക്കും രമേശ് ചെന്നിത്തലക്കുമെതിരെ ആഞ്ഞടിച്ച് പ്രതിപക്ഷ നേതാവ് വി ഡി സതീശന്. ചര്‍ച്ച നടന്നില്ല എന്ന ഉമ്മന് ചാണ്ടിയുടെയും രമേശ് ചെന്നിത്തലയുടെയും വാദം തെറ്റാണെന്ന് സതീശന് പറഞ്ഞു.\nതാനും സുധാകരനും മൂലയില് മാറിയിരുന്നു കൊടുത്ത ലിസ്റ്റ് അല്ല. എല്ലാവരെയും തൃപ്തിപ്പെടുത്തി ഒരു പട്ടിക ഉണ്ടാക്കാന് ആകില്ല. താഴെത്തട്ടില് വരെ മാറി മാറി ചര്‍ച്ച നടത്തി. ഉമ്മന്‍ചാണ്ടിയും രമേശ് ചെന്നിത്തലയും തരുന്ന ലിസ്റ്റ് കൊടുക്കാന് ആണെങ്കില് പിന്നെ താന് ഈ സ്ഥാനത്ത് എന്തിനാണെന്നും വി ഡി സതീശന് ചോദിച്ചു. ഡിസിസി ലിസ്റ്റില് ആരും പെട്ടിതൂക്കികള് അല്ല. അത്തരം വിമര്‍ശനങ്ങള്‍അംഗീകരിക്കില്ലെന്നും വി ഡി സതീശന് പറഞ്ഞു.\nപട്ടിക വൈകുന്നു എന്ന് ഒരു ഭാഗത്തു പറയുക, മറ്റൊരു ഭാഗത്തു ഇത് നീട്ടികൊണ്ട് പോകുക അത് ശരിയല്ല. ഡിസിസി പുനസംഘടനയുടെ എല്ലാ ഉത്തരവാദിത്തവും താനും കെ സുധാകരനും ഏറ്റെടുക്കുന്നു. അനാവശ്യ സമ്മര്‍ദ്ദത്തിന് വഴങ്ങില്ല. യുഡിഎഫിനെ തിരിച്ചു കൊണ്ടുവരാനുള്ള ശ്രമം ആണെന്നും വി ഡി സതീശന് കൊച്ചിയില് പറഞ്ഞു\nPrevious articleപ്രായ പൂർത്തിയാകാത്ത പെൺകുട്ടിയെ പീഡിപ്പിച്ച് ഗർഭിണിയാക്കിയ കേസിൽ അറസ്റ്റിലായ യുവാവ് നിരപരാധി: പ്രതിയുടെ അഭ്യർത്ഥന പ്രകാരം നടത്തിയ ഡിഎൻഎ ടെസ്റ്റ് നെഗറ്റീവ് ആയി; മലപ്പുറം സ്വദേശി ശ്രീനാഥ് ജയിൽ മോചിതനാകുന്നത് 39 ദിവസത്തിനു ശേഷം.\nNext articleഅല്ലു അർജുൻ നായകനാകുന്ന ബിഗ്ബഡ്ജറ്റ് ചിത്രം പുഷ്പയിൽ വില്ലനായി എത്തുന്നത് മലയാളത്തിൻറെ പ്രിയ നായകൻ ഫഹദ് ഫാസിൽ: ക്യാരക്ടർ പോസ്റ്റർ പുറത്ത്; മേക്കോവറിൽ അമ്പരന്ന് പ്രേക്ഷകർ.\nകേരള കോൺഗ്രസ് രാഷ്ട്രീയ വേട്ടയ്ക്ക് യുഡിഎഫ് അണികളെ വിട്ടുകൊടുക്കില്ല: തിരുവോണനാളിൽ മാണി സി...\nബട്‌ളറുടെ ക്ലാസിൽ ഇംഗ്ലണ്ടിന് വിജയം! ശ്രീലങ്ക തവിടു പൊടി\nപത്തനംതിട്ട കൊല്ലം ജില്ലാ അതിർത്തിയിൽ കുറുവാ കവർച്ച സംഘത്തിൻറെ സാന്നിധ്യം: മുന്നറിയിപ്പുമായി പോലീസ്.


നെടുങ്കണ്ടം കസ്റ്റഡി മരണം: രാജ്കുമാറിന് ജയിലിൽ ചികിൽസ നിഷേധിച്ചെന്ന് രേഖകൾ, സിപിഒ നിയാസിനെ ചോദ്യം ചെയ്യുന്നു\nറിമാൻഡിലിരിക്കെ പീരുമേട് ജയിലിൽ വച്ച് മരിച്ച സാമ്പത്തിക തട്ടിപ്പ് കേസിലെ പ്രതി രാജ്കുമാറിന് ജയിലിൽ വിദഗ്ദ ചികിൽസ ലഭ്യമാക്കുന്നതിൽ വീഴ്ച പറ്റിയെന്ന് വ്യക്തമാക്കുന്ന റിപ്പോർട്ടുകൾ പുറത്ത്. കസ്റ്റഡി മരണത്തിൽ ജയിൽ വകുപ്പ് പ്രത്യേക അന്വേഷണം നടത്തുന്ന സാഹചര്യത്തിലാണ് ജയിലധികൃതരുടെ ഭാഗത്ത് വലിയ വീഴ്ച പറ്റിയെന്ന് വ്യക്തമാകുന്ന പുതിയ രേഖകൾ. എഷ്യാനെറ്റ് ന്യൂസാണ് റിപ്പോര്‍ട്ട് പുറത്ത് വിട്ടത്.\nമർദനമേറ്റ പരിക്കുകളോടെ റിമാൻഡ് തടവുകാരനായി പീരുമേട് സബ് ജയിലിലെത്തിച്ച രാജ്‍കുമാറിനെ 18ാം തീയ്യതി ജയില് അധികൃതര് രാജ്‍കുമാറിനെ താലൂക്ക് ആശുപത്രിയില് കൊണ്ടുപോയിരുന്നു. ഈ സമയം കാലുകൾ ചലിപ്പിക്കാൻ പോലും ആകാത്ത നിലയിലായിരുന്നു ഇയാൾ. തുടയിലും കാലിലും വേദനയും കടുത്ത നീരുണ്ടെന്ന് പീരുമേട് താലൂക്ക് ആശുപത്രിയിലെ രേഖകളില് വ്യക്തമാണ്. ആശുപത്രിയിലെ ഓർത്തോ വിഭാഗവും അതേ ദിവസം തന്നെ കുമാറിനെ പരിശോധിച്ചിരുന്നെന്നും രേഖകൾ വ്യക്തമാക്കുന്നു. സഹിക്കാനാകാത്ത വേദനയുണ്ടെന്നും രാജ്‍കുമാർ ഡോക്ടറോട് പറഞ്ഞിരുന്നതായാണ് വിവരം.\nഇക്കാര്യം നെടുങ്കണ്ടം താലൂക്ക് ആശുപത്രി സൂപ്രണ്ട് ഡോ. ആനന്ദും സ്ഥിരീകരിക്കുന്നുണ്ട്. രാജ് കുമാറിന് വിദഗ്ദചികിൽസ നിർദേശിച്ചിരുന്നു. ജയിൽ ആംബുലൻസിൽ എത്തിയാണ് ഡോക്ടര്‍മാർ പരിശോധിച്ചത്. നടക്കാൻ വയ്യാത്ത അവസ്ഥയിലായിരുന്നു. എന്നാൽ ജയിൽ അധികൃതർ അന്ന് മെഡിക്കൽ കോളജിലേക്ക് കൊണ്ട് പോയതിനെ കുറിച്ച് അറിയില്ലെന്നും അദ്ദേഹം പറയുന്നു.\nഅതേസമയം, പരിക്കിന്റെ ഗുരുതരാവസ്ഥ വ്യക്തമായിട്ടും വിദഗ്ദ ചികിൽസ ലഭ്യമാക്കാതെ തിരികെ ജയിലേക്ക് കൊണ്ട് പോവുകയാണ് പീരുമേട് ജയിൽ അധികൃതർ ചെയ്തതെന്നാണ് രേഖകൾ ചൂണ്ടിക്കാട്ടുന്നത്. അടുത്ത ദിവസം കോട്ടയം മെഡിക്കല് കോളേജിലേക്ക് കൊണ്ടുപോയെങ്കിലും ചികിത്സ നല്‍കാതെ തിരികെ കൊണ്ടുപോവുകയും ചെയ്തെന്നും ജയിൽ ആശുപത്രി രേഖകൾ വ്യക്തമാക്കുന്നു. രാജ്കുമാറിന്റെ മരണ കാരണം തുടർച്ചയായ മർദനവും ആന്തരിക ക്ഷതങ്ങളെ തുടർന്നുണ്ടായ ന്യൂമോണിയയുമാണെന്ന് പോസ്റ്റ് മോർട്ടം റിപ്പോർട്ടും ക്രൈം ബ്രാഞ്ച് കണ്ടെത്തലും നില നിൽക്കവെയാണ് പുതിയ രേഖകൾ ചൂണ്ടിക്കാട്ടുന്നു.\nഅതിനിടെ, രാജ്കുമാറിനെ മർദ്ദിച്ചെന്ന് ആരോപണ വിധേയനായ സിപിഒ നിയാസിനെ ചോദ്യം ചെയ്യാൻ വിളിപ്പിച്ചു. ക്രൈംബ്രാഞ്ച് നെടുങ്കണ്ടം ക്യാമ്പ് ഓഫീസിലാണ് ചോദ്യം ചെയ്യൽ. ഇതിനായി നിയാസ് നെടുങ്കണ്ടം ക്യാമ്പ് ഓഫീസിലെത്തി. നേരത്തെ സമാനമായ രീതിയിൽ വിളിച്ച് വരുത്തിയായിരുന്നു ഒന്നാം പ്രതി മുന് എസ്ഐ സാബുവിനെയും നാലാം പ്രതി സിപിഒ സജീവ് ആന്‍റണിയെയും കുറ്റസമ്മതം നടത്തിയതോടെ അറസ്റ്റ് ചെയ്തത്.\nഎന്നാൽ, പ്രതി പട്ടികിയല് കൂടുതല് പൊലീസുകാരുണ്ടെന്ന സൂചനകളും പുറത്ത് വരുന്നുണ്ട്. ഒന്‍പതോളം പേര് രാജ്‍കുമാറിനെ മര്‍ദ്ദിച്ചെന്നാണ് സാമ്പത്തിക തട്ടിപ്പ് കേസിലെ പ്രതി ശാലിനി നല്‍കിയ മൊഴിയിലുള്ളത്. തുടർ അന്വേഷണത്തിൽ പ്രതിപട്ടിക വിഫുലീകരിക്കാനും ക്രൈം ബ്രാഞ്ച് തയ്യാറെടുക്കുന്നുണ്ട്. ഇതിനിടെ, അറസ്റ്റിലായ സാബുവിനെയും സജീവ് ആന്‍റണിയെയും കസ്റ്റഡിയില് വിട്ടു കിട്ടുന്നതിനായി ക്രൈംബ്രാഞ്ച് പീരുമേട് കോടതിയില് അപേക്ഷ നല്‍കി. ഇരുവരെയും കസ്റ്റഡിയില് ലഭിക്കുകയാണെങ്കില് എല്ലാവരെയും ഒന്നിച്ച് ചോദ്യം ചെയ്ത് മൊഴികളിലെ പൊരുത്തക്കേട് പുറത്തുകൊണ്ടുവരാനാകുമെന്ന പ്രതീക്ഷയിലാണ് അന്വേഷണ സംഘം. കേസിലെ മുഖ്യ പ്രതികളായ എഎസ്ഐയും പൊലീസ് ഡ്രൈവറും ഇന്നു കീഴടങ്ങുമെന്നും സൂചനകളുണ്ട്.\nനെടുങ്കണ്ടം കസ്റ്റഡി മരണം: ശാലിനിയുടെ വെളിപ്പെടുത്തലുകള്‍ക്ക് പിന്നിലെ പൊരുത്തക്കേടുകള്, രാജ് കുമാറിന് നാസറിനെ നേരത്തെ അറിയാമായിരുന്നു\nHaritha Finance Nedunkandam custodial death raj kumar murder


അമിത വേഗത്തിലെത്തിയ വാഹനം ഇടിച്ചു; ഷാർജയിൽ മലയാളി യുവാവിന് ദാരുണ അന്ത്യം | Malayalam UK\nഅമിത വേഗത്തിലെത്തിയ വാഹനം ഇടിച്ചു; ഷാർജയിൽ മലയാളി യുവാവിന് ദാരുണ അന്ത്യം\nMarch 07 11:55 2021 by News Desk 6\tPrint This Article\nഷാര്‍ജയിലുണ്ടായ വാഹനാപകടത്തില് മലയാളി യുവാവ് മരിച്ചു. മലപ്പുറം പൊന്മള പൂവാട് സ്വദേശി ഫവാസ്(36)ആണ് മരിച്ചത്. അല് ദൈദിലില് വച്ചാണ് അപകടമുണ്ടായത്.\nസുഹൃത്തുക്കളുമായി സംസാരിച്ചു നില്‍ക്കവെ അമിത വേഗത്തിലെത്തിയ വാഹനം ഇടിക്കുകയായിരുന്നു. സംഭവസ്ഥലത്ത് വച്ചു തന്നെ മരണം സംഭവിച്ചു.\nഭാര്യ ഷഹീദ, മക്കള് ഷെര്‍ലീഷ് മന്‍ഹ, ഷിറാഷ്, അഹമ്മദ്. മൃതദേഹം നാട്ടിലെത്തിക്കാനുള്ള ശ്രമം ആരംഭിച്ചു.\nഇന്ത്യ vs വിന്‍ഡീസ് പരമ്പരയ്ക്ക് ഇന്ന് തുടക്കം; തന്ത്രങ്ങൾ വെളിപ്പെടുത്തി വിന്‍ഡീസ് കോച്ച്, കൊഹ്‌ലിയെ പുറത്താക്കാൻ ഇത് മതി\nതിരികെ വീട്ടിലേക്ക് പോകുന്നവർ സൂക്ഷിക്കുക ? കാരണം ഇതാണ് !!!\nഡൽഹിയിൽ ഗുണ്ടാസംഘങ്ങൾ തമ്മിലുണ്ടായ വെടിവയ്പിൽ ഒരു സ്ത്രീ ഉൾപ്പെടെ മൂന്ന് മരണം


കൊടുങ്ങല്ലൂരിൽ വീട്ടിലെ വളർത്തു പശുക്കൾ ഷോക്കേറ്റ് ചത്തു • Rounds Time Malayalam\nവെള്ളി, 20 മേയ് 2022 13:11:12 +0530\nHome Kerala Accident കൊടുങ്ങല്ലൂരിൽ വീട്ടിലെ വളർത്തു പശുക്കൾ ഷോക്കേറ്റ് ചത്തു\nകൊടുങ്ങല്ലൂരിൽ വീട്ടിലെ വളർത്തു പശുക്കൾ ഷോക്കേറ്റ് ചത്തു. മേത്തല പറമ്പിക്കുളങ്ങരയിൽ ക്ഷേത്രത്തിന് സമീപം ഒറവൻതിരുത്തി രാമചന്ദ്രൻ വളർത്തിയിരുന്ന രണ്ട് പശുക്കളാണ് ഷോക്കേറ്റ് ചത്തത്. ഇന്നലെ രാത്രിയുണ്ടായ കനത്ത മഴയിലും കാറ്റിലും വീട്ടിലെ വൈദ്യുതി മീറ്റർ കത്തി നശിച്ചിരുന്നു. ഇതിന്റെ ഷോർട് സർക്യൂട്ട് ആവാം കാരണമെന്നാണ് സംശയിക്കുന്നത്.\nPrevious articleആലപ്പുഴ മാന്നാറിൽ തുണിക്കടക്കും ഗോഡൗണിനും തീ പിടിച്ചു\nNext articleക്യാപ്റ്റൻ കളത്തിലേക്ക്: തൃക്കാക്കരയിൽ കളി മാറുന്നു; ഇടതുമുന്നണി കൺവെൻഷൻ ഇന്ന് പിണറായി ഉദ്ഘാടനം ചെയ്യും, കെ.വി തോമസും പ്രചാരണത്തിന്\n24 മണിക്കൂറിനിടെ രാജ്യത്ത് 16,326 പേർക്ക് കൂടി കോവിഡ്; കൂടുതൽ രോഗികൾ കേരളത്തിൽ\nരണ്ട് ബസുകൾ ഒരു റൂട്ടിൽ സർവീസ് നടത്തേണ്ടത് ഒരേ സമയത്ത്, സർവീസ് നടത്തിയപ്പോൾ പിഴയുമീടാക്കി:...\nഅരണാട്ടുകര സ്കൂൾ ഓഫ് ഡ്രാമ കാമ്പസിൽ വൻ തീപിടുത്തം; തീ പടരുന്നു, അണക്കാൻ തീവ്രശ്രമം\n3rd മാർച്ച് 2022


അടിയൊഴുക്കും തിരയും കുറവായതിനാൽ അധികൃതരുടെ അനുമതിയോടെ കടലിൽ കുളിക്കുന്ന സന്ദർശകർ. കോവളം തീരത്ത് നിന്നുള്ള കാഴ്ച.\nശബരിമലയിൽ ദേവസ്വം പ്രസിഡന്റ് എൻ. വാസു മാദ്ധ്യമങ്ങളോട് സംസാരിക്കുന്നു.\nകാലത്തിൻറെ കച്ചകെട്ടി... തദ്ദേശതിരഞ്ഞെടുപ്പിന് കോവിഡ് ബാധിതര്‍ക്കും ക്വാറന്‍റയനിലുള്ളവര്‍ക്കും സ്പെഷ്യല് തപാല് വോട്ട് എത്തിച്ച് വോട്ടു ചെയ്യുന്നതിന് അവസരമൊരുക്കുന്നതിനായി രൂപീകരിച്ച സ്പെഷ്യല് പോളിംഗ് ടീമിലെ ഉദ്യോഗസ്ഥർക്ക് കോട്ടയം മാമ്മന് മാപ്പിള ഹാളില് വെച്ച് നടത്തിയ പരിശീലന പരിപാടിയിൽ നിന്ന്\nഡീഗോ മറഡോണയുടെ വിയോഗത്തിൽ അനുശോചിച്ച് തിരുവനന്തപുരം ഫുട്‌ബാൾ ലൗവേഴ്‌സ് ഫോറം മാനവീയം വീഥിയിൽ സംഘടിപ്പിച്ച അനുസ്‌മരണ യോഗം.\nതൃക്കാർത്തിക ദിനത്തിൽ വലിയശാല തെരുവിൽ വീട്ടുമുറ്റത്ത് കാർത്തിക ദീപം തെളിയിക്കുന്നവർ.


കൂടപ്പിറപ്പുകളെ രക്ഷിച്ചതിന് പണം വേണ്ട സാര്...; മുഖ്യമന്ത്രിയുടെ വാഗ്ദാനം സ്‌നേഹത്തോടെ നിരസിച്ച് മത്സ്യതൊഴിലാളി: വീഡിയോ • ഇ വാർത്ത | evartha\nകൂടപ്പിറപ്പുകളെ രക്ഷിച്ചതിന് പണം വേണ്ട സാര്…; മുഖ്യമന്ത്രിയുടെ വാഗ്ദാനം സ്‌നേഹത്തോടെ നിരസിച്ച് മത്സ്യതൊഴിലാളി: വീഡിയോ\nevartha Desk August 20, 2018, 1:00 pm August 20, 2018\nപ്രളയത്തില് അകപ്പെട്ട് പലയിടങ്ങളിലും കുടുങ്ങി കിടന്നവരെ രക്ഷപ്പെടുത്തി തിരികെ കൊണ്ടുവരുന്നതില് നിര്‍ണായക പങ്കുവഹിച്ചത് മല്‍സ്യ തൊഴിലാളികളായിരുന്നു. ഇക്കാര്യം ഇന്നലെ മുഖ്യമന്ത്രി പിണറായി വിജയന് പറയുകയും ചെയ്തിരുന്നു. കേരളത്തിന്റെ സൈന്യം മല്‍സ്യതൊഴിലാളികള് ആണെന്നായിരുന്നു മുഖ്യമന്ത്രി പറഞ്ഞത്.\nBig salute #kerala Chief Minister's Office, Kerala\nPosted by Khais Mohmmed on Sunday, August 19, 2018\nരക്ഷാപ്രവര്‍ത്തനത്തിനെത്തിയ എല്ലാ മല്‍സ്യതൊഴിലാളികള്‍ക്കും പണവും വാഗ്ദാനം ചെയ്തു. മാത്രമല്ല തകര്‍ന്ന ബോട്ടുകള് നന്നാക്കി നല്‍കാമെന്നും മുഖ്യമന്ത്രി ഉറപ്പു നല്‍കിയിരുന്നു. ഇതിനു പിന്നാലെയാണ് ഫോര്‍ട്ടുകൊച്ചിക്കാരനായ മല്‍സ്യതൊഴിലാളി ഖായിസ് മുഹമ്മദ് ഫെയ്‌സ്ബുക്കിലൂടെ മുഖ്യമന്ത്രിയുടെ വാഗ്ദാനം സ്‌നേഹത്തോടെ നിരസിച്ച് രംഗത്തെത്തിയത്.\n‘ബഹുമാനപ്പെട്ട മുഖ്യമന്ത്രി സാര് അറിയുന്നതിന്, എന്റെ പേര് ഖായിസ്. എന്റെ വീട് ഫോര്‍ട്ട് കൊച്ചിയിലാണ്. ഞാനൊരു മല്‍സ്യ തൊഴിലാളിയുടെ മകനാണ്. എന്റെ വാപ്പ പണിയെടുത്തത് ഹാര്‍ബറിലാണ്. ആ പൈസ കൊണ്ടാണ് ഞാനും എന്റെ കുടുംബവും അനിയനും എല്ലാം ജീവിച്ചത്.\nഞാനും എന്റെ മല്‍സ്യതൊഴിലാളികളായ സുഹൃത്തുക്കളും ഇവിടുന്ന് ബോട്ടെടുത്ത് പ്രളയത്തില് അകപ്പെട്ടവരെ രക്ഷിക്കാന് വേണ്ടി പോയിരുന്നു. അതില് പങ്കെടുത്തതില് ഞാന് അഭിമാനം കൊള്ളുന്നു. പക്ഷേ ഞാന് കേട്ടിരുന്നു, സാര് പറയുന്നത് ഞങ്ങളാണ് സാറിന്റെ സൈന്യമെന്ന്, മല്‍സ്യ തൊഴിലാളികളാണ് സാറിന്റെ സൈന്യമെന്ന്. അതിന് ഞാനൊരുപാട് അഭിമാനിച്ചു. എന്നാല് പിന്നീട് ഞാനറിഞ്ഞു രക്ഷാപ്രവര്‍ത്തനത്തിന് എത്തിയ മല്‍സ്യതൊഴിലാളികള്‍ക്ക് 3000 രൂപ വച്ച് കൊടുക്കുന്നുണ്ടെന്ന്. വളരെ സങ്കടത്തോടെ പറയുന്നു ഞങ്ങളുടെ കൂടെപ്പിറപ്പുകളെ രക്ഷിച്ചതിന് കാശ് ഞങ്ങള്‍ക്ക് വേണ്ട.\nസാര് മറ്റൊരു കാര്യം പറഞ്ഞിരുന്നു, ഞങ്ങളുടെ കേടായ ബോട്ടുകളെല്ലാം നന്നാക്കി തരുമെന്ന്. അത് നല്ലൊരു കാര്യമാണ്. കാരണം ഞങ്ങള്‍ക്ക് മറ്റ് ഉപജീവന മാര്‍ഗങ്ങള് ഒന്നുമില്ല. അതല്ലാതെ ഞങ്ങളുടെ കൂടപ്പിറപ്പുകളെ, ഞങ്ങളുടെ സൗഹൃദങ്ങളെ രക്ഷിച്ചതിനുള്ള കാശ് ഞങ്ങള്‍ക്കുവേണ്ട. ഇത്രയും പറഞ്ഞുകൊണ്ട് എല്ലാ ആദരവോടും നന്ദിയോടും ഞാന് നിര്‍ത്തുന്നു’. ഇതാണ് ഖായിസ് മുഹമ്മദിന്റെ വാക്കുകള്. ഇതോടെ നിരവധിപേരാണ് ഖായിസിനെ അഭിനന്ദിച്ച് രംഗത്തെത്തിയിരിക്കുന്നത്.


ഭാര്യയെ മുതലയുടെ വായിൽ നിന്ന് രക്ഷിച്ചു ചക്കൊച്ചൻ\nഭാര്യയെ മുതലയുടെ വായിൽ നിന്ന് രക്ഷിച്ചു ചക്കൊച്ചൻ എന്നാൽ മനസ്സിൽ ഉണ്ടായിരുന്നത് എന്തെന്ന് തുറന്നു പറയുന്നു.\nമലയാള സിനിമയുടെ ചോക്ലേറ്റ് ഹീറോയായി എല്ലാകാലത്തും നിലനിൽക്കുന്ന ഒരു നടനാണ് കുഞ്ചാക്കോ ബോബൻ.\nകുഞ്ചാക്കോ ബോബനെ ഇഷ്ടമല്ലാത്ത മലയാളികൾ ഉണ്ടായിരിക്കില്ല. മലയാളികളുടെ മനസ്സിൽ എപ്പോഴും തന്റെതായ ഒരു സ്ഥാനം നിലനിർത്തി കൊണ്ടുപോകുന്ന നടൻ തന്നെയാണ് കുഞ്ചാക്കോ ബോബൻ. ഒരുകാലത്ത് കുഞ്ചാക്കോ ബോബൻ ഉണ്ടായിരുന്ന ആരാധികമാരുടെ എണ്ണമെടുത്താൽ ഇന്നത്തെ ഒരു യുവ താരത്തിനും അത്രയും ഉണ്ടായിട്ടില്ല എന്ന് പറയുന്നത് തന്നെയാണ് സത്യം. ഒരു ദിവസം കുഞ്ചാക്കോ ബോബനെ തേടിയെത്തുന്ന പ്രണയലേഖനങ്ങൾ നൂറിൽ കൂടുതൽ ആയിരുന്നു എന്ന് കുഞ്ചാക്കോ ബോബൻ തന്നെ തുറന്നു പറഞ്ഞിട്ടുണ്ട്. അതിൽ പലതും രക്തത്താൽ എഴുതിയ വാക്കുകൾ പോലും ഉണ്ടായിരുന്നുവെന്ന്.\nഅതൊരു വെറും വാക്കായിരുന്നില്ല കാരണം അന്നത്തെ കാലത്തെ പെൺകുട്ടികളുടെ ചോക്ലേറ്റ് നായകൻ കുഞ്ചാക്കോ ബോബൻ ആയിരുന്നു. അന്നത്തെ പെൺകുട്ടിയുടെ സങ്കൽപങ്ങളിൽ എല്ലാം നിറഞ്ഞു നിന്ന പ്രണയ സൗന്ദര്യ കുഞ്ചാക്കോ ബോബൻ ആയിരുന്നു. ഇപ്പോൾ കുഞ്ചാക്കോ ബോബന്റെ പുതിയ ഒരു വീഡിയോയാണ് സോഷ്യൽ മീഡിയയിൽ എല്ലാം വൈറലായി കൊണ്ടിരിക്കുന്നത്..പുതിയൊരു വീഡിയോയിൽ ആണ് കുഞ്ചാക്കോ ബോബൻ എത്തിയിരിക്കുന്നത്. വളരെ സുന്ദരനായ ആണ് കുഞ്ചാക്കോയെ ഇതിൽ കാണാൻ സാധിക്കുന്നത്. 45 വയസ്സിൽ എന്തൊരു സൗന്ദര്യമാണ് ചാക്കോച്ചന് എന്നാണ് ആളുകൾ ചോദിക്കുന്നത്..ഇപ്പോഴും ആ പഴയ സൗന്ദര്യത്തിന് ഒട്ടും മങ്ങലേൽക്കാതെ ആണ് ചാക്കോച്ചനെ കാണാൻ സാധിക്കുന്നത്..\nഇപ്പോൾ കുഞ്ചാക്കോ ബോബൻ ഇൻസ്റ്റഗ്രാമിൽ പങ്കുവെച്ച് പുതിയ ചിത്രമാണ് ശ്രദ്ധ നേടിക്കൊണ്ടിരിക്കുന്നത്. ഭാര്യ പ്രിയക്കോപ്പമുള്ള ചിത്രമാണ് ചാക്കോച്ചൻ പങ്കുവെച്ചത്. ഭാര്യയെ മുതലയിൽ നിന്നും രക്ഷിക്കുകയാണ് എന്ന് പറഞ്ഞ് ക്യാപ്ഷനോടെയാണ് ചിത്രം പങ്കുവച്ചിരിക്കുന്നത്..രണ്ടാമത്തെ ചിത്രത്തിനും ഒന്നാമത്തെ ചിത്രത്തെയും പ്രിത്യേകം നൽകിയിരിക്കുന്ന ക്യാപ്ഷൻ ആണ്. ചിത്രത്തിൽ നിന്നും രക്ഷിക്കുന്ന ചിത്ര ക്യാപ്റ്റൻ ആണ് നൽകിയിരിക്കുന്നത്, രണ്ടാമത്തെ ചിത്രത്തിൽ രസകരമായ രീതിയിൽ. യഥാർത്ഥത്തിൽ എൻറെ മനസ്സിലുള്ളത് ഇതായിരുന്നു എന്ന രീതിയിലാണ് നൽകിയിരിക്കുന്നത് വളരെ രസകരമായ രീതിയിൽ ഇതിന് മറുപടി കമന്റ് ആയിരിക്കുന്നത്.\nപ്രണയദിനത്തിൽ ആയിരുന്നു ചാക്കൊച്ഛന്റെ ഗാനത്തിന് ലഭിച്ചത്. കുറെ കാലങ്ങൾക്ക് ശേഷം ഒരു ചോക്ലേറ്റ് ഹീറോയായി വീണ്ടും ചാക്കോച്ചൻ എത്തുന്ന ചിത്രം എന്നൊരു പ്രത്യേകതയും ഉണ്ടായിരുന്നു എന്നതായിരുന്നു അതിൻറെ മനോഹാരിത. ഇപ്പോൾ വീണ്ടും സാമൂഹികമാധ്യമങ്ങളിൽ വൈറലാകുന്നത് ചാക്കോച്ചൻറെ പുതിയ ലുക്ക് തന്നെയാണ്. ആരാധകരെല്ലാം ഏറ്റെടുത്തിരിക്കുകയാണ് ഈയൊരു ലുക്ക്.


ഗർഭിണികൾ കൈതച്ചക്ക(പൈനാപ്പിൾ) കഴിക്കാമോ? : Deepika.com Special News | deepika ayurveda\nഗർഭിണികൾ പൈനാപ്പിൾ കഴിക്കരുത് എന്ന അന്ധവിശ്വാസം നമ്മുടെ സമൂഹത്തിൽ പരക്കെ നിലനിൽക്കുന്ന ഒന്നാണ്. പക്ഷേ, ഇതിന്‍റെ ശാസ്ത്രീയ വശങ്ങളെക്കുറിച്ച് പലർക്കുമറിയില്ല.\nപ്രോട്ടീനെ വിഘടിപ്പിക്കാൻ ശേഷിയുള്ള എൻസൈം ആണ് പൈനാപ്പിളിൽ അടങ്ങിയ ബ്രോമിലെയ്ൻ. അതിനാൽ പൈനാപ്പിൾ അബോർഷൻ ഉണ്ടാക്കുന്നു എന്ന് സമൂഹം മിഥ്യാധാരണ പുലർത്തുന്നു. ഈ ധാരണ തെറ്റാണെന്ന് തെളിയിക്കപ്പെട്ടിട്ടുണ്ട്.\nഗർഭാവസ്ഥയുടെ ആദ്യത്തെ മൂന്നു മാസങ്ങളിൽ പൈനാപ്പിൾ ഒഴിവാക്കണമെന്ന് ഡോക്ടേഴ്സ് ശിപാർശ ചെയ്യുന്നതിന്‍റെ കാരണം പൈനാപ്പിളിലടങ്ങിയ ബ്രോമിലെയ്ൻ cervex നെ ബലഹീനമാക്കാനും ഗർഭാശയത്തിന് ചലനങ്ങൾ ഉണ്ടാക്കാനും പ്രേരണ നല്കുന്നു. അതിനാൽ ആദ്യത്തെ മൂന്നു മാസങ്ങളിൽ പൈനാപ്പിൾ ഗർഭിണിയുടെ ഭക്ഷണത്തിൽ ഒഴിവാക്കുന്നതാണുത്തമം. അതിനുശേഷം മിതമായ അളവിൽ പൈനാപ്പിൾ കഴിക്കുന്നത് ഗർഭസ്ഥ ശിശുവിന്‍റെയും മാതാവിന്‍റെയും ആരോഗ്യത്തിന് അത്യുത്തമം ആണെന്ന് പറയുന്നു. പൈനാപ്പിളിലടങ്ങിയ അയണും ഫോളിക് ആസിഡും വിളർച്ച മാറ്റാൻ സഹായകം. അതുപോലെ ഗർഭകാലത്തെ അവസാന മാസങ്ങളിൽ പൈനാപ്പിൾ കഴിക്കുന്നത് സ്വഭാവിക പ്രസവത്തിനു സഹായിക്കുന്നതായും തെളിയിക്കപ്പെട്ടിട്ടുണ്ട്. ചില ഡോക്ടേഴ്സ് ഗർഭണികൾക്ക് എട്ട്, ഒന്പത് മാസങ്ങളിൽ പൈനാപ്പിൾ ധാരാളമായി കഴിക്കാനുള്ള ഉപദേശം നൽകാറുണ്ട്.\nഹൃദയസംബന്ധമായ അസുഖങ്ങൾ ഉള്ളവർക്ക് സാധാരണയായി നൽകുന്ന ഒരു മരുന്നാണ് beta blockers. ഇത് രക്തത്തിലെ പൊട്ടാസ്യത്തിന്‍റെ അളവു കൂട്ടുന്നു. അതിനാൽ പൊട്ടാസ്യം അടങ്ങിയ പൈനാപ്പിൾ, ഏത്തപ്പഴം മുതലായവ ഇത്തരം രോഗികൾ ഡോക്ടറുടെ നിർദേശാനുസരണം മാത്രമെ കഴിക്കാവൂ.\nകിഡ്നി ശരിയായി പ്രവർത്തിക്കാത്തവർ പൊട്ടാസ്യം അടങ്ങിയ ആഹാരം വർജ്ജിക്കുന്നതാണ് ഉത്തമം. രക്തത്തിൽ അധികമായുള്ള പൊട്ടാസ്യത്തിനെ അരിച്ചുകളയാനുള്ള കഴിവ് കിഡ്നിക്കില്ലാത്തതിനാൽ പൈനാപ്പിൾ ഇത്തരം രോഗികൾക്ക് കൊടുക്കരുത്.\nബ്രോമിലെയ്ൻ ഒരു meat tenderizer ആണ്. അതിനാൽ ചിലരിൽ ഇത് ചുണ്ടുപൊട്ടൽ, വായിലെ തൊലിപോകൽ, ശ്വാസം മുട്ടൽ എന്നിങ്ങനെയുള്ള ചില ബുദ്ധിമുട്ടുകൾ ഉണ്ടാക്കും. ചിലരിൽ ഇത് താത്കാലികം ആണ്. കടുത്ത അലർജിയുടെ ലക്ഷണങ്ങൾ കാണിക്കുന്നവർക്ക് പൈനാപ്പിൾ നൽകരുത്.\nഷുഗർ ധാരാളമായുള്ളതിനാൽ പ്രമേഹ രോഗികൾക്ക് പൈനാപ്പിൾ ഒരു നിശ്ചിത അളവിൽ മാത്രമെ നൽകാവൂ.\nബ്രോമിലെയ്ൻ രക്തം കട്ട പിടിക്കാതിരിക്കാൻ സഹായിക്കം. ഹൃദയ സംബന്ധമായ രോഗങ്ങൾ ഉള്ളവർക്ക് രക്തം കട്ട പിടിക്കാതിരിക്കാനുള്ള മരുന്ന് നല്കാറുണ്ട്. ഇത്തരം രോഗികൾക്ക് പൈനാപ്പിൾ നൽകരുത്.\nവിവരങ്ങൾ: അഡ്വ. ജോണി മെതിപ്പാറ. പ്രീന ഷിബു തുരുത്തിപ്പിള്ളിണ്


ലോക ബാഡ്മിന്റൻ ചാമ്പ്യൻഷിപ്പിൽ വെള്ളി നേടുന്ന ആദ്യ ഇന്ത്യൻ താരമായി കിഡംബി ശ്രീകാന്ത്; ഫൈനലിൽ സിംഗപ്പൂരിന്റെ ലോ കീയൂവിനോട് തോറ്റു(21-15,22-20)\nDec 19, 2021, 09:47 pm IST\nമാഡ്രിഡ്: സ്‌പെയിനിൽ നടന്ന ലോക ബാഡ്മിന്റൺ ചാമ്പ്യൻഷിപ്പിൽ ഇന്ത്യയുടെ കിഡംബി ശ്രീകാന്ത് വെള്ളി നേടി. ഫൈനലിൽ സിംഗപ്പൂരിന്റെ ലോഹ് കീൻ യൂവിനോട് തോറ്റു(21-15,22-20). കടുത്ത പോരാട്ടത്തിനൊടുവിലാണ് കിഡംബി തോൽവി സമ്മതിച്ചത്.\nഫൈനലിൽ ആദ്യ സെറ്റിൽ പകുതി സമയത്ത് 11-7ന് മുന്നിട്ട് നിന്ന ശ്രീകാന്തിന് പിന്നീട് മേധാവിത്വം നഷ്ടപ്പെട്ടു. ഒരു ഘട്ടത്തിൽ ശ്രീകാന്ത് 9-3 ന് മുന്നിലായിരുന്നു. അതിനുശേഷം സിംഗപ്പൂർ താരം കളി തിരിച്ചുപിടിക്കുകയായിരുന്നു. ആദ്യ സെറ്റുമായി താരതമ്യപ്പെടുത്തുമ്പോൾ രണ്ടാം സെറ്റ് കൂടുതൽ കടുത്ത മത്സരത്തിനാണ് സാക്ഷ്യം വഹിച്ചത്.\nരണ്ടാം സെറ്റിൽ തുടക്കത്തിൽ 7-4 ലീഡ് നേടിയ ശേഷം ശ്രീകാന്ത് തന്റെ എതിരാളിയെ തിരിച്ചുവരാൻ അനുവദിച്ചു. സ്‌കോർ 20-20 എന്ന നിലയിൽ തുടരെ രണ്ട് പോയിന്റുകൾ നേടി സിംഗപ്പൂർ താരം കിരീടം ഉറപ്പിച്ചു.\nബിഡബ്ല്യുഎഫ് ലോക ചാമ്പ്യൻഷിപ്പ് കിരീടം നേടുന്ന ആദ്യ സിംഗപ്പൂരുകാരനായി കീൻ യൂ. 24 കാരനായ ലോഹ് കീൻ യൂ അധികം വിയർക്കാതെ തന്നെ ശ്രീകാന്തിനെ മറികടന്നു. കഴിഞ്ഞ രണ്ട് മാസത്തിനിടെ, ഒളിമ്പിക് ചാമ്പ്യൻ വിക്ടർ അക്‌സൽസൺ ഉൾപ്പെടെയുള്ള മികച്ച 10 കളിക്കാരിൽ ആറ് പേരെ പിന്തള്ളിയാണ് ഈ റാങ്കിംഗിൽ ഉയർന്നത്.\nഒക്ടോബറിൽ ഡച്ച് ഓപ്പൺ നേടിയ അദ്ദേഹം ജർമ്മനിയിലെ ഹൈലോ ഓപ്പണിലും വിജയിച്ചു. ലോക ബാഡ്മിന്റൻ ഫൈനലിന് യോഗ്യത നേടുന്ന ആദ്യ ഇന്ത്യക്കാരനാണ് ശ്രീകാന്ത്. ലക്ഷ്യ സെൻ (2021), പ്രകാശ് പദുക്കോൺ (1983), എച്ച്എസ് പ്രണോയ്(2019) എന്നിവർക്ക് ശേഷം ടൂർണമെന്റിൽ മെഡൽ നേടുന്ന നാലാമത്തെ ഇന്ത്യക്കാരനാണ് അദ്ദേഹം. സെമിയിൽ ഇന്ത്യയുടെ തന്നെ ലക്ഷ്യസെന്നിനെയാണ് കിഡംബി പരാജയപ്പെടുത്തിയത്.\nTags: prakash padukoneKIDAMBI SRIKANTHBWF World Championships: Kidambi Srikanth Settles For Historic Silver After Losing FinalsLakshya SenHS Prannoy. (2019)Loh Kean Yew (Singapore)Srikanth Kidambi (India)Anders Antonsen (Denmark)Lakshya Sen (India)BWF World Championship 2021 Men's Finals standings\nഇറാഖിൽ റോക്കറ്റ് ആക്രമണം; അമേരിക്കൻ എംബസിയ്‌ക്ക് സമീപം രണ്ട് റോക്കറ്റുകൾ പതിച്ചു\nആലപ്പുഴയിൽ സ്‌കൂളുകൾക്ക് തിങ്കളാഴ്ച അവധി


ബിനോയിക്കു ദുബായ് ക്ലീന്‍ചിറ്റ് ; വിവാദവും ദുരൂഹതയും തുടരുന്നു – Tip of India News\nBy Tip of India News\t On Jan 27, 2018\nതിരുവനന്തപുരം /ന്യൂഡല്‍ഹി : ബിനോയ് കോടിയേരിക്കെതിരേ കേസുകളൊന്നും നിലവിലില്ലെന്ന ദുബായ് പോലീസിന്റെ റിപ്പോര്‍ട്ട് പുറത്തുവന്നതോടെ സി.പി.എം. തല്‍ക്കാലം തലയൂരിയെങ്കിലും സാമ്പത്തിക ഇടപാട് സംബന്ധിച്ച ദുരൂഹത തുടരുന്നു. മകനെതിരായ ആരോപണത്തിന്റെ പേരില് സംസ്‌ഥാന സെക്രട്ടറി കോടിയേരി ബാലകൃഷ്‌ണനെ പ്രതിരോധിക്കാന് സി.പി.എം. കേരളഘടകം ഒറ്റക്കെട്ടായി രംഗത്തിറങ്ങി. എന്നാല്, പ്രശ്‌നം എളുപ്പത്തില് അവസാനിപ്പിക്കാന് അനുവദിക്കില്ലെന്ന നിലപാടിലാണു പ്രതിപക്ഷം.\nബിനോയ് കോടിയേരിക്കെതിരേ സര്‍ക്കാരിനു പരാതി ലഭിച്ചിട്ടില്ലെന്നും ഇക്കാര്യത്തില് ഒരന്വേഷണത്തിനും തയാറല്ലെന്നും മുഖ്യമന്ത്രി പിണറായി വിജയന് നിയമസഭയില് വ്യക്‌തമാക്കി. ഇതില് പ്രതിഷേധിച്ച് യു.ഡി.എഫ്. അംഗങ്ങള് നിയമസഭയില്‍നിന്ന് ഇറങ്ങിപ്പോയി. ഇന്ത്യ, നേപ്പാള്, വിയ്‌റ്റ്‌നാം, യു.എ.ഇ. എന്നിവിടങ്ങളില് വ്യാപാരം നടത്തുന്ന ബിനോയിയുടെ സാമ്പത്തികസ്രോതസ് അറിയണമെന്നു പ്രതിപക്ഷനേതാവ് രമേശ് ചെന്നിത്തല ആവശ്യപ്പെട്ടു. പ്ലീനത്തെക്കുറിച്ചും ലളിതജീവിതത്തെക്കുറിച്ചുമൊക്കെ വാതോരാതെ പറയുന്ന സി.പി.എം. സംസ്‌ഥാന സെക്രട്ടറിയുടെ മകനാണു തട്ടിപ്പു നടത്തിയത്.\nഇതു കണ്ടില്ലെന്നു നടിക്കാനാവില്ലെന്നും ഇറങ്ങിപ്പോക്കിനു മുമ്പ് രമേശ് പറഞ്ഞു. അതേസമയം, പ്രശ്‌നത്തില് അന്വേഷണമാവശ്യപ്പെട്ട് ബി.ജെ.പി. എന്‍ഫോഴ്‌സ്‌മെന്റ് ഡയറക്‌ടറേറ്റിനെ സമീപിച്ചു. കടലില് കുളിക്കുന്നവനെ കുളത്തിന്റെ ആഴം കാട്ടി പേടിപ്പിക്കരുത് എന്ന ബിനീഷ് കോടിയേരിയുടെ ഫെയ്‌സ്‌ബുക് പോസ്‌റ്റും വിവാദമായി. മകനെതിരേ ദുബായില് ഒരു ക്രിമിനല് കേസും നിലവിലില്ലെന്നും ഗൂഢാലോചനയുടെ ഭാഗമായാണു വാര്‍ത്തകള് പ്രചരിച്ചതെന്നുമുള്ള കോടിയേരിയുടെ വാദം സി.പി.എം. സംസ്‌ഥാന സെക്രട്ടേറിയറ്റ് അംഗീകരിച്ചു.\nകോടിയേരിക്കു പിന്തുണ പ്രഖ്യാപിച്ചെങ്കിലും പാര്‍ട്ടി സംസ്‌ഥാന സെക്രട്ടേറിയറ്റില് മണിക്കൂറുകളോളം നടന്ന ചര്‍ച്ച പ്രശ്‌നത്തിന്റെ ഗൗരവം വെളിപ്പെടുത്തി. സെക്രട്ടേറിയറ്റ് യോഗത്തിനു പിന്നാലെ ബിനോയിക്കു ക്ലീന് ചിറ്റ് നല്‍കിക്കൊണ്ടുള്ള ദുബായ് പോലീസിന്റെയും കോടതിയുടെയും റിപ്പോര്‍ട്ട് പുറത്തുവിട്ടു. ബിനോയിയുടെ പേരില് ദുബായില് ക്രിമിനല് കേസുകളൊന്നുമില്ലെന്നു വ്യക്‌തമാക്കുന്ന സര്‍ട്ടിഫിക്കറ്റില് ഇന്നലത്തെ തീയതിയാണുള്ളത്. ബിനോയ് ദുബായ് പോലീസില് അപേക്ഷ സമര്‍പ്പിച്ചാണു സര്‍ട്ടിഫിക്കറ്റ് നേടിയത്.\nപരാതിക്കാരനായ രാഹുല് കൃഷ്‌ണയുമായി 30 ലക്ഷം ദിര്‍ഹത്തിന്റെ ഇടപാടാണുണ്ടായിരുന്നതെന്നും അതില് 20 ലക്ഷം ദിര്‍ഹം തിരിച്ചടച്ചെന്നുമായിരുന്നു കഴിഞ്ഞദിവസം ബിനോയിയുടെ വിശദീകരണം. 10 ലക്ഷം ദിര്‍ഹം നല്‍കാനുള്ളപ്പോള്‍തന്നെ 60,000 ദിര്‍ഹം ദുബായ് കോടതിയില് പിഴയടച്ചു പ്രശ്‌നം തീര്‍ത്തതായി ബിനോയ് വ്യക്‌തമാക്കുമ്പോഴും കണക്ക് ശരിയാകുന്നില്ലെന്നതാണു വസ്‌തുത. മകനെതിരേ ദുബായില് ക്രിമിനല് കേസ് നിലവിലില്ലെന്നാണു കോടിയേരിയുടെ വാദം.\nദുബായ് പോലീസിന്റെ സര്‍ട്ടിഫിക്കറ്റും അങ്ങനെതന്നെ. സാമ്പത്തികത്തട്ടിപ്പു സംബന്ധിച്ച കേസ് നിലവിലുണ്ടെന്ന സൂചനയാണിതു നല്‍കുന്നത്. ബിനോയിക്കെതിരേ ദുബായിലുള്ളതു സിവില് കേസ് മാത്രമാണെന്ന സി.പി.എം. പോളിറ്റ് ബ്യൂറോ അംഗം എസ്. രാമചന്ദ്രന്‍പിള്ളയുടെ പ്രതികരണവും ശ്രദ്ധേയമാണ്. തനിക്കെതിരേ ഇന്ത്യയിലോ ദുബായിലോ ഏതെങ്കിലും തരത്തിലുള്ള കേസുകളോ യാത്രാവിലക്കോ നിലവിലില്ലെന്നു ബിനോയിതന്നെ വ്യക്‌തമാക്കിയിട്ടുണ്ടെന്നു സി.പി.എമ്മിന്റെ ഔദ്യോഗികപ്രസ്‌താവനയില് ചൂണ്ടിക്കാട്ടുന്നു.\nകോടിയേരിയുടെ മക്കള് എങ്ങനെ കോടീശ്വരന്‍മാരായെന്നും 30 ലക്ഷം ദിര്‍ഹത്തിന്റെ വായ്‌പ തിരിച്ചടയ്‌ക്കാന് മാത്രം ബിനോയിക്ക് എന്താണു ബിസിനസെന്നുമുള്ള ചോദ്യമാണു സി.പി.എമ്മിന്റെ എതിരാളികള് ഉയര്‍ത്തുന്നത്. സി.പി.എം. നേതാക്കളും കുടുംബാംഗങ്ങളും ധാര്‍മികവും ലളിതവുമായ ജീവിതം നയിക്കണമെന്ന പാലക്കാട് പ്ലീനത്തിലെ രാഷ്‌ട്രീയനയരേഖയും വിമര്‍ശകര് ചൂണ്ടിക്കാട്ടുന്നു. ബിനോയിക്കെതിരായ ആരോപണം വ്യാജവാര്‍ത്തയാണെന്നും അതിനു പിന്നിലെ ഗൂഢാലോചന പുറത്തുകൊണ്ടുവരണമെന്നുമാണു സി.പി.എം. സംസ്‌ഥാന സെക്രട്ടറിയേറ്റ് പ്രസ്‌താവനയില് ആവശ്യപ്പെട്ടത്.\nനിയമസഭ നടക്കുന്നതിനാല് മുഖ്യമന്ത്രി പിണറായി വിജയന് യോഗത്തില് പങ്കെടുത്തില്ല. വൈകിട്ടു പിണറായിയും പങ്കെടുത്ത യോഗത്തിനുശേഷം കോടിയേരിക്കു പൂര്‍ണപിന്തുണ പ്രഖ്യാപിച്ച് പാര്‍ട്ടി ഒദ്യോഗികപ്രസ്‌താവനയിറക്കി. ദുബായിലെ സാമ്പത്തിക ഇടപാടു സംബന്ധിച്ചു പരാതികള് ഉള്ളതായാണു മാധ്യമങ്ങള് റിപ്പോര്‍ട്ട് ചെയ്‌തത്. വിദേശരാജ്യത്തു രണ്ടു കക്ഷികള് തമ്മില് നടന്നെന്നു പറയപ്പെടുന്ന സാമ്പത്തിക ഇടപാടില് കേരളസര്‍ക്കാരിനോ കേരളത്തിലെ സി.പി.എമ്മിനോ യാതൊന്നും ചെയ്യാനില്ലെന്നും പ്രസ്‌താവനയില് പറയുന്നു. മാധ്യമവാര്‍ത്തകള്‍ക്കു പിന്നിലെ ഗൂഢാലോചന സംബന്ധിച്ച ആരോപണം പാര്‍ട്ടി ജനറല് സെക്രട്ടറി സീതാറാം യെച്ചൂരിയെ ലക്ഷ്യമിട്ടാണെന്നു വിലയിരുത്തപ്പെടുന്നു. പ്രശ്‌നത്തില് “കേരളത്തിലെ സി.പി.എമ്മിന്” ഒന്നും ചെയ്യാനില്ലെന്ന പരാമര്‍ശവും ശ്രദ്ധേയമാണ്.\nജയില് ആക്രമിച്ച് രക്ഷപെട്ട പഞ്ചാബ് കൊടുംഭീകരന് വിക്കി ഗൗണ്ടര് പോലീസ് ഏറ്റുമുട്ടലില് കൊല്ലപ്പെട്ടു


യു.പി ഭരണത്തില് ഇടപെടരുതെന്ന് ബി.ജെ.പി എം.പിമാര്‍ക്ക് പ്രധാനമന്ത്രിയുടെ നിര്‍ദ്ദേശം\nപരുക്കിന്റെ പിടിയിലുള്ള നായകന് വിരാട് കോഹ്‌ലിയ്ക്ക് പകരക്കാരനാകാന് ശ്രേയസ് അയ്യര് ടീമില്\nThursday 23rd March 2017 10:40pm\nThursday 23rd March 2017 10:19pm\nന്യൂദല്‍ഹി: ഉത്തര്‍പ്രദേശ് സര്‍ക്കാരിന്റെ ഭരണത്തില് ആവശ്യമില്ലാതെ ഇടപെടരുതെന്ന് സംസ്ഥാനത്തെ എം.പിമാര്‍ക്ക് പ്രധാനമന്ത്രി നരേന്ദ്ര മോദിയുടെ കര്‍ശന നിര്‍ദ്ദേശം. വ്യാഴാഴ്ച ചേര്‍ന്ന എംപിമാരുടെ യോഗത്തിലാണ് ഉത്തര്‍പ്രദേശിലെ കാര്യങ്ങളില് ആരും ഇടപെടരുതെന്ന് മോഡി പറഞ്ഞത്. മുഖ്യമന്ത്രി യോഗി ആദിത്യനാഥ് തെളിക്കുന്ന വഴിയെ കാര്യങ്ങള് പോയാല് മതിയെന്നാണ് മോദിയുടെ നിര്‍ദ്ദേശം.\nവീടുകളില് നിന്ന് മോദിയുടെ ചിത്രങ്ങള് നീക്കം ചെയ്യണം; മധ്യപ്രദേശ് ഹൈക്കോടതി\nസര്‍ക്കാരിന്റെ കണ്ണില് എല്ലാവര്‍ക്കും തുല്യ പ്രാധാന്യമാണെന്നും വന് വിജയം നല്‍കിയ ഉത്തര്‍പ്രദേശില് ജനവിധിയെ അര്‍ഹിക്കുന്ന ബഹുമാനത്തോടെ കണ്ട് പ്രയത്നിക്കാനുമാണ് പ്രധാനമന്ത്രി എംപിമാര്‍ക്ക് നല്‍കിയ ഉത്തരവ്. പ്രത്യേക കൂടിക്കാഴ്ചയില് കേന്ദ്ര ആഭ്യന്തരമന്ത്രി രാജ്നാഥ് സിങും പങ്കെടുത്തിരുന്നു.\nബി.ജെ.പിയുടെ കാവിപ്രചാരാകനെ ഒരുതരത്തിലും ആരും ബുദ്ധിമുട്ടിക്കുന്നത് ദേശീയ നേതൃത്വത്തിന് താല്‍പര്യമില്ല. ബി.ജെ.പി ദേശീയ അധ്യക്ഷന് അമിത് ഷായുടെ വിശ്വസ്തനായ യോഗി ആദിത്യനാഥ് മോദിക്കും ഏറെ പ്രിയങ്കരനാണ്.\nAlso Read: സ്ത്രീവിരുദ്ധത സിനിമകളുടെ ഭാഗമാകില്ലെന്നല്ല അതിനെ വാഴ്ത്തിപ്പാടുന്നതിനെയാണ് എതിര്‍ക്കുന്നത്; നിലപാട് വ്യക്തമാക്കി പൃഥിരാജ്\nവര്‍ഗീയ പ്രസംഗങ്ങളിലൂടെ യുപിയില് ബിജെപിയുടെ താരപ്രചാരകനായിരുന്നു യോഗി ആദിത്യനാഥ്. സംസ്ഥാന അധ്യക്ഷന് കേശവ പ്രസാദ് മൗര്യയെ പോലും തഴഞ്ഞാണ് മുഖ്യമന്ത്രി സ്ഥാനത്തേക്ക് എംപിയായ യോഗി ആദിത്യനാഥിനെ ബി.ജെ.പി നേതൃത്വം കൊണ്ടുവന്നത്.


shyju damodhar's commentry viral in social media - Malayalam Filmibeat\n| Updated: Friday, July 27, 2018, 15:39 [IST]\nക്യാപ്റ്റൻ സിനിമയുടെ വിജയാഘോഷം , വീഡിയോ കാണൂ | filmibeat Malayalam\nനിരവധി ശ്രദ്ധേയ കഥാപാത്രങ്ങളിലുടെ മലയാളത്തില് തന്റെ കഴിവ് തെളിയിച്ചിട്ടുളള നടനാണ് ജയസൂര്യ. വിപി സത്യന്റ് ജീവിത കഥ പറഞ്ഞ ക്യാപ്റ്റന് ജയസൂര്യയുടെ കരിയറില് വഴിത്തിരിവുണ്ടാക്കിയ ചിത്രമായിരുന്നു. വിപി സത്യനായി പ്രേക്ഷകരെ ഒന്നടങ്കം അതിശയിപ്പിച്ച പ്രകടനമായിരുന്നു ചിത്രത്തില് ജയസൂര്യ നടത്തിയിരുന്നത്. ജയസൂര്യയുടെ മികച്ച പ്രകടനത്തിന്റെ പിന്‍ബലത്തിലാ്ണ് ക്യാപ്റ്റന് തിയ്യേറ്ററുകളില് വിജയകരമായി മുന്നേറിയിരുന്നത്.\nഅടുത്തിടെയായിരുന്നു ചിത്രത്തിന്റെ നൂറാം ദിന വിജയാഘോഷം നടന്നിരുന്നത്. പ്രൗഡ ഗംഭീരമായി നടന്ന ചടങ്ങില് സിനിമാപ്രവര്‍ത്തകര് ഒന്നടങ്കം പങ്കെടുത്തിരുന്നു. എന്നാല് ചടങ്ങില് എറ്റവും ശ്രദ്ധേയമായിരുന്നത് ഐഎസ്എല് ഫുട്‌ബോള് കമന്ററിയിലൂടെ സുപരിചിതനായ ഷൈജു ദാമോദരന്റെ സാന്നിദ്ധ്യമായിരുന്നു. ക്യാപ്റ്റന്റെ ചടങ്ങില് വെച്ച് ജയസൂര്യയെക്കുറിച്ച് ഷൈജു നടത്തിയ കമന്ററി സോഷ്യല് മീഡിയയില് വൈറലായിരിക്കുകയാണ്...\nനൂറാം ദിനമാഘോഷിച്ച് ക്യാപ്റ്റന്\nമലയാളത്തില് ഇറങ്ങിയ ആദ്യ സ്‌പോര്‍ട്സ് ബയോപിക്ക് ചിത്രമായിരുന്നു ക്യാപ്റ്റന്. ജയസൂര്യയുടെ അഭിനയ മികവ് കൊണ്ടു തന്നെയായിരുന്നു ചിത്രം വലിയ രീതിയില് ശ്രദ്ധിക്കപ്പെട്ടിരുന്നത്. വിപി സത്യന്റെതായി ആളുകള് അറിഞ്ഞതും അറിയാത്തതുമായ കഥയായിരുന്നു ചിത്രത്തില് പറഞ്ഞിരുന്നത്. വിപി സത്യനായി പരകായ പ്രവേശം തന്നെയായിരുന്നു ചിത്രത്തിനു വേണ്ടി ജയസൂര്യ നടത്തിയിരുന്നത്. ആദ്യം ദിനം മുതല്‍ക്കു തന്നെ മികച്ച സ്വകാര്യത ലഭിച്ച ചിത്രത്തെ പ്രേക്ഷകര് ഏറ്റെടുത്തിരുന്നു. പുണ്യാളന് പ്രൈവറ്റ് ലിമിറ്റഡ്,ആട്2എന്നീ ചിത്രങ്ങള്‍ക്കു ശേഷം ജയസൂര്യയ്ക്ക് തുടര്‍ച്ചയായി ലഭിച്ച മൂന്നാമത്തെ ഹിറ്റായിരുന്നു ക്യാപ്റ്റന്.\nസത്യന്റെ ഭാര്യയായി അനുസിത്താര\nക്യാപ്റ്റനില് അനുസിത്താരയായിരുന്നു ജയസൂര്യയുടെ നായികാ വേഷത്തിലെത്തിയിരുന്നത്. വിപി സത്യന്റെ ഭാര്യ അനിതാ സത്യനായാണ് അനു ചിത്രത്തില് എത്തിയിരുന്നത്. ജയസൂര്യയ്‌ക്കൊപ്പം തന്നെ മികച്ച പ്രകടനമായിരുന്നു അനുസിത്താരയും ചിത്രത്തില് നടത്തിയിരുന്നത്. ജയസൂര്യയെ പോലെ നടിയും ചിത്രത്തില് അഭിനയിക്കാതെ ജീവിച്ചുവെന്നു തന്നെയായിരുന്നു പ്രേക്ഷകര് ഒ്ന്നടങ്കം അഭിപ്രായപ്പെട്ടിരുന്നത്. അനു സിത്താരയുടെ കരിയറിലെ മികച്ച കഥാപാത്രങ്ങളിലൊന്നാണ് ക്യാപ്റ്റനിലെ അനിത. ക്യാപ്റ്റന്റെ വിജയത്തോടെ മലയാള സിനിമയിലെ മികച്ച ജോഡികളായി ജയസൂര്യയും അനുസിത്താരയും മാറിയിരുന്നു.\nപ്രജേഷ് സെന്നിന്റെ സംവിധാന മികവ്\nവിപി സത്യന്റെ ജീവിതം സെല്ലുലോയ്ഡില് എത്തിയത് തുടക്കകാരനായ പ്രജേഷ് സെന്നിന്റെ മികവുകൊണ്ടു തന്നെയായിരുന്നു. ചിത്രത്തിനു വേണ്ടി വര്‍ഷങ്ങള് നീണ്ട ഗവേഷണമായിരുന്നു പ്രജേഷ് നടത്തിയിരുന്നത്. മികച്ചൊരു തിരക്കഥയുടെ പിന്‍ബലത്തോടെയായിരുന്നു പ്രജേഷ് സെന് ക്യാപ്റ്റന് ഒരുക്കിയിരുന്നത്. ജയസൂര്യയെന്ന വെര്‍സ്റ്റൈല് ആക്ടറിന്റെ കഴിവുകളെല്ലാം പ്രയോജനപ്പെടുത്തിയായിരുന്നു വിപി സത്യനെ അദ്ദേഹം രൂപപ്പെടുത്തി എടുത്തത്. പ്രജേഷ് സെന്നിന്റെ സംവിധാന മികവും ചിത്രത്തിന്റെ വിജയത്തിന് പ്രധാന കാരണമായിട്ടുണ്ട്. ഗുഡ്വില് എന്റര്‍ടെയ്ന് മെന്റ്‌സിന്റെ ബാനറില് ടിഎല് ജോയി ആയിരുന്നു ക്യാപ്റ്റന് നിര്‍മ്മിച്ചിരുന്നത്.\nമറ്റു താരങ്ങളുടെ പ്രകടനം\nജയസൂര്യയ്‌ക്കൊപ്പം തന്നെ മറ്റു താരങ്ങളും മികച്ച പ്രകടനമായിരുന്നൂു ചിത്രത്തില് നടത്തിയിരുന്നത്. സത്യന്റെ കോച്ചായി രണ്‍ജി പണിക്കരായിരുന്നു ചിത്രത്തില് വേഷമിട്ടിരുന്നത്. കൂടാതെ സിദ്ദിഖ്, ജനാര്‍ദ്ധനന്,ദീപക് പറമ്പേല്,സൈജു കുറുപ്പ്്,ലക്ഷ്മി ശര്‍മ്മ തുടങ്ങിയവരും ചിത്രത്തില് പ്രധാന വേഷങ്ങളിലെത്തിയിരുന്നു. എല്ലാവരും മികച്ച പ്രകടനമായിരുന്നു ചിത്രത്തില് കാഴ്ചവെച്ചിരുന്നത്.\nഅടുത്തിടെയായിരുന്നു ക്യാപ്റ്റന് സിനിമയുടെ നൂറാം ദിന വിജയോഘോഷം നടന്നിരുന്നത്. ക്യാപ്റ്റനിലെ അണിയറപ്രവര്‍ത്തകരും മറ്റു സിനിമാ പ്രവര്‍ത്തകരും പങ്കെടുത്ത ചടങ്ങ് ഏറെ ശ്രദ്ധേയമായി മാറിയിരുന്നു. ചടങ്ങിനെത്തിയ എല്ലാവരും തന്നെ ക്യാപ്റ്റനിലെ ജയസൂര്യയുടെ പ്രകടനത്തെക്കുറിച്ച് സംസാരിച്ചിരുന്നു. കൂട്ടത്തില് ഏറെ ശ്രദ്ധേയമായിരുന്നത് ഫുട്‌ബോള് കമന്റേറ്റര് ഷൈജു ദാമോധരന് ജയസൂര്യയെക്കുറിച്ച് പറഞ്ഞതായിരുന്നു\nജയസൂര്യയെക്കുറിച്ച് ഷൈജു ദാമോദര്\nഐസ്എല് ഫുട്‌ബോള് മാച്ചുകള്‍ക്ക് സ്ഥിരം കമന്റി പറയാറുളള ആളാണ് ഷൈജു ദാമോധര്. ക്യാപ്റ്റന്റെ വിജയാഘോഷ ചടങ്ങിന്റെ വേദിയി്ല് എത്തിയപ്പോഴാണ് ജയസൂര്യയെക്കുറിച്ച് അദ്ദേഹം മാസ് കമന്‍ട്രി പറഞ്ഞത്. ഷൈജു ദാമോദറിന്റെ കമന്‍ട്രിക്ക് നിറഞ്ഞ കൈയ്യടിയായിരുന്നു സദസില് നിന്നും ലഭിച്ചത്\n"ജയസൂര്യ വരുന്നു,ആ ഫ്രീ കിക്ക് എടുക്കാന്, ജയസൂര്യ, ജയസൂര്യ ഓ... നിങ്ങളിത് കാണുകാ,വൈ ദിസ് മാന് ഈസ് കോള്‍ഡ് എ ജീനിയസ് ഇന് മലയാള സിനിമ. ഷൈജുവിന്‍റെ കമന്‍ട്രിക്ക് മികച്ച സ്വീകാര്യതയായിരുന്നു ചടങ്ങില് ലഭിച്ചത്.\nRead more about: jayasurya captain anu sithara ജയസൂര്യ ക്യാപ്റ്റന്\nshyju damodhar's commentry viral in social media


സൗദിയില് ഇന്ന് 4,207 പേര്‍ക്ക് കൊവിഡ്; 52 പേര് കൂടി മരിച്ചു |saudi reported 52 covid death today\nHome Gulf Saudi Arabia സൗദിയില് ഇന്ന് 4,207 പേര്‍ക്ക് കൊവിഡ്; 52 പേര് കൂടി മരിച്ചു\nJuly 6, 2020, 12:58 pm\nറിയാദ്: സൗദി അറേബ്യയില് കഴിഞ്ഞ 24 മണിക്കൂറിനിടെ കൊവിഡ് ബാധിച്ചു മരിച്ചത് 52 പേര്. 4,207 പേര്‍ക്ക് പുതുതായി രോഗം സ്ഥിരീകരിച്ചു. 4,398 പേര്‍ക്കാണ് രോഗമുക്തിയുണ്ടായത്. ഇതോടെ മൊത്തം രോഗബാധിതരുടെ എണ്ണം 2,13,716 ആയും മരണസംഖ്യ 1,968 ആയും രോഗമുക്തരുടെ എണ്ണം 1,49,634 ആയും ഉയര്‍ന്നു.\nPrevious articleഒമാനില് ജൂലൈ 12 മുതല് രാജ്യവ്യാപക കൊവിഡ് പരിശോധന\nNext articleവിദേശികള്‍ക്ക് ക്വാട്ട നിശ്ചയിക്കാനൊരുങ്ങി കുവൈത്ത്; ലക്ഷക്കണക്കിന് ഇന്ത്യക്കാര് മടങ്ങേണ്ടി വരും


നടപ്പു വര്‍ഷം ആഭ്യന്തര വളര്‍ച്ച 7.5 ശതമാനമായിരിക്കുമെന്ന് സര്‍വെ – DN News\nHome/News/Kerala/നടപ്പു വര്‍ഷം ആഭ്യന്തര വളര്‍ച്ച 7.5 ശതമാനമായിരിക്കുമെന്ന് സര്‍വെ\nനടപ്പു വര്‍ഷം ആഭ്യന്തര വളര്‍ച്ച 7.5 ശതമാനമായിരിക്കുമെന്ന് സര്‍വെ\n2016-17 സാമ്പത്തിക വര്‍ഷം ഇന്ത്യയുടെ ആഭ്യന്തര വളര്‍ച്ചയുടെ തോത് 7നും 7.5 ശതമാനത്തനും ഇടയില് ആയിരിക്കുമെന്ന് പാര്‍ലമെന്‍റിന്‍റെ മേശപ്പുറത്ത് വെച്ച സാമ്പത്തിക സര്‍വെ റിപ്പോര്‍ട്ട്. 2015-16 വര്‍ഷത്തേതില്‍നിന്നും കുറവാണ് ഇത് കാണിക്കുന്നത്. കഴിഞ്ഞ സാമ്പത്തിക വര്‍ഷം 7.6 ശതമാനം ആയിരുന്നു വളര്‍ച്ചാനിരക്ക്. ലോക സാമ്പത്തികരംഗം ദുര്‍ബലമായി തുടരുകയാണെങ്കില് ഇന്ത്യയുടെ വളര്‍ച്ചാനിരക്കിനെ ബാധിച്ചേക്കാമെന്നും റിപ്പോര്‍ട്ട് മുന്നറിയിപ്പ് നല്‍കുന്നു.\nവളര്‍ച്ചക്ക് അനുകൂലമായി നിരവധി ആഭ്യന്തര ഘടകങ്ങള് ഉണ്ട്. സാധാരണ ഗതിയില് മണ്‍സൂണ് ലഭ്യമാവുകയും സര്‍ക്കാര് ജീവനക്കാര്‍ക്ക് ഏഴാം ശമ്പള ക്കമീഷന് നടപ്പാക്കുകയും ചെയ്താല് ആഭ്യന്തര വളര്‍ച്ചയില് അത് അനുകൂലമായി പ്രതിഫലിക്കും. അതേസമയം, ആഗോള വിപണിയില് എണ്ണവിലയിലെ അസ്ഥിതര മേല്‍പറഞ്ഞ അനുകൂല ഘടകങ്ങള് അപ്രസക്തമാവുമെന്നും റിപോര്‍ട്ട് ചൂണ്ടിക്കാട്ടുന്നു. വരാനിരിക്കുന്ന കേന്ദ്ര ബജറ്റും സാമ്പത്തിക നയങ്ങളും കൊണ്ട് അസാധാരണമായ വെല്ലുവിളികളെയും സമ്പദ്ഘടനയെ തളര്‍ത്തുന്ന ബാഹ്യ ഘടകങ്ങളെയും അതിജീവിക്കനാവും.\nരാജ്യത്തിന്‍റെ സ്ഥൂല സമ്പദ് രംഗം സ്ഥിരതയുള്ളതാണ്. ലോകത്തിലെ തന്നെ ഏറ്റവും ഉയര്‍ന്ന സമ്പദ് ഘടനയുള്ള രാജ്യങ്ങളില് ആണ് ഇന്ത്യയുടെ സ്ഥാനമെന്നും എങ്കിലും ആഗോള തലത്തിലുള്ള പ്രതികൂല കാലാവസ്ഥയില് പ്രശ്നങ്ങള് നിലനില്‍ക്കുന്നതായും റിപോര്‍ട്ട് ഊന്നിപ്പറയുന്നു.\nഡല്‍ഹിയിലെ പകുതി ബലാത്സംഗങ്ങളും ചെയ്യുന്നത് ജെഎന്‍യു വിദ്യാര്‍ഥികള്\nമുഖ്യമന്ത്രിക്കെതിരെ അന്വേഷണത്തിന് ഡല്‍ഹി കോടതി ഉത്തരവിട്ടു


‘ഒരേ തോണിയിലാണ് നാം എങ്കിലും ഒരു നദിയോളം അകലം ഉണ്ട് നമ്മൾ തമ്മിൽ’ | Short Story | Literature | manoramaonline\n‘ഒരേ തോണിയിലാണ് നാം എങ്കിലും ഒരു നദിയോളം അകലം ഉണ്ട് നമ്മൾ തമ്മിൽ’\nഹരികൃഷ്ണൻ എം.ആർ. September 29, 2020 11:31 PM IST\nപ്രതീകാത്മക ചിത്രം. Photocredit : AJP/ Shutterstock\nകടവത്തേക്ക് ആണ് എന്റെ നടപ്പ്. തോണി എടുക്കാൻ സമയം ആയി. സമയത്തിന്റെ കാര്യത്തിൽ കണിശക്കാരനാണ് രാമൻ. ആ കാര്യത്തിൽ ചങ്ങാതി എന്നുള്ള ഒരു പരിഗണന അവൻ എനിക്ക് തരില്ല...\nകടവ് എത്തി. തോണിയിൽ എല്ലാവരും ഉണ്ട്. ചന്ദ്രേട്ടനും, നാണു വല്യച്ഛനും, അമ്മണ്ണിയമ്മയും, പിന്നെ... സീതയും. ഇടവപ്പാതികഴിഞ്ഞ് ചിത്രപ്പുഴ നിറഞ്ഞുകവിഞ്ഞ് ഒഴുകുകയാണ്. പുഴയറിയാതെ തോണി ഒഴുക്കാൻ രാമന് നല്ല നിശ്‌ചയം ഉണ്ട്. അതുകൊണ്ട് ഈ യാത്രയോളം സുഖം വേറെ വരില്ല...\nപിന്നെയും ഉണ്ട് രസം. ചന്ദ്രേട്ടന്റയും നാണു വല്യച്ഛന്റയും ഗ്യാസ് നിറച്ച വർത്തമാനവും, അമ്മണ്ണിയമ്മയുടെ പാട്ടും, പിന്നെ... പിന്നെ സീതയുടെ നേർക്കുള്ള എന്റെ ഒളികണ്ണും.\nസീത, എനിക്ക് അവളോട് ഉള്ളത് എന്തെന്ന് രാമനും ചിത്രപ്പുഴയ്ക്കും അറിയാം. കരിമഷികണ്ണുകളാണ് അവൾക്ക്. എന്നും തുളസിക്കതിർ അവളുടെ മുടിയിഴകളിൽ ഉണ്ടാകും. എന്നെക്കാൾ നിറം അവൾക്കുണ്ട്. അത് പിന്നെ ഇടവപ്പാതിയിലെ മഴയും, മേടത്തിലെ വെയിലും ഒന്നും അവൾ കൊണ്ടിട്ടില്ല... കൊണ്ടത് മുഴുവൻ ഞാനല്ലേ...\nപതിവിലും സന്തോഷവാൻ ആണ് ഞാൻ ഇന്ന്. സീത ഇന്ന് സാരിയിലാണ്. വിശേഷദിവസങ്ങളിൽ മാത്രമേ അവൾ സാരി ഉടുക്കൂ. അതുകൊണ്ട് തന്നെ അക്കരെ തോണി അടുപ്പിക്കുമ്പോള് സാരി നനയാതെ കരയ്ക്ക് കാൽവയ്ക്കാൻ പ്രയാസം ആയതിനാൽ ഞാൻ അവൾക്ക് നേരെ കൈ നീട്ടാറുണ്ട്. എന്റെ സ്വാർഥമായ സഹായം അവൾ കൈ നീട്ടി സ്വീകരിക്കാറുമുണ്ട്. സാരി നനയാതെ കരയക്കടുപ്പിക്കാൻ രാമന് അറിയാം, എന്നാലും എനിക്ക് വേണ്ടി അവൻ അത് ചെയ്യില്ല.\nഅങ്ങനെ ഇരിക്കെ ഒരുദിവസം പതിവിലും ഒരാൾ തോണിയിൽ കൂടുതലുണ്ട്. അടുത്ത് വന്നിരുന്നപ്പോൾ ആണ് മനസ്സിലായത് അത് ചന്ദ്രേട്ടന്റെ മകൻ ഉണ്ണി ആണ്. പട്ടാളത്തിൽ ആണ് ഉണ്ണി. ലീവിന് വന്നതായിരിക്കും എന്ന് മനസ്സിലോർത്തു. തോണി നീങ്ങി. നാണുവല്യച്ഛൻ ‘‘ഉണ്ണി വന്നല്ലോ ചന്ദ്രാ... മ്മടെ പയ്യന്റെ കല്യാണം അപ്പോ ഈ പ്രാവശ്യം ഉണ്ടാകുവോ..?’’. ചന്ദ്രേട്ടന് ‘‘അങ്ങനെ വിചാരിക്കുന്നു... അതിനും കൂടിയാണ് അവന്റെ ഈ വരവ്.’’ എല്ലാവരും പതിയെ ചിരിക്കുന്നു. അതിനിടയിൽ അമ്മിണിയമ്മ ‘‘അന്നാ പെണ്ണിനെ നോക്കി വേറെ പോകണ്ടല്ലോ ചന്ദ്രാ... നമ്മുക്ക് അറിയാവുന്ന ഒരാൾ ഉണ്ടല്ലോ ഇവിടെ.’’ എന്നിട്ട് സീതയെ നോക്കി, ‘‘പെണ്ണിന് പ്രായം എത്രയായിന്നാ..’’ എല്ലാവരും ഉറക്കെ ചിരിക്കുന്നു. സീത നാണത്തോടെ തലതാഴ്ത്തി പതിയെ ചിരിച്ചു. അവളുടെ നാണം എന്നെ വല്ലാതെ അലോസരപ്പെടുത്തി. മനസ്സ് ഇടറിയത് മുഖത്ത് കാണാതിരിക്കാൻ ഞാൻ പുഴയിലേക്ക് നോക്കി. ആ നിമിഷം മനസ്സിൽ ആരോ പറഞ്ഞു ഒരേ തോണിയിലാണ് നാം എങ്കിലും ഒരു നദിയോളം അകലം ഉണ്ട് നമ്മൾ തമ്മിലെന്ന്...\nഇന്നലത്തെ കാര്യം എന്റെ ഉറക്കത്തെ നല്ലപോലെ ബാധിച്ചു. പിന്നെയുമല്ല ഒരു പനികോളും ഉണ്ട്. അതുകൊണ്ട് തന്നെ കടവിലേയ്ക്ക് ഇന്ന് പോകണ്ടാന്ന് വെച്ച് വീട്ടിൽ തന്നെ ആയി. കുറച്ചു കഴിഞ്ഞപ്പോഴാണ് കണ്ണൻ ഓടി വന്ന് പറഞ്ഞ് കാര്യം അറിഞ്ഞത്. രാമനുമായിട്ട് ചിത്രപ്പുഴ ഒന്നു പിണങ്ങി... തോണി മറിഞ്ഞു... കേട്ട പാതി കേൾക്കാത്ത പാതി ഞാൻ കടവിലേക്ക് ഓടി...\nആർക്കും അപായം ഒന്നുമില്ല. രാമനും ഉണ്ണിയും ചേർന്നാണ് എല്ലാവരെയും രക്ഷിച്ചത്. ഉണ്ണി രക്ഷിച്ചവരുടെ കൂട്ടത്തിൽ സീതയും ഉണ്ട്. അതുകൊണ്ട് തന്നെ കടവിലും നാട്ടിലുമൊക്കെ നായകസ്ഥാനം ഉണ്ണിയ്ക്ക് ആണ്. പക്ഷേ എനിക്ക് സങ്കടം സഹിക്കാൻ കഴിയാത്തതെന്തെന്നാല് സീതയുടെ മനസ്സിലും നായകസ്ഥാനം ഉണ്ണിക്കു തന്നെ ആയിരിക്കുമല്ലോ എന്ന് ഓർക്കുമ്പോഴാണ്. അന്ന് പുഴയ്ക്ക് മുകളിൽ കാർമേഘങ്ങൾ തടിച്ചുകൂടി. എന്റെ വിഷാദം അവിടെ മഴയായ് പെയ്തു...\nഅങ്ങനെ മൂന്ന് ദിവസങ്ങൾ ആരും കടവിലേക്ക് പോയില്ലാ... രാമനും പുഴയും മാത്രം. പുഴയുടെ പിണക്കം മാറ്റി രാമൻ നാലാം ദിവസം തോണി ഇറക്കി. പക്ഷേ എനിക്ക് കടവിലേയ്ക്ക് പോകാൻ മനസ്സ് അനുവാദം നൽകിയില്ലാ... അന്ന് രാത്രി ഞാൻ കടവിലേയ്ക്ക് പോയി. പതിവ് പോലെ രാമൻ തോണി കയറ്റി നക്ഷത്രങ്ങളേയും നോക്കി കിടപ്പുണ്ട്. ഞാൻ അടുത്ത് പോയി ഇരുന്നു. ‘‘പുഴയോടുള്ള പിണക്കം മാറിയില്ലേ ഇതുവരെ..?’’ രാമൻ ചോദിച്ചു. ‘‘മനസ്സിലുള്ളതെല്ലാം പുഴകൊണ്ടുപോയില്ലേ രാമാ...’’ എന്നു ഞാനും. രാമൻ അതിന് ഉത്തരം നൽകിയില്ല. പകരം ഇങ്ങനെ പറഞ്ഞു, ‘‘ഇന്ന് സീത സാരിയാണ് ഉടുത്തിരുന്നത്. തോണിയിൽ ഉണ്ണിയും ഉണ്ടായിരുന്നു.. അക്കരെ അടുപ്പിച്ചപ്പോ ഉണ്ണി അവൾക്ക് നേരെ കൈ നീട്ടി... പക്ഷേ ആ കൈയ്ക്ക് അവൾ ഉത്തരം നല്കിയില്ല.. സാരി നനച്ചുതന്നെയാണ് അവൾ കരയ്ക്ക് കാലുവച്ചത്. എന്നിട്ട് തിരിഞ്ഞൊരു നോട്ടവും. അവളുടെ കണ്ണുകൾ തേടിയത് നിന്നെ തന്നാടോ...’’\nമനസ്സിൽ ആരോ തടഞ്ഞുവെച്ച സന്തോഷം തിരികെ വന്നു. രാമന്റെ മുൻപിൽ ചെറുതാകണ്ടല്ലോ എന്ന് കരുതി ഉള്ളിലെ സന്തോഷം ഞാൻ പുറത്ത് കാണിച്ചില്ല. എന്നിട്ട് ഞാൻ ചോദിച്ചു, നിനക്ക് ഇതുവരെ ആരോടും പ്രണയം തോന്നിയിട്ടില്ലേ രാമാ..? രാമൻ നിവർന്നിരുന്ന് പുഴയെ ഒന്ന് നോക്കി.\nആ നിലാവെളിച്ചത്തില് പുഴയുടെ നാണം ഒന്ന് കാണേണ്ടകാഴ്ച്ചയായിരുന്നു...\nEnglish Summary: Chithrapuzha, Malayalam Short Story


വീട് ഇനി സൂപ്പർ ക്ലീൻ | Home Cleaning Techniques -Lifestyle news | Madhyamam\nHomechevron_rightGrihamchevron_rightGriham Newschevron_rightവീട് ഇനി സൂപ്പർ ക്ലീൻ\ndate_range 19 April 2020 12:53 PM GMT\nവീട് ഇനി സൂപ്പർ ക്ലീൻ\nവീട്ടിനകത്ത് സ്വസ്ഥമായി അടങ്ങിയിരുന്ന് തുടങ്ങിയപ്പോഴായിരിക്കും വീട്ടിലെ പല സ്ഥലങ്ങളിലും അടിഞ് ഞുകൂടിയ അഴുക്കുകൾ ശ്രദ്ധയിൽപ്പെട്ടിട്ടുണ്ടാകുക. സോപ്പും വെള്ളവും ഉപയോഗിച്ച് തേച്ചുരച്ച് കഴുകിയിട്ടും ഇ വയൊന്നും പോകുന്നില്ലല്ലോ എന്ന പരാതിയായിരിക്കും മിക്ക വീട്ടുകാർക്കും. എന്നാൽ, കാലങ്ങളായി അടിഞ്ഞുകൂടിയ കറ ക ളയാൽ ചില പൊടിക്കൈകളുണ്ട്. അവ ഒന്നു പരീക്ഷിച്ചുനോക്കിയാലോ.\nവാഷ്ബേസിനിലോ സിങ്കി ലോ പലപ്പോഴും ഭക്ഷണാവശിഷ്ടങ്ങളും മുടിയും കുരുങ്ങിക്കിടക്കും. ഇവ അടിഞ്ഞുകൂടി ചിലപ്പോൾ മണം വരുേമ്പാഴോ ദ് വാരം അടഞ്ഞുപോകുേമ്പാഴോ ആയിരിക്കും ശ്രദ്ധയിൽപ്പെടുക. പലപ്പോഴും ഒന്നു രണ്ടു ദ്വാരങ്ങളിലൂടെ മാത്രമേ വെള്ള ം പോകുകയുമുള്ളൂ. ഇവ കളയാൻ ഒരു കപ്പ് ഉപ്പും ഒരു കപ്പ് ബേക്കിങ് സോഡയും എടുത്ത് സിങ്കിലേക്ക് ഇട്ടുകൊടുക് കുക. ശേഷം ഒരു പാത്രം ചൂടുവെള്ളം ഒഴിച്ചുകൊടുക്കുക. ഏതു മാലിന്യവും പോകും. സിങ്ക് വൃത്തിയാകുകയും ചെയ്യും.\n2. കണ്ണാടിയും ചില്ലുകളും\nപലപ്പോഴും കണ്ണാടിയിലും കുളിമുറിയിലെ ചില്ലുകളിലും ജനവാതിലിലെ ചില്ലിലുമെല്ലാം പാടപോലെ അഴുക്ക് പറ്റിപിടിച്ചിരിക്കും. വെള്ളം ഉപയോഗിച്ച് കഴുകിയാലും കുറച്ചുകഴിയുേമ്പാൾ വീണ്ടും പഴയ പടിയാകും. ഇനി തുടക്കുേമ്പാൾ അൽപം വിനാഗിരിയിൽ മുക്കി തുണിയോ സ്പോഞ്ചോ ഉപയോഗിച്ച് വൃത്തിയാക്കിനോക്കൂ. കണ്ണാടി പുതിയ കണ്ണാടി പോലെ തിളങ്ങും.\nബാത്ത്റൂമിൽ വെള്ളം വീണും മറ്റും പൂപ്പലുകൾ അടിഞ്ഞുകൂടും. അവിടത്തെ സ്വാഭവിക നിറംപോലും പലപ്പോഴും നഷ്ടപ്പെടും. ലേശം ഹൈഡ്രജൻ പെറോക്സൈഡ് എടുത്ത് തുണികൊണ്ട് തുടച്ചുനോക്കൂ. പായലേ വിട...\nഫ്രിഡ്ജിനകത്തുനിന്ന് വരുന്ന മണം പലപ്പോഴും അസ്വസ്ഥതയുണ്ടാക്കാറുണ്ട്. മിക്കവരും ഫ്രിഡ്ജിലെ ഓരോ പാളിയും എടുത്ത് കഴുകി വൃത്തിയാക്കുകയും ചെയ്യും. ഒരു പ്രയോജനവും ഉണ്ടാകില്ല. എന്നാൽ, മണം കളയാനുള്ള ഒരു എളുപ്പമാർഗം പറഞ്ഞുതരാം. അൽപം വാനില എസൈൻസ് എടുത്ത് പഞ്ഞിയിൽ മുക്കി ഫ്രിഡ്ജിൽ വെച്ചുനോക്കൂ. പിന്നെ നോ സ്മെൽ.\n5. സ്വിച്ച് ബോർഡുകൾ\nഎപ്പോഴും എല്ലാവരും ഉപയോഗിക്കുന്ന ഒന്നാണ് വീട്ടിലെ സ്വിച്ച് ബോർഡുകൾ. ഇളം നിറത്തിലുള്ളതാണെങ്കിൽ എപ്പോഴും കറ തെളിഞ്ഞുകാണുകയും ചെയ്യും. വെറ്റ് വൈപ്സാണ് ഇവ കളയാനുള്ള പ്രധാന മാർഗം.\n6. ദിവസവും തുടക്കുന്നതിനാൽ തറ നല്ല വൃത്തിയായി ഇരിക്കും. എന്നാൽ, തറയും ചുവരും ചേരുന്ന ഇടം വിട്ടുപോകും. അതിനാൽ തന്നെ അഴുക്കുകളുടെ കൂമ്പാരമാകും ഇവിടം. ഇനി തുടക്കുേമ്പാൾ വിനാഗിരിയും വെള്ളവും ചേർത്ത് തുടച്ചുനോക്കൂ. ഇൗ മിശ്രിതം തന്നെ ഡോർ ഹാൻഡിലുകളിലും പരീക്ഷിക്കാം.\n7. ദിവസവും ഉപയോഗിക്കുന്ന വാഷിങ് മെഷീൻ കഴുകണെമന്നുണ്ടോ എന്ന ചോദ്യമാകും പലരുടെയും മനസ്സിൽ. ഇടക്ക് വാഷിങ് മെഷീനിൽ വെള്ളം നിറച്ച് വിനാഗിരിയും ബേക്കിങ് സോഡയും ചേർത്ത് ഒാണാക്കി ഒന്നു കറക്കിയാൽ സംഭവം കളറാകും.\n8. കട്ടിങ് ബോർഡിലും സ്പൂണിലും കറിക്കത്തിയിലുെമല്ലാം കറ പിടിച്ചിട്ടുണ്ടോ. അൽപം നാരങ്ങനീര് ചേർത്ത് വൃത്തിയാക്കിയാൽ മതി. പുതിയതുപോലെ തിളങ്ങും.\n9. കുളിമുറിയിലെ ഷവറിലെ ദ്വാരം അടയുകയോ വൃത്തികേടായിട്ടുണ്ടെന്നു തോന്നുകയോ വെള്ളത്തിന് മണം അനുഭവപ്പെടുന്നതായും തോന്നുന്നുണ്ടോ? എങ്കിൽ രാത്രി ഒരു പ്ലാസ്റ്റിക് കവറിൽ വിനാഗിരി ഒഴിച്ചശേഷം ഷവറിേലക്ക് ചേർത്ത് കെട്ടിവെച്ചാൽ മതി.\n10. പാചകത്തിന് ഉപയോഗിക്കുന്ന പാനുകളിലെ കറ പിന്നീട് ഒരിക്കലും പോകില്ലെന്ന് തെറ്റിദ്ധരിക്കണ്ട. അൽപം വിനാഗിരി ഉപയോഗിച്ച് വൃത്തിയാക്കിയാൽ മതി.\nTAGS:Home Cleaning house griham cleaning lifestyle malayalam news\nNews Summary - Home Cleaning Techniques -Lifestyle news


കാസർകോട്ട് പകർച്ചപ്പനി; മംഗലാപുരത്തെ ആശുപത്രികളിൽ വൻതിരക്ക്\nMon Feb 18 2019 16:57:39 GMT+0530 (IST)\nP C| Updated On: 2016-07-08T16:24:16+05:30 | Location :\nകാസർകോടു ജില്ലാ ആശുപത്രിയിൽ കരാർ അടിസ്ഥാനത്തിൽ പണിയെടുത്തിരുന്ന ഏക ഫിസിഷ്യൻ പിരിഞ്ഞുപോയിട്ട് മാസമൊന്നായി. ഇതേവരെ പകരമൊരാളെ കണ്ടെത്താൻ ആരോഗ്യവകുപ്പിനു കഴിഞ്ഞിട്ടില്ല. പൊതുജനാരോഗ്യം താറുമാറാകുന്നതിന് കാരണം വേറെ വേണോ? ആരോഗ്യമന്ത്രിയുടെ അടിയന്തിര ശ്രദ്ധ പതിയേണ്ട വിഷയമാണിത്.\nപകർച്ചപ്പനി വ്യാപകമാകുമ്പോഴും കാസർഗോഡ് ജില്ലയിൽ കാര്യക്ഷമമായ നടപടികൾ ഇല്ല. രോഗബാധിതരുടെ എണ്ണം ദിനം പ്രതി പെരുകുമ്പോഴും ജില്ലാ ആശുപത്രിയിൽ ഉൾപ്പെടെ ഡോക്ടർമാർ ലഭ്യമല്ല. ജില്ലാ ആശുപത്രിയിൽ കഴിഞ്ഞ ഒരു മാസമായി ഫിസിഷ്യന്റെ സേവനം ലഭ്യമല്ല. കരാർ അടിസ്ഥാനത്തിൽ നിയമിക്കപ്പെട്ട ഏക ഫിസിഷ്യൻ കഴിഞ്ഞ മാസം ഏഴിന് പിരിഞ്ഞു പോയതോടെയാണ് രോഗികൾ വഴിയാധാരമായത്. ഒരു മാസം പിന്നിട്ടിട്ടും പുതിയ ഡോക്ടർ എത്തിയിട്ടില്ല. ഇതിനെത്തുടർന്ന് ശസ്ത്രക്രിയകൾ നിലച്ചിരിക്കുകയാണ്. ഫിസിഷ്യന്റെ നിർദേശത്തോടുകൂടി മാത്രമേ ശസ്ത്രക്രിയകൾ നടത്താവൂ എന്ന സാങ്കേതികത്വമാണ് ഇതിന് കാരണം.\nകഴിഞ്ഞ ദിവസം ഡെങ്കിപ്പനിയെത്തുടർന്ന് യുവാവ് മരണപ്പെട്ടതിനെത്തുടർന്ന് ജനങ്ങൾ ആശങ്കയിലാണ്. കാഞ്ഞങ്ങാട് വിനായക തീയേറ്ററിന് സമീപത്തെ കെ വി പ്രഭാകരന്റെ മകൻ കൃഷ്ണദാസാണ് മരിച്ചത്. ജില്ലാ ആശുപത്രിയിൽ രക്തപരിശോധന ഉൾപ്പെടെയുള്ള രോഗനിർണയ പ്രവർത്തനങ്ങൾ മാത്രമാണ് നടക്കുന്നത്. നിരവധിപേർക്ക് ഇവിടെനിന്നും ഡെങ്കിപ്പനിയുൾപ്പെടെയുള്ള വിവിധ തരം പകർച്ചപ്പനികൾ സ്ഥിരീകരിക്കപ്പെട്ടിട്ടുണ്ട്.\nരോഗം സ്ഥിരീകരിക്കപ്പെടുന്നവർ മംഗലാപുരത്തെ സ്വകാര്യ ആശുപത്രിയിൽ തുടർചികിത്സ തേടുകയാണ്. നിരവധിപേരെ കിടത്തി ചികിൽസിക്കാൻ കഴിയുന്ന പനിവാർഡിൽ ഡോക്ടറുടെ അഭാവം മൂലം ഇപ്പോൾ രണ്ടുപേർ മാത്രമാണ് അഡ്‌മിറ്റ് ചെയ്യപ്പെട്ടിട്ടുള്ളത്. പനി ചികിത്സക്കായി ജില്ലാ ആശുപത്രിയിൽ പ്രത്യേക സായാഹ്‌ന ഒ പി തുടങ്ങിയിട്ടുണ്ട്. എന്നാൽ ഉച്ചയ്ക്ക് രണ്ടു മുതൽ വൈകീട്ട് എട്ടുവരെ പ്രവർത്തിക്കേണ്ട ക്ലിനിക്കിൽ വൈകീട്ട് ആറിന് ശേഷം ഡോക്ടർമാർ ഉണ്ടാകാറില്ലെന്ന് രോഗികൾ പരാതിപ്പെടുന്നു. അത്യാസന്ന നിലയിൽ കാഷ്വാലിറ്റിയിൽ എത്തുന്ന പനി ബാധിതരെ കാഷ്വാലിറ്റിയിൽ എടുക്കാൻ മടിക്കുന്നതായും ആരോപണമുയരുന്നുണ്ട്.\nആരോഗ്യവകുപ്പ് ജില്ലയോട് കാണിക്കുന്ന അവഗണന മംഗളുരുവിലെ സ്വകാര്യ ആശുപത്രികൾക്ക് വൻലാഭമാണ് ഉണ്ടാക്കിക്കൊടുക്കുന്നത്. നൂറുകണക്കിന് രോഗികളാണ് ഓരോ ദിവസവും മംഗളുരുവിലേക്ക് ചികിത്സതേടി പോകുന്നത്. കഴിഞ്ഞ ദിവസം ഡെങ്കിപ്പനി ബാധിതനുമായി മംഗളുരുവിലേക്ക് പോകുകയായിരുന്ന വാഹനം അപകടത്തിൽ പെട്ട് മൂന്നുപേർക്ക് പരിക്കേറ്റിരുന്നു. ബന്തടുക്ക സ്വദേശികളായ ടി സി അനീഷ്, സഹോദരങ്ങളായ പ്രമോദ് പള്ളക്കാട്, പ്രദീപ് പള്ളക്കാട് എന്നിവർക്കാണ് പരിക്കേറ്റത്. ഡെങ്കിപ്പനി ബാധിതനായ പ്രമോദുമായി മംഗളുരുവിലെ സ്വകാര്യ ആശുപത്രിയിലേക്ക് പോകവേ മംഗളൂർ-തലപ്പാടി ദേശീയ പാതയിൽ വച്ച് അപകടം സംഭവിക്കുകയായിരുന്നു.


കല്യോട് സംഘര്‍ഷാവസ്ഥ ; സിപിഎം നേതാക്കള്‍ക്ക് നേരെ കോണ്‍ഗ്രസ് പ്രവര്‍ത്തകരുടെ പ്രതിഷേധം ; അറസ്റ്റ് - Samakalika Malayalam\nകല്യോട് സംഘര്‍ഷാവസ്ഥ ; സിപിഎം നേതാക്കള്‍ക്ക് നേരെ കോണ്‍ഗ്രസ് പ്രവര്‍ത്തകരുടെ പ്രതിഷേധം ; അറസ്റ്റ്\nBy സമകാലിക മലയാളം ഡെസ്‌ക് | Published: 23rd February 2019 10:31 AM |\nLast Updated: 23rd February 2019 10:31 AM | A+A A- |\nകാസര്‍കോട് : കാസര്‍കോട് കല്യോട് സംഘര്‍ഷാവസ്ഥ. പി കരുണാകരന് എംപിയും സിപിഎം ജില്ലാ നേതാക്കളും അക്രമം നടന്ന സ്ഥലത്ത് സന്ദര്‍ശനം നടത്താനെത്തിയപ്പോള് കോണ്‍ഗ്രസ് പ്രവര്‍ത്തകര് തടയുകയായിരുന്നു. സിപിഎം പ്രവര്‍ത്തകരുടെ വീടുകളും കടകളും സന്ദര്‍ശിക്കാനാണ് സിപിഎം നേതാക്കളെത്തിയത്. കേസില് പ്രതികളായ സിപിഎം പ്രവര്‍ത്തകരുടെ വീടുകള് സന്ദര്‍ശിക്കാനാണ് നേതാക്കളെത്തിയത്.\nസിപിഎം നേതാക്കള്‍ക്കെതിരെ പ്രതിഷേധിച്ച കോണ്‍ഗ്രസ് പ്രവര്‍ത്തകരെ പൊലീസ് അറസ്റ്റ് ചെയ്തു നീക്കി. സ്ത്രീകള് അടക്കമുള്ളവര് സിപിഎം നേതാക്കള്‍ക്കെതിരെ പ്രതിഷേധവുമായി രംഗത്തെത്തി. ആക്രമണത്തിന്റെ ഗൂഢാലോചനയില് മുന്‍എംഎല്‍എ കെ വി കുഞ്ഞിരാമന്, ഇപ്പോഴത്തെ എംഎല്‍എ കുഞ്ഞിരാമന് തുടങ്ങിയവര്‍ക്കും പങ്കുണ്ടെന്നാണ് പ്രതിഷേധക്കാര് ആരോപിക്കുന്നത്. പീതാംബരന് അടക്കമുള്ള കേസിലെ പ്രതികളെ മുഖ്യമന്ത്രി പിണറായി വിജയന് ഇന്നലെ പരസ്യമായി തള്ളിപ്പറഞ്ഞിരുന്നു. ഇതിന് പിന്നാലെയാണ് പ്രതികള് അടക്കമുള്ളവരുടെ വീടുകള് സിപിഎം നേതാക്കള് സന്ദര്‍ശിക്കാനെത്തിയത്.\nപെരിയ ഇരട്ടക്കൊലപാതകത്തിന്റെ ഗൂഡാലോചന സിപിഎം ഓഫീസില് വെച്ചാണ് നടന്നതെന്ന് വാര്‍ത്തകള് പുറത്തുവന്നിരുന്നു. ആക്രമണം സംബന്ധിച്ച് പ്രാദേശത്തെ നിരവധി സിപിഎം നേതാക്കള്‍ക്ക് അറിവുണ്ടെന്നും റിപ്പോര്‍ട്ടുകളുണ്ട്. തന്നെ ആക്രമിച്ചവരെ തിരിച്ചടിക്കാന് വേണ്ട സഹായം ചെയ്തില്ലെങ്കില് പാര്‍ട്ടിയില് നിന്നും രാജിവെക്കുമെന്ന് പീതാംബരന് ഭീഷണി മുഴക്കി. തുടര്‍ന്ന് ഇക്കാര്യം പരിഗണിക്കാമെന്ന് പ്രാദേശിക നേതാക്കള് അറിയിച്ചതായും റിപ്പോര്‍ട്ടുകള് പുറത്തുവന്നിരുന്നു.\nഎന്നാല് കൊലപാതകത്തില് നേരിട്ട് പങ്കെടുത്ത മുഴുവന്‍പേരെയും പിടികൂടിയെന്നാണ് ലോക്കല് പൊലീസിന്റെ അവകാശവാദം. പ്രതികളെ സഹായിച്ച ചിലരെ മാത്രമാണ് പിടികൂടാനുള്ളത്. മുഖ്യപ്രതി പീതാംബരന് രാഷ്ട്രീയ വൈരം തീര്‍ക്കാന് സുഹൃത്തുക്കളുമായി സംഘം ചേര്‍ന്ന് നടത്തിയ കൊലപാതകം എന്നാണ് റിമാന്‍ഡ് റിപ്പോര്‍ട്ട്. തെളിവ് ശേഖരണവും പൂര്‍ത്തിയാക്കി. ലോക്കല് പൊലീസ് കേസ് നാളെ ക്രൈംബ്രാഞ്ച് സംഘത്തിന് കൈമാറും.\nസംഘര്‍ഷം കോണ്‍ഗ്രസ് സിപിഎം കല്യോട് പി കരുണാകരന് എംപി


Arun Gopi opens about Pranav Mohanlal - Malayalam Filmibeat\nNews യെഡിയുടെ പകരക്കാരനായി ബസവരാജ് ബൊമ്മൈ, നാളെ സത്യപ്രതിജ്ഞ, പോര് ജയിച്ച് ലിംഗായത്തുകള്\n| Updated: Wednesday, April 10, 2019, 10:02 [IST]\nമലയാളത്തിന്റെ സൂപ്പര്‍സ്റ്റാര് മോഹന്‍ലാലിന്റെ മകന് എന്ന ലേബലിലാണ് പ്രണവ് സിനിമയിലേക്ക് എത്തുന്നത്. ബാലതാരമായി സിനിമയിലേക്ക് അരങ്ങേറ്റം നടത്തിയ പ്രണവ് ആദ്യമായി അഭിനയിച്ച പുനര്‍ജനി എന്ന സിനിമയിലൂടെ മികച്ച ബാലതാരത്തിനുള്ള സംസ്ഥാന ചലച്ചിത്ര പുരസ്‌കാരം കിട്ടിയിരുന്നു. മോഹന്‍ലാലിനൊപ്പം ഒന്നാമന് എന്ന ചിത്രത്തിലും പ്രത്യക്ഷപ്പെട്ട താരപുത്രന് പിന്നെ വേറൊരു ലോകത്തായിരുന്നു.\nയാത്രകളും വായനയും ഇഷ്ടപ്പെടുന്ന പ്രണവിന് സിനിമയോട് അത്ര താല്‍പര്യം ഇല്ലായിരുന്നു. എന്നാല് അച്ഛനെ പോലെ തന്നെ പ്രണവും സിനിമയിലേക്ക് എത്തി കാണാനായിരുന്നു ആരാധകരുടെയും താല്‍പര്യം. ഒടുവില് ജിത്തു ജോസഫ് സംവിധാനം ചെയ്ത ആദി എന്ന ചിത്രത്തിലൂടെ നായകനായി പ്രണവ് മലയാളത്തിലേക്ക് എത്തി. അസാധ്യ മെയ്‌വഴക്കത്തോടെയുള്ള പ്രണവിന്റെ ആക്ഷനായിരുന്നു ആദി ഹിറ്റാക്കിയത്. രണ്ടാമതായി അരുണ് ഗോപിയുടെ സംവിധാനത്തിലെത്തിയ സിനിമയിലായിരുന്നു പ്രണവ് അഭിനയിച്ചത്. ഇപ്പോഴിതാ പ്രണവിനെ കുറിച്ച് അരുണ് ഗോപി പറഞ്ഞ കാര്യങ്ങള് ശ്രദ്ധേയമായിരിക്കുകയാണ്.\nഅരുണ് ഗോപിയുടെ വാക്കുകള്\nഅധികം വൈകാതെ പ്രണവ് മോഹന്‍ലാല് മലയാള സിനിമയില് മികച്ചൊരു നിലയിലെത്തുമെന്നാണ് ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തില് അരുണ് ഗോപി പറയുന്നത്. പ്രണവ് മോഹന്‍ലാലിനെ എനിക്ക് വളരെ ഇഷ്ടമാണ്. ഞാന് കണ്ടിട്ടുള്ളതില് വച്ച് ഏറ്റവും നല്ല മനുഷ്യനാണ്. അയാള് ഒരു താരമാണ്. മലയാള സിനിമയില് നല്ലൊരു പൊസിഷനില് എല്ലാ രീതിയിലും മികച്ച ഒരാളായി അയാള് ഉണ്ടാകും. വ്യക്തിപരമായി പ്രണവിനോട് എനിക്ക് ഒരുപാട് ആരാധനയുണ്ട്. അയാളില് നിന്ന് നമുക്ക് ഒരുപാട് കാര്യങ്ങള് പഠിക്കാനുണ്ട്.\nപ്രണവിന് മലയാളം അറിയില്ല\nമലയാളം അത്ര കംഫര്‍ട്ട് അല്ലാത്തതിന്റെ പ്രശ്‌നം പ്രണവിലുണ്ട്. ഇംഗ്ലീഷാണ് അയാളുടെ കംഫര്‍ട്ടബിള് ലാംഗ്വേജ്, മലയാളത്തിന്റെ സോള് അദ്ദേഹത്തിനറിയില്ല. അദ്ദേഹം പറയുന്ന ഡയലോഗിനകത്ത് എന്താണ് അര്‍ത്ഥമാക്കുന്നതെന്ന് പ്രണവിന് അറിയുന്നില്ല. നിലവില് പ്രണവിന് എന്തെങ്കിലും പ്രശ്‌നമുണ്ടെന്ന് പറയുന്നുണ്ടെങ്കില് മലയാളം അറിയാത്തത് കൊണ്ടുള്ളതാണ്. അത് റിക്കവര് ചെയ്ത് അയാള് എത്തുക തന്നെ ചെയ്യും. അതിന് ശേഷം നോക്കിക്കോളു.. പ്രണവ് എന്താണെന്ന്. ഞാനായിട്ട് ഒന്നും പറയുന്നില്ല. അത് കാലം തെളിയിക്കേണ്ട കാര്യമാണെന്നും അരുണ് ഗോപി പറയുന്നു.\nആദിയ്ക്ക് ശേഷം രണ്ടാമതൊരു സിനിമ പ്രണവിന്റേതായി വരുമോ എന്ന് കാത്തിരുന്ന ആരാധകര്‍ക്കായി ഈ വര്‍ഷം ജനുവരിയില് ഒരു സിനിമ റിലീസിനെത്തിയിരുന്നു. അരുണ് ഗോപി തിരക്കഥ ഒരുക്കി സംവിധാനം ചെയ്ത ഇരുപത്തിയൊന്നാം നൂറ്റാണ്ടാണ് പ്രണവിന്റെ ഏറ്റവും പുതിയ ചിത്രം. വലിയ പ്രതീക്ഷയോടെ വന്നതാണെങ്കിലും ചിത്രത്തിന് മിശ്ര പ്രതികരണമാണ് ലഭിച്ചത്. ബോക്‌സോഫീസില് കാര്യമായ പ്രകടനം നടത്താന് സിനിമയ്ക്ക് കഴിയാതെ പോയി.\nപുനര്‍ജനി എന്ന സിനിമയിലൂടെ മികച്ച ബാലതാരത്തിനുള്ള സംസ്ഥാന ചലച്ചിത്ര പുരസ്‌കാരം പ്രണവിന് കിട്ടിയെങ്കില് നായകനായി അരങ്ങേറ്റം കുറിച്ച ചിത്രത്തിനും മറ്റൊരു പുരസ്‌കാരം ലഭിച്ചിരിക്കുകയാണ്.മികച്ച നവാഗത പ്രതിഭയ്ക്കുള്ള 42-ാമത് കേരള ഫിലിം ക്രിട്ടിക്‌സ് അവാര്‍ഡാണ് പ്രണവിന് ആദിയിലൂടെ ലഭിച്ചിരിക്കുന്നത്. ഒപ്പം മികച്ച നടനായി മോഹന്‍ലാലിനും പുരസ്‌കാരം ലഭിച്ചു. ഒരു വീട്ടിലേക്ക് ഒന്നിച്ച് രണ്ട് പുരസ്‌കാരങ്ങള് വന്നതിന്റെ സന്തോഷത്തിലാണ് ആരാധകരും.\nപ്രണവിന്റെ അടുത്ത സിനിമ\nനിലവില് മോഹന്‍ലാലിനൊപ്പം മരക്കാര് അറബിക്കടലിന്റെ സിംഹം എന്ന ചിത്രത്തിലും പ്രണവ് അഭിനയിച്ചിരുന്നു. പ്രിയദര്‍ശന് സംവിധാനം ചെയ്യുന്ന ചിത്രത്തില് മോഹന്‍ലാല് അവതരിപ്പിക്കുന്ന കുഞ്ഞാലി മരക്കാരുടെ ചെറുപ്പക്കാലമാണ് പ്രണവ് അവതരിപ്പിക്കുന്നത്.\nചിത്രീകരണം പൂര്‍ത്തിയാക്കി പോസ്റ്റ് പ്രൊഡക്ഷന് വര്‍ക്കുകള് നടക്കുകയാണ്. പ്രണവ് നായകനാവുന്ന മറ്റൊരു സിനിമ കൂടി വരുന്നതായി റിപ്പോര്‍ട്ടുകള് നേരത്തെ വന്നിരുന്നു. നിരവധി സംവിധായകര് പ്രണവിനെ സമീപിച്ചിരിക്കുകയാണെന്നും താരപുത്രന് ഏത് സിനിമയാണ് തിരഞ്ഞെടുത്തത് എന്ന കാര്യത്തെ കുറിച്ച് വ്യക്തതയില്ല. പ്രണവിന്റെ പുതിയ സിനിമയ്ക്ക് വേണ്ടിയുള്ള കാത്തിരിപ്പിലാണ് ആരാധകര്.\nപ്രണവിന്‍റെ രണ്ടാമത്തെ സിനിമ കാണാനെത്തുന്നവരോട് അരുണ് ഗോപിക്ക് പറയാനുള്ളത്? അഭ്യര്‍ത്ഥന കൂടിയാണ്!\nRead more about: arun gopi pranav mohanlal പ്രണവ് മോഹന്‍ലാല് അരുണ് ഗോപി\nArun Gopi opens about Pranav Mohanlal


shane nigam: ഇടപെട്ട് സിദ്ധിഖ്, വിലക്ക് നീക്കാൻ ചർച്ച; ഷെയ്നുമായി കൂടിക്കാഴ്ച നടത്തി അമ്മ ഭാരവാഹികൾ - actor shane nigam met amma members in presence of senior actor siddique at aluva | Samayam Malayalam\nactor shane nigam met amma members in presence of senior actor siddique at aluva\nഇടപെട്ട് സിദ്ധിഖ്, വിലക്ക് നീക്കാൻ ചർച്ച; ഷെയ്നുമായി കൂടിക്കാഴ്ച നടത്തി അമ്മ ഭാരവാഹികൾ\nDeepu Divakaran | Samayam Malayalam | Updated: 08 Dec 2019, 08:30:00 AM\nനടൻ സിദ്ധിഖിൻ്റെ ആലുവയിലെ വസതിയിൽ നടന്ന ചർച്ചയിൽ അമ്മയെ പ്രതിനിധീകരിച്ച് ജനറൽ സെക്രട്ടറി ഇടവേള ബാബു പങ്കെടുത്തു. വെയിൽ, കുര്‍ബാനി, ഉല്ലാസം എന്നീ സിനിമകള് പൂര്‍ത്തിയാക്കാൻ സഹകരിക്കുമെന്ന് ഷെയ്ൻ.\nകൊച്ചി: യുവനടൻ ഷെയ്ൻ നിഗവുമായി ബന്ധപ്പെട്ട സിനിമത്തര്‍ക്കം ഒത്തുതീര്‍പ്പിലേക്ക് എന്ന് റിപ്പോര്‍ട്ട്. നടൻ ഷെയ്ൻ നിഗം അമ്മ ഭാരവാഹികളുമായി ചര്‍ച്ച നടത്തി. നടൻ സിദ്ധിഖിൻ്റെ മധ്യസ്ഥതയിൽ നടന്ന ചര്‍ച്ചയിൽ മുടങ്ങിയ സിനിമകള് പൂര്‍ത്തിയാക്കാൻ സഹകരിക്കുമെന്ന് ഷെയ്ൻ അറിയിച്ചുവെന്നാണ് റിപ്പോര്‍ട്ട്. അമ്മയുമായുള്ള വിവിധ വിഷയങ്ങളിൽ മുമ്പും സിദ്ധിഖ് നിര്‍ണായക ഇടപെടൽ നടത്തിയിട്ടുണ്ട്.\nഇന്നലെ രാത്രി സിദ്ധിഖിൻ്റെ ആലുവയിലെ വസതിയിലാണ് ചര്‍ച്ച നടന്നത്. ജനറൽ സെക്രട്ടറി ഇടവേള ബാബുവാണ് ചര്‍ച്ചയിൽ അമ്മ സംഘടനയെ പ്രതിനിധീകരിച്ചത്. മുടങ്ങിയ സിനിമകളായ വെയിൽ, കുര്‍ബാനി, ഉല്ലാസം എന്നീ സിനിമകള് പൂര്‍ത്തിയാക്കാൻ സഹകരിക്കുമെന്ന് ഷെയ്ൻ അമ്മ ഭാരവാഹികളെ അറിയിച്ചു. അമ്മ ഭാരവാഹികള് ഉടൻ ഫെഫ്കയുമായി ചര്‍ച്ച നടത്തും. ചര്‍ച്ചകളിലെ തീരുമാനം പ്രൊഡ്യൂസേഴ്സ് അസോസിയേഷൻ ഭാരവാഹികളെ അറിയിക്കാനാണ് അമ്മ ഭാരവാഹികളുടെ തീരുമാനം.\nAlso Read:'ഷെയ്ൻ വാപ്പച്ചിയുടെ നൈര്‍മല്യമുള്ള മകനല്ല എന്ന് ഞങ്ങള് ഒരേ സ്വരത്തില് പറഞ്ഞു , അബിക്ക അന്നൊത്തിരി ക്ഷമ ചോദിച്ചു'\nപ്രൊഡ്യൂസേഴ്സ് അസോസിയേഷൻ ഷെയ്ൻ നിഗത്തിന് വിലക്ക് ഏര്‍പ്പെടുത്തിയതിന് പിന്നാലെ വിഷയത്തിൽ അമ്മ ഇടപെടുമെന്ന റിപ്പോര്‍ട്ടുകള് പുറത്തുവന്നിരുന്നു. രാജസ്ഥാനിലെ അജ്മീറിലായിരുന്ന നടൻ ഷെയ്‍ൻ നിഗം രണ്ട് ദിവസം മുമ്പാണ് കേരളത്തിൽ എത്തിയത്.\nAlso Read:'പ്രതിഫലേച്ഛയില്ലാതെ സ്വപ്നത്തിനൊപ്പം കൂടെ നിന്ന നെഞ്ച് നിറയെ സ്നേഹമുള്ള മനുഷ്യനാണ് ഷെയ്ൻ നിഗം'\nനവംബര് 28 നാണ് പ്രോഡ്യൂസേഴ്സ് അസോസിയേഷന് ഷെയൻ നിഗത്തിന് വിലക്ക് ഏര്‍പ്പെടുത്തിയത്. വെയിൽ, കുർബാനി സിനിമകൾ ഉപേക്ഷിക്കുമെന്നും ഇതുവരെ ചെലവായ തുക ഷെയിനിൽ നിന്ന് ഈടാക്കുമെന്നും പ്രോഡ്യൂസേഴ്സ് അസോസിയേഷന് അറിയിച്ചിരുന്നു. ഈ പണം നൽകാതെ ഷെയിനിനെ ഇനി ഒരു സിനിമയിലും സഹകരിപ്പിക്കില്ലെന്നായിരുന്നു അസോസിയേഷൻ്റെ നിലപാട്.\nബാലതാരങ്ങളായി തിളങ്ങിയ ശേഷം നായികമാരായി മിന്നിയ ഈ നടിമാ‍രെ ഓര്‍ക്കുന്നുണ്ടോ? ആര്‍ട്ടിക്കിള് ഷോ\nഷെയ്ൻ നിഗം അമ്മ Siddique shane nigam issue shane nigam Mollywood Malayalam films amma\nWeb Title : actor shane nigam met amma members in presence of senior actor siddique at aluva\nMalappuramവിമാനാപകടം: പ്രധാനമന്ത്രി നരേന്ദ്ര മോദി മുഖ്യമന്ത്രിയെ വിളിച്ച് വിശദാംശങ്ങൾ ആരാഞ്ഞു\nIndiaസിഖുകാരന്റെ മുടിയിൽ പിടിച്ച് വലിച്ചിഴച്ച് പോലീസ്; അന്വേഷണത്തിന് ഉത്തരവ്\nMalappuramകരിപ്പൂരിൽ അപകടത്തിൽപെട്ട വിമാനത്തിൽ ഉണ്ടായിരുന്ന യാത്രക്കാർ ഇവരാണ്...\nMalappuramകരിപ്പൂരിലെ അപകടകാരണം കനത്ത മഴ; രക്ഷാപ്രവർത്തനത്തിനും മഴ തടസമാകുന്നു\nMalappuramകരിപ്പൂര് വിമാന അപകടം; രക്ഷിതാക്കളെ കാണാതെ വിങ്ങിപ്പൊട്ടി 10 കുരുന്നുകള്!


ഉപ്പ് മുതല് സോപ്പ് വരെ; 14 വിഭവങ്ങളുമായി ഏപ്രിലിലെ 'സ്പെഷല് കിറ്റ്' വിതരണം തിങ്കളാഴ്ച മുതല് - കണ്ണൂരാൻ വാർത്ത\nHome Unlabelled ഉപ്പ് മുതല് സോപ്പ് വരെ; 14 വിഭവങ്ങളുമായി ഏപ്രിലിലെ 'സ്പെഷല് കിറ്റ്' വിതരണം തിങ്കളാഴ്ച മുതല്\nഉപ്പ് മുതല് സോപ്പ് വരെ; 14 വിഭവങ്ങളുമായി ഏപ്രിലിലെ 'സ്പെഷല് കിറ്റ്' വിതരണം തിങ്കളാഴ്ച മുതല്\nതിരുവനന്തപുരം: കിറ്റിന്‍റെ പേരില് പ്രതിപക്ഷവും ഭരണപക്ഷവും കൊമ്ബുകോര്‍ക്കുന്നതിനിടെ ഏപ്രില് മാസത്തെ സൗജന്യ ഭക്ഷ്യക്കിറ്റിെന്‍റ വിതരണം തിങ്കളാഴ്ച ആരംഭിക്കും. ഭക്ഷ്യവകുപ്പ് തെരഞ്ഞെടുപ്പ് കമീഷന് നല്‍കിയ വിശദീകരണത്തില് കമീഷന് മറുപടി അറിയിക്കാത്ത സാഹചര്യത്തിലാണ് 14 ഭക്ഷ്യധാന്യങ്ങളടങ്ങിയ സൗജന്യ 'സ്പെഷല് കിറ്റ്' വിതരണം തിങ്കളാഴ്ച മുതല് ആരംഭിക്കാന് ഭക്ഷ്യവകുപ്പ് തീരുമാനിച്ചത്. കിറ്റുകള് റേഷന് കടകളിലെത്തി.\nരാവിലെയോടെ ഇ-പോസ് മെഷീനില് ക്രമീകരണങ്ങള് വരുത്തി അന്ത്യോദയ അന്നയോജന വിഭാഗങ്ങള്‍ക്ക് (മഞ്ഞക്കാര്‍ഡ്) ആദ്യഘട്ട കിറ്റുകള് വിതരണം ചെയ്യും. 20 ദിവസം കൊണ്ട് സംസ്ഥാനത്തെ എല്ലാ വിഭാഗത്തിനുമുള്ള ഏപ്രിലിലെ കിറ്റ് വിതരണം പൂര്‍ത്തിയാക്കും.മാര്‍ച്ച് മാസത്തെ കിറ്റും ലഭിക്കും. ഫെബ്രുവരിയിലെ കിറ്റ് ഈ മാസം 31 വരെ വാങ്ങാം. 80 ലക്ഷത്തോളം പേര് ഇതിനകം ഫെബ്രുവരിയിലെ കിറ്റ് കൈപ്പറ്റി.\nഏപ്രില് മാസത്തെ സ്പെഷല് കിറ്റ് ഈ മാസം 25 മുതല് വിതരണം ചെയ്യാനായിരുന്നു ആലോചന. എന്നാല്, ഇത് പെരുമാറ്റച്ചട്ട ലംഘനമാണെന്ന് കാട്ടി പ്രതിപക്ഷ നേതാവ് രമേശ് ചെന്നിത്തല തെരഞ്ഞെടുപ്പ് കമീഷന് പരാതി നല്‍കി. ഇതില് കമീഷന് സര്‍ക്കാറിനോട് വിശദീകരണവും തേടി. കോവിഡ് കാലത്തിെന്‍റ തുടര്‍ച്ചയായാണ് കിറ്റ് വിതരണമെന്നും ജനുവരി, ഫെബ്രുവരി, മാര്‍ച്ച്, ഏപ്രില് മാസങ്ങളില് വിതരണം ചെയ്യാന് ഫെബ്രുവരി 16ന് സര്‍ക്കാര് ഉത്തരവിറക്കിയിരുന്നെന്നും ഭക്ഷ്യസെക്രട്ടറി കമീഷനെ അറിയിച്ചു.\nഏപ്രിലില് വിശേഷദിനങ്ങള് വരുന്നത് പ്രമാണിച്ച് ആ മാസത്തില് വിതരണം ചെയ്യുന്ന കിറ്റില് 14 ഇന ഭക്ഷ്യധാന്യങ്ങള് ഉള്‍പ്പെടുത്താന് ഫെബ്രുവരിയിലെ മന്ത്രിസഭാ യോഗമാണ് തീരുമാനിച്ചത്. നാലുമാസത്തെ ഭക്ഷ്യക്കിറ്റിന് 1475.50 കോടിയാണ് ആകെ ചെലവ് പ്രതീക്ഷിക്കുന്നത്. വിഷുവിന് മുമ്ബ് കിറ്റ് എത്തിക്കുന്നതിെന്‍റ ഭാഗമായാണ് 25ഓടെ വിതരണം ആരംഭിക്കാന് നിശ്ചയിച്ചതെന്നും ഭക്ഷ്യസെക്രട്ടറി പി. വേണുഗോപാല് കമീഷനെ അറിയിച്ചു. മാര്‍ച്ച്, ഏപ്രില് മാസത്തെ സ്പെഷല് അരി വിതരണം തടഞ്ഞ കമീഷന് നടപടിക്കെതിരെ ഹൈകോടതിയെ സമീപിക്കാനാണ് സര്‍ക്കാര് തീരുമാനം. ഇതുസംബന്ധിച്ച് അഡ്വക്കറ്റ് ജനറലുമായുള്ള ചര്‍ച്ചകള് പൂര്‍ത്തിയായി.\nഏപ്രില് കിറ്റിലെ സാധനങ്ങള്\n1. പഞ്ചസാര -ഒരു കിലോഗ്രാം\n2. കടല -500 ഗ്രാം\n3. ചെറുപയര് -500 ഗ്രാം\n4. ഉഴുന്ന് -500 ഗ്രാം\n5. തുവരപ്പരിപ്പ് -250 ഗ്രാം\n6. വെളിച്ചെണ്ണ -അര ലിറ്റര്\n7. തേയില -100 ഗ്രാം\n8. മുളകുപൊടി -100 ഗ്രാം\n9. ആട്ട -ഒരു കിലോ\n10. മല്ലിപ്പൊടി -100 ഗ്രാം\n11.മഞ്ഞള്‍പൊടി -100 ഗ്രാം\n12. സോപ്പ് -രണ്ടെണ്ണം\n13. ഉപ്പ് -ഒരു കിലോഗ്രാം\n14. കടുക് / ഉലുവ -100 ഗ്രാം


ഇമോജികളും ഇമോട്ടിക്കോണുകളും: ഒരു പുത്തൻ ഭാഷ - NowNext\nആശയവിനിമയം എന്നും പരിണമിച്ച് കൊണ്ടിരിക്കും. ശബ്ദങ്ങളിലൂടെ കാര്യങ്ങൾ പറഞ്ഞുകൊണ്ടിരുന്ന കാലം പിന്നീട് വരയും എഴുത്തുമൊക്കെയായി, ഇന്ന് നവമാധ്യമങ്ങളുടെ ലോകസമൂഹത്തിൽ വന്നു നിൽക്കുന്നു. ഇന്ന് നമുക്ക് വ്യക്തമായ ഭാഷകളും ലിപികളും വാക്കുകളും എല്ലാമുണ്ട്. ലോകത്തെ ആരോട് പോലും സംസാരിക്കാൻ ആഗോള ഭാഷയായ ഇംഗ്ലീഷ് ഉണ്ട്. പക്ഷെ, ആശയവിനിമയം കേവലം വാക്കുകളിലൂടെയല്ലല്ലോ.\nവാങ്മയമല്ലാത്ത, ആംഗ്യങ്ങളിലൂടെയും, ശബ്ദത്തിന്റെ ഉയർച്ച-താഴ്ചയിൽ നിന്നും, മുഖഭാവങ്ങളിൽ നിന്നുമൊക്കെയാണ് നമുക്ക് ഓരോ വാക്കിന്റെയും സന്ദർഭവും അർത്ഥവും ഗ്രഹിക്കാൻ സാധിക്കുക. പരീക്ഷക്ക് നല്ല മാർക്ക് വാങ്ങി വരുന്ന മകനെ സ്നേഹത്തോടെ ‘മോനേ!’ എന്ന് വിളിക്കുന്നതും, താഴോട്ടു വന്നു ഭക്ഷണം കഴിക്കാനായി മകനെ വിളിക്കാൻ ‘മോനേ?’ എന്ന് വിളിക്കുന്നതും, അനുസരണക്കേടിനു പരാതികൾ സ്‌കൂളിൽ നിന്ന് കിട്ടിയതിനു ശേഷം ശകാരിക്കാനായൊരുങ്ങി വിളിക്കുന്ന ‘മോനേ!’ എന്നതിനുമൊക്കെ വ്യത്യാസങ്ങളുണ്ടെന്നു പറയേണ്ടതില്ലല്ലോ. അപ്പോൾ ഇന്ന് മെസേജുകളിലൂടെയും ലിഖിത സന്ദേശ മുഖാന്തരവും മാത്രം വിനിമയം നടക്കുന്നത് എങ്ങനെയാണ് സാധ്യമാകുക? അവിടെയാണ് ഇമോജികളും ഇമോട്ടിക്കോണുകളും രക്ഷയ്ക്കെത്തുന്നത്. ഇന്നത്തെ തലമുറയ്ക്ക് ഇവ പരിചയമുള്ള വാക്കുകളാകാം. പക്ഷെ അവരിലെ പലർക്കും ഇവ തമ്മിലുള്ള വ്യത്യാസമെന്തെന്നറിയില്ല!\nഇമോട്ടിക്കോണുകളാണ് ആദ്യം ജന്മമെടുക്കുന്നത്. അവ വെറും ചിഹ്നങ്ങളാണ്, അതായത് ആശ്ചര്യചിഹ്നമോ, ചോദ്യചിഹ്നമോ, അക്ഷരങ്ങളോ, അക്കങ്ങളോ ഒക്കെ ഉപയോഗിച്ച് ഒരു ഭാവത്തിന്റെയോ വികാരത്തിന്റെയോ സൂചകമായി ഒരു രൂപം നിർമ്മിക്കുന്നു! : D ഇത്രേയുള്ളൂ സംഗതി ; ) ഇമോഷണൽ ഐക്കൺ എന്നതാണ് ചുരുങ്ങി ഇമോട്ടിക്കോണുകളായത്. കീബോർഡിന്റെ പരിമിതികൾ കൊണ്ട് തന്നെ, പലപ്പോഴും ഇവയെ നെടുങ്ങനെ വച്ച് വായിക്കേണ്ടി വരും :'( : P\nഇമോജികൾ ഒത്തിരി കൂടി പുതുതായി പുരോഗമിച്ചുണ്ടായതാണ്. എന്നാൽ അവയുടെ വളർച്ച വളരെ വേഗത്തിലായിരുന്നു ഇവ ചിഹ്നങ്ങളല്ലാ – മറിച്ച് മുഖങ്ങളുടെയും ☺, ഭാവങ്ങളുടെയും ☹, വസ്തുക്കളുടേയുമെല്ലാം ♟, ഫോട്ടോഗ്രാഫുകൾ പോലെയുള്ള ഡിജിറ്റൽ രൂപങ്ങളാണ്. 1999ലാണ് ഇവ രൂപംകൊള്ളുന്നത്. എന്നാൽ ഇന്ന്, സന്ദേശവാഹിനികളായ ഏതൊരു ആപ്പ്ലിക്കേഷൻ എടുത്താലും അവയിൽ ഇമോജികൾ ഉണ്ടാകുമെന്നു തീർച്ചയാണ്. ഓരോ ആപ്പിനും അവയുടേതായ ഇമോജികളാണ്! യൂണികോഡിൽ ക്രോഡീകരിക്കപ്പെട്ടിട്ടുള്ളത് കൊണ്ട് തന്നെ പല മൊബൈലുകളിൽ നിന്നായാലും തടസ്സമില്ലാതെ ഇമോജികൾ അയക്കാൻ പറ്റും. സാംസങ് ഗാലക്‌സിയിൽ നിന്ന് ഐഫോണിലേക്ക് അയച്ചാലും നോ പ്രോബ്‌സ്!\nകൊച്ചിൻ യൂണിവേഴ്സിറ്റിയിൽ അസിസ്റ്റന്റ് പ്രൊഫസർ


CPIM MLA Insulted Sub Collector | 'ചുമ്മാ ബുദ്ധിയും ബോധവും ഇല്ലാത്തതിനെയെല്ലാം ഇങ്ങോട്ട് വിട്ടും... ഒരു ഐഎഎസ് കിട്ടിയെന്ന് പറഞ്ഞ്, അവള് ഇതെല്ലാം വായിച്ച് പഠിക്കണ്ടേ'; എൻഒസി വാങ്ങാതെ പണിയുന്ന കെട്ടിടത്തിന് സ്റ്റോപ്പ് മെമോ നൽകിയ ദേവികുളം സബ് കലക്ടറെ അധിക്ഷേപിച്ച് എസ് രാജേന്ദ്രൻ എംഎൽഎ; കൈയേറ്റക്കാർക്ക് വിടുപണി ചെയ്യാത്തെ തെറിപ്പിക്കുന്നത് പതിവാക്കിയ ഇടതു എംഎൽഎയുടെ പുതിയ 'നവേത്ഥാന വിപ്ലവം' ഇങ്ങനെ - MarunadanMalayalee.com\nFebruary 09, 201910:33 AM IST Permalink\nഇടുക്കി: മൂന്നാറിലെ കൈയേറ്റക്കാർക്കും റിസോർട്ട് മാഫിയകൾക്കും വിടുപണി ചെയ്യുന്നത് ജീവിതചര്യ ആക്കിയ ജനപ്രതിനിധിയാണ് ദേവികുളം എംഎൽഎ എസ് രാജേന്ദ്രൻ. അദ്ദേഹം പലതവണ തന്റെ പ്രവർത്തിയിലൂടെ ഇക്കാര്യം തെളിയിച്ചിട്ടുണ്ട്. തൊഴിലാളികൾക്കൊപ്പമാണ് എന്നു പറയുമ്പോൾ തന്നെ മുതലാൡമാർക്കൊപ്പം ചേർന്ന് വഞ്ചിച്ചു എന്ന ആരോപണവും മൂന്നാറിലെ പെമ്പിളൈ ഒരുമൈ സമരത്തിലൂടെ രാജേന്ദ്രൻ് നേരിടുന്നുണ്ട്. കൈയേറ്റക്കാർക്കെതിരെ ശക്തമായ നടപടി സ്വീകരിച്ച ശ്രീരാം വെങ്കിട്ടരാമനെയും വി ആർ പ്രേംകുമാറിനെയും കസേരയിൽ നിന്നും തെറുപ്പിക്കാൻ സർക്കാറിൽ സമ്മർദ്ദം ശക്തമാക്കിയത് ഈ സിപിഎം എംഎൽഎയാണ്. ഇപ്പോഴിതാ അനധികൃത നിർമ്മാണങ്ങൾക്കെതിരെ ശക്തമായ നടപടി സ്വീകരിക്കുന്ന മൂന്നാർ സബ് കലക്ടർ ഡോ. രേണുരാജിനെതിരെയും എസ് രാജേന്ദ്രൻ രംഗത്തെത്തി.\nവനിതാ മതിൽ നടത്തി സ്ത്രീശാക്തീകരണ പ്രവർത്തനങ്ങളിൽ ഏർപ്പെട്ടിരിക്കുന്ന ഇടതു മുന്നണിയിലെ എംഎൽഎ ഒരു വനിതാ ഐഎഎസ് ഉദ്യോഗസ്ഥയെ അവഹേളിച്ചുകൊണ്ടാണ് രംഗത്തുവന്നത്. റവന്യൂ വകുപ്പിന്റെ അനുമതി ഇല്ലാതെ പഞ്ചായത്ത് നടത്തുന്ന കെട്ടിടത്തിന് സ്റ്റോപ്പ് മെമോ നൽകിയ സബ് കലക്ടറുടെ നടപടിയാണ് എംഎൽഎയെ ചൊടിപ്പിച്ചത്. ഇതോടെ രേണു രാജിനെ അധിക്ഷേപിച്ചു കൊണ്ട് എംഎൽഎ രംഗത്തെത്തുകയായിരുന്നു.\nഇതേ തുടർന്ന് കെട്ടിട നിർമ്മാണം നിർത്തിവയ്ക്കാൻ ദേവികുളം സബ് കളക്ടർ രേണുരാജ് ഉത്തരവിട്ടു. എന്നാൽ സ്റ്റോപ് മെമോ നൽകിയിട്ടും നിർമ്മാണം നടത്തുന്നത് ശ്രദ്ധയിൽപ്പെട്ടതിനെ തുടർന്ന് റവന്യൂ ഉദ്യോഗസ്ഥർ സ്ഥലത്തെത്തി നിർമ്മാണം നിർത്തിവയ്ക്കാൻ ആവശ്യപ്പെടുകയായിരുന്നു. തുടർന്ന് ദേവികുളം എംഎൽഎ എസ് രാജേന്ദ്രൻ അടക്കമുള്ള ജനപ്രതിനിധികൾ പ്രതിഷേധവുമായി രംഗത്തെത്തി. പഞ്ചായത്തിന്റെ അധീനതയിലുള്ള സ്ഥലത്ത് നിർമ്മാണം നടത്തുന്നതിന്റെ ഉത്തരവാദിത്വം പഞ്ചായത്തിനാണെന്നും ബോധമില്ലാത്ത സബ് കളക്ടർ കാര്യങ്ങൾ പഠിക്കണമെന്നും അദ്ദേഹം പറഞ്ഞു.\nജനപ്രതിനിധികൾ അടക്കമുള്ളവർ പ്രതിഷേധവുമായിയെത്തിയതോടെ നിർമ്മാണം തടയാൻ കഴിയാതെ റവന്യൂ ഉദ്യോഗസ്ഥരും മടങ്ങി. പുഴയുടെ തീരങ്ങൾ സംരക്ഷിക്കേണ്ട പഞ്ചായത്ത് അധികൃതർ എംഎൽഎയുടെ ഒത്താശയോടെ നിയമലംഘനം നടത്തുന്നത് വരും ദിവസങ്ങളിൽ വിവാദങ്ങൾക്ക് തിരികൊളുത്തും. ഈ സംഭവത്തോടെല ഡോ.രേണുരാജ് ഐഎഎസും മുൻഗാമികളുടെ വിധിയാണോ കാത്തിരിക്കുന്നതെന്ന ചോദ്യം ഉയർന്നു കഴിഞ്ഞു. കഴിഞ്ഞ എട്ടുവർഷത്തിനിടെ 14 സബ്കളക്ടർമാരാണ് ദേവികുളത്ത് ചുമതല നിർവഹിച്ചത്. രാഷ്ട്രീയകളികളെത്തുടർന്ന് കസേര തെറിച്ച വി ആർ പ്രേംകുമാറിന്റെ പിൻഗാമിയായാണ് തൃശൂർ സബ് കളക്ടറായി ജോലി നോക്കവേ രേണൂ രാഗ് എത്തിയത്.\nസബ് കളക്ടർമാരെ വാഴിക്കാത്ത ഇടമായാണ് ദേവികുളം അറിയപ്പെടുന്നത് 2010 മുതൽ ഇന്നു വരെയുള്ള കണക്കു പരിശോധിക്കുകയാണെങ്കിൽ അഞ്ചു ദിവസം മുതൽ ഏതാനും മാസങ്ങൾ മാത്രമാണ് പല കളക്ടർമാരും ജോലി ചെയ്തിട്ടുള്ളത്. ഒന്നോ രണ്ടോ വർഷത്തിനുള്ളിൽ തെറിച്ചില്ലെങ്കിൽ അതു മഹാഭാഗ്യം. അനീതിക്കെതിരേ ശബ്ദമുയർത്തുന്നവരെ സ്ഥലം മാറ്റി നിശബ്ദരാക്കുന്ന രാഷ്ട്രീയതന്ത്രമാണ് ഇവിടേയും പ്രയോഗിക്കുന്നത്. ഭൂമികൈയേറ്റവും അനധികൃത കെട്ടിട നിർമ്മാണവും വ്യാപകമായ മൂന്നാറിൽ കുറ്റക്കാർക്കെതിരേ നടപടിയെടുത്താൽ അധികം താമസമില്ലാതെ കസേര തെറിക്കുന്ന അവസ്ഥയാണ് ഇവിടെയെത്തുന്ന ഉദ്യോഗസ്ഥർക്ക്.\nരാഷ്ട്രീയക്കാരോട് കൊമ്പു കോർക്കേണ്ടി വന്നതിന്റെ പേരിൽ വെറും മൂന്നു മാസം ജോലി ചെയ്യാനേ 2010 ജൂൺ 23നു ചുമതലയേറ്റ എ ഷിബുവിനായുള്ളൂ. തുടർന്ന് എം ജി രാജമാണിക്യത്തിന് ചാർജ് ഏറ്റെടുക്കേണ്ടി വന്നു. രാജമാണിക്യം ഒന്നര വർഷം സബ് കളക്ടറായി ജോലി നോക്കി. എന്നാൽ 2012 ഏപ്രിൽ 25ന് രാജമാണിക്യം സ്ഥാനം ഒഴിഞ്ഞപ്പോൾ താത്ക്കാലിക ചുമതലയുമായി കൊച്ചുറാണി സേവ്യർ എത്തി. തുടർന്ന് എസ്. വെങ്കിടേശപതി, കെ.എൻ. രവീന്ദ്രൻ, മധു ഗംഗാധർ, ഇ.സി. സ്‌കറിയ, ഡി. രാജൻ സഹായ്, ജി.ആർ. ഗോകുൽ, എസ്. രാജീവ്, സാബിൻ സമീദ്, എൻ.ടി.എൽ. റെഡ്ഡി, ശ്രീറാം വെങ്കട്ടരാമൻ, വി.ആർ. പ്രേംകുമാർ എന്നിവരാണു സബ് കളക്ടർമാരായി ചുമതലയേറ്റത്.\nവെറും അഞ്ചു ദിവസം മാത്രം ദേവികുളം സബ് കളക്ടർ പദവിയിരുന്നത് ഇ സി സ്‌കറിയ ആണ്. ഒരു വർഷവും രണ്ടു മാസവും സബ് കളക്ടറായി ജി ആർ ഗോകുൽ സേവനമനുഷ്ഠിച്ചു. ഗോകുൾ പിന്നീട് ഇടുക്കി ജില്ലാ കളക്ടറായി ചാർജെടുത്തു. എസ്. രാജീവ് രണ്ടു മാസവും, കെ.എൻ. രവീന്ദ്രൻ, എൻ.ടി.എൽ. റെഡ്ഡി എന്നിവർ ഒരു മാസം വീതവും സബ് കലക്ടറായിരുന്നു. എന്നാൽ പിന്നീട് വന്ന ശ്രീറാം വെങ്കട്ടരാമൻ ചങ്കൂറ്റത്തോടെ കയ്യേറ്റക്കാരെ വിറപ്പിക്കാൻ തുടങ്ങിയതോടെ കക്ഷി രാഷ്ട്രീയ ഭേദമന്യേ നേതാക്കൾ ശ്രീറാമിനെതിരേ പടവാളെടുത്തു. മന്ത്രി എം എം മണി, ജോയ്സ് ജോർജ് എംപി, സിപിഎം ജില്ലാ സെക്രട്ടറി കെ കെ ജയചന്ദ്രൻ, ദേവികുളം എംഎൽഎ എസ് രാജേന്ദ്രൻ തുടങ്ങിയവർക്കെതിരേ നടപടി സ്വീകരിച്ചാണ് ശ്രീറാം ഏവരെയും ഞെട്ടിച്ചത്. അതിന്റെ പ്രതിഫലമായി ഉടൻ സ്ഥലംമാറ്റവുമെത്തി.\nഎംപ്ലോയ്മെന്റ് ഡയറക്ടറായി ശ്രീറാം സ്ഥലം മാറിപ്പോയപ്പോൾ 2017 ജൂലൈയിൽ പ്രേം കുമാർ സബ് കളക്ടറായി ചുമതലയേറ്റു. ശ്രീറാം പോയതിന്റെ ആശ്വസത്തിൽ നിന്ന രാഷ്ട്രീയക്കാർക്ക് മേൽ പതിച്ച വെള്ളിടിയായിരുന്നു പ്രേംകുമാർ. ജോയ്സ് ജോർജ് എംപി ഉൾപ്പെട്ട കൊട്ടക്കമ്പൂർ ഭൂമി വിവാദത്തിൽ ശ്രീറാം ശക്തമായ നടപടിയാണ് സ്വീകരിച്ചത്. തുടർന്നുണ്ടായ രാഷ്ട്രീയ സമ്മർദ്ദങ്ങൾക്കു വഴങ്ങാതിരുന്നതിനെത്തുടർന്ന് പ്രേംകുമാറിനെ ഒടുവിൽ ദേവികുളം സബ് കളക്ടർ പദവിയിൽ നിന്ന് ഇപ്പോൾ മാറ്റുകയും ചെയ്തു.\nഒരു വർഷവും മൂന്നുമാസവും ഭൂമാഫിയയെ കിടുകിടാ വിറപ്പിച്ച ശേഷമാണ് പ്രേംകുമാർ മൂന്നാർ ഇറങ്ങിയത്. ഈ സ്ഥാനത്താണ് രേണു രാജ് എത്തിയത്. കോട്ടയം സ്വദേശിനിയായ രേണു 2015 ഐഎഎസ് ബാച്ച് ഉദ്യോഗസ്ഥയാണ്. എംബിബിഎസ് ബിരുദധാരിയായ രേണു ആദ്യചാൻസിൽ തന്നെ രണ്ടാം റാങ്കോടെ സിവിൽ സർവീസ് പരീക്ഷ പാസായ മിടുക്കിയാണ്. തൃശൂരിൽ ക്വാറി മാഫിയയോട് പൊരുതി കൈയടിനേടിയ ശേഷമാണ് ഡോ. രേണു ദേവികുളത്തേക്ക് എത്തിയതും.


ഡ്രൈവര് വേണ്ടാത്ത കാറുകള് യാഥാര്‍ത്ഥ്യമാകുന്നു | Automobiles\nവാഹന നിര്‍മ്മാണ രംഗത്തെ പ്രമുഖരായ മെഴ്‌സിഡീസ് ബെന്‍സ്, ബി.എം.ഡബ്ല്യൂ, ഔഡി എന്നിവയും ഗവേഷണ പ്രവര്‍ത്തനങ്ങള് നടത്തുന്നുണ്ട്. ടെക്‌നോളജി കമ്പനികള് തങ്ങളെ കടത്തിവെട്ടുമോയെന്ന ആശങ്കയിലാണ് അവര്. ഇതിനിടെയാണ് 2020 ല് ഇത്തരം വാഹനങ്ങള് വിപണിയിലിറക്കുമെന്ന പ്രഖ്യാപനവുമായി ഹോണ്ടയും നിസാനും ടൊയോട്ടയും രംഗത്തെത്തിയത്.\nPublished: Dec 28, 2015, 02:16 PM IST\nകടന്നുപോയത് ഡ്രൈവറില്ലാതെ സുരക്ഷിതമായി സ്വയം സഞ്ചരിക്കുന്ന കാറുകള് ഉടന് യാഥാര്‍ത്ഥ്യമാകുമെന്ന് വ്യക്തമാക്കപ്പെട്ട വര്‍ഷം. ജപ്പാനിലെ പ്രമുഖ കാര് നിര്‍മ്മാതാക്കളായ ഹോണ്ട, നിസാന്, ടൊയോട്ട എന്നിവ 2020 ല് ഡ്രൈവര് വേണ്ടാത്ത കാര് വിപണിയിലെത്തിക്കുമെന്ന് പ്രഖ്യാപിച്ചു. ടൊക്യോ മോട്ടോര്‍ഷോയില് ആയിരുന്നു പ്രഖ്യാപനം. മലിനീകരണ തട്ടിപ്പ് വിവാദത്തില്‍പ്പെട്ട ഫോക്‌സ് വാഗണ് വാഹനലോകത്തെ വാര്‍ത്തകളില് നിറഞ്ഞുനിന്നു. പ്രമുഖ സ്മാര്‍ട് ഫോണ് നിര്‍മ്മാതാക്കളായ ആപ്പിള്, ഗൂഗിള് എന്നിവ വാഹന രംഗത്തെ നീക്കങ്ങള് ശക്തമാക്കിയതും ശ്രദ്ധേയമായി. ചെന്നൈയില് ദുരിതം വിതച്ച കനത്ത മഴ വാഹന വ്യവസായത്തെയും ബാധിച്ചു.\nവിവാദത്തില്‍പ്പെട്ട് ഫോക്‌സ് വാഗണ്\nവാഹനമലിനീകരണ പരിശോധനയില് പിടിക്കപ്പെടാതിരിക്കാന് കാറുകളില് കൃത്രിമം കാണിച്ച ഫോക്‌സ്‌വാഗണ് അകപ്പെട്ടത് വന് പ്രതിസന്ധിയില്. പുകപരിശോധന നടത്തുമ്പോള് മലിനീകരണത്തോത് കുറച്ചുകാട്ടാന് ഡീസല് വാഹനങ്ങളില് പ്രത്യേക സോഫ്റ്റ്‌വെയര് ഘടിപ്പിച്ചാണ് ലോകത്തെ രണ്ടാമത്തെ വലിയ വാഹനനിര്‍മ്മാതാക്കളായ ഫോക്‌സ വാഗണ് ചതി ഒപ്പിച്ചത്. ലോകമെമ്പാടും വിറ്റഴിച്ച 1.1 കോടി ഡീസല് കാറുകളില് സോഫ്റ്റ്‌വെയര് ഘടിപ്പിച്ചതായി ജര്‍മനി ആസ്ഥാനമായുള്ള കമ്പനി സമ്മതിച്ചു. പിന്നാലെ യൂറോപ്പില് ഫോക്‌സ്‌വാഗണ് കമ്പനി ഓഹരിവില മൂന്നിലൊന്നായി ഇടിഞ്ഞു. ഇന്റര്‍നാഷണല് കൗണ്‍സില് ഫോര് ക്ലീന് ട്രാന്‍സ്‌പോര്‍ട്ടേഷന് (ഐ.സി.സി.ടി.) ഗവേഷകരാണ് ഫോക്‌സ്‌വാഗണ് കമ്പനിയുടെ തട്ടിപ്പ് പിടിച്ചത്. ഇന്ത്യക്കാരനായ അരവിന്ദ് തിരുവെങ്കിടം ഉള്‍പ്പെട്ട ഗവേഷക സംഘം നടത്തിയ പരിശോധനയിലാണ് തട്ടിപ്പ് കണ്ടെത്തിയത്. വെസ്റ്റ് വെര്‍ജീനിയ സര്‍വകലാശാലയുടെ സെന്റര് ഫേര് ഓള്‍ട്ടര്‍നേറ്റീവ് ഫ്യുവല്‍സ്, എന്‍ജിന്‍സ് ആന്‍ഡ് എമിഷന്‍സിലെ റിസര്‍ച്ച് എന്‍ജിനിയറാണ് 32 കാരനായ അരവിന്ദ്.\nഡ്രൈവര് വേണ്ടാത്ത കാറുകള്\nആപ്പിള്, ടെസ്ല, ഗൂഗിള്, നിസാന് തുടങ്ങിയവയെല്ലാം ഓട്ടോണമസ് അഥവാ സെമി ഓട്ടോണമസ് കാറുകളുടെ വിജയകരമായ പരീക്ഷണ ഓട്ടം വിജയകരമായി നടത്തിക്കൊണ്ടിരിക്കുകയാണ്. ഡ്രൈവര് വേണ്ടാത്ത കാറുകള് വികസിപ്പിക്കുന്നതിനുവേണ്ടി ഗൂഗിളും ഫോര്‍ഡും കൈകോര്‍ക്കുന്നുവെന്ന വാര്‍ത്തയും ഏറെ പ്രതീക്ഷയോടെയാണ് വാഹനലോകം കാണുന്നത്. ഗൂഗിള് ഈ രംഗത്ത് ഏറെ മുന്നേറിക്കഴിഞ്ഞു. വാഹന നിര്‍മ്മാണ രംഗത്തെ പ്രമുഖരായ മെഴ്‌സിഡീസ് ബെന്‍സ്, ബി.എം.ഡബ്ല്യൂ, ഔഡി എന്നിവയും ഗവേഷണ പ്രവര്‍ത്തനങ്ങള് നടത്തുന്നുണ്ട്. ടെക്‌നോളജി കമ്പനികള് തങ്ങളെ കടത്തിവെട്ടുമോയെന്ന ആശങ്കയിലാണ് അവര്. ഇതിനിടെയാണ് 2020 ല് ഇത്തരം വാഹനങ്ങള് വിപണിയിലിറക്കുമെന്ന പ്രഖ്യാപനവുമായി ഹോണ്ടയും നിസാനും ടൊയോട്ടയും രംഗത്തെത്തിയത്. ഡ്രൈവര് വേണ്ടാത്ത കാറുകളുടെ കണ്ണുകളായ പ്രവര്‍ത്തിക്കേണ്ട സെന്‍സറുകള് സ്ഥാപിച്ച റോഡുകളുടെ നിര്‍മ്മാണവും ഇത്തരം കാറുകള് ഉണ്ടാക്കുന്ന നിയമ പ്രശ്‌നങ്ങളും വെല്ലുവിളിയായി വാഹന നിര്‍മ്മാതാക്കളുടെ മുന്നിലുണ്ട്.\nവാഹന വ്യവസായത്തെ തളര്‍ത്തി ചെന്നൈ പ്രളയം\nരാജ്യത്തെ വാഹന നിര്‍മ്മാണത്തിന്റെ 25 ശതമാനം പ്രവര്‍ത്തനങ്ങള് നടക്കുന്ന ചെന്നൈ നഗരത്ത ില് ദുരിതം വിതകച്ച കനത്ത മഴ രാജ്യത്തെ വാഹന വ്യവസായത്തെ കടുത്ത പ്രതിസന്ധിയിലാക്കി. വാഹന നിര്‍മ്മാണം നിര്‍ത്തിവെക്കേണ്ടിവന്ന ഓരോ ദിവസവും നഷ്ടമാക്കിയത് 180 കോടി രൂപവീതം. വാഹന വ്യവസായത്തെ പ്രളയം എത്രകണ്ട് ബാധിച്ചുവെന്ന് വരും ദിവസങ്ങളില് മാത്രമെ വ്യക്തമാകൂ. ഈ വര്‍ഷം വാഹന നിര്‍മ്മാണത്തില് 15 ശതമാനം വര്‍ധനയാണ് പ്രതീക്ഷിച്ചിരുന്നത്. ഈ നേട്ടം കൈവരിക്കാനാകുമോയെന്ന ആശങ്കയിലാണ് നിര്‍മ്മാതാക്കള്.\nവിപണിയില് ഒന്നാമന് ഓള്‍ട്ടോതന്നെ\nമാരുതി സുസുക്കിയുടെ വിലകുറഞ്ഞ ചെറുകാര് ഓട്ടോ തുടര്‍ച്ചയായ പത്താം വര്‍ഷവും വിപണിയിലെ ഒന്നാം സ്ഥാനം നിലനിര്‍ത്തി. 2,49,507 യൂണിറ്റുകളാണ് ഈവര്‍ഷം വിറ്റഴിച്ചത്. സ്വിഫ്റ്റ് ഡിസയറിനാണ് വില്‍പ്പനയില് രണ്ടാം സ്ഥാനം. 2,19,248 യൂണിറ്റുകള് വിറ്റഴിച്ചു. 1,92,376 യൂണിറ്റുകള് വിറ്റഴിച്ച സ്വിഫ്റ്റാണ് മൂന്നാം സ്ഥാനത്ത്. രാജ്യത്ത് വിമകച്ച വില്‍പ്പന കൈവരിച്ച മറ്റ് കാറുകള് ഇവയാണ്. മാരുതി വാഗണ് ആര് (1,55,754), ഹ്യുണ്ടായ് ഐ 20 (1,19,705), ഗ്രാന്‍ഡ് ഐ 10 (1,11,306), മഹീന്ദ്ര ബൊലേറോ (80,914), ഹോണ്ട സിറ്റി (76, 546), മാരുതി സെലേറിയോ (74, 942), മാരുതി സുസുക്കി ഓംനി (72,778).\nവരുന്നത് 25 ലേറെ പുതിയ വാഹനങ്ങള്\nഇന്ത്യയിലെയും വിദേശത്തെയും വാഹന നിര്‍മ്മാതാക്കള് പുതുവര്‍ഷത്തില് 25 ലേറെ പുതിയ വാഹനങ്ങള് വിപണിയിലെത്തിക്കാനാണ് ഒരുങ്ങുന്നത്. ഫിബ്രവരിയില് നടക്കുന്ന ന്യൂഡല്‍ഹി ഓട്ടോ എക്‌സ്‌പോയില് പുത്തന് വാഹനങ്ങള് പ്രദര്‍ശിപ്പിക്കും. മാരുതി സുസുക്കിയുടെ കോംപാക്ട് ക്രോസോവര് ഇഗ്നിസ്, കോംപാക്ട് എസ്.യു.വി വിറ്റാര, വാഗണ് ആര് എം.പി.വി, ടാറ്റയുടെ ചെറുകാര് സീക്ക, മഹീന്ദ്രയുടെ കോംപാക്ട് സ്‌പോര്‍ട് യൂട്ടിലിറ്റി വാഹനം കെ.യു.വി 100, ടാറ്റ നെക്‌സണ് എന്നിവയാണ് 2015 ല് വിപണിയിലെത്തുമെന്ന് പ്രതീക്ഷിക്കുന്ന ജനപ്രിയ വാഹനങ്ങള്. ടാറ്റയുടെ എസ്.യു.വി ഹെക്‌സ, ഹോണ്ടയുടെ കോംപാക്ട് സ്‌പോര്‍ട് യൂട്ടിലിറ്റി വാഹനം ബി.ആര്.വി, ഡാറ്റ്‌സണ് ഗോ ക്രോസ്, ഫിയറ്റ് ക്രൈസ്ലര് ഗ്രാന്‍ഡ് ചെറോക്കി, ജീപ്പ് റാംഗ്ലര്, ഷെവര്‍ലെ സ്പിന് എം.പി.വി തുടങ്ങിയവയാണ് വിപണിയിലെത്തുന്ന യൂട്ടിലിറ്റി വാഹനങ്ങള്. ടൊയോട്ട വയോസ്, പുതിയ ഹ്യുണ്ടായ് സൊണാറ്റ, ബി.എം.ഡബ്ല്യൂ വണ് സീരീസ്, ഫോര്‍ഡ് മസ്താങ്, പുതിയ അക്കോര്‍ഡ്, ഡാറ്റസണ് റെഡി ഗോ എന്നീ സെഡാനുകളും പുതുവര്‍ഷത്തില് വിപണിയിലെത്തും.\nപിടിമുറുക്കി കേന്ദ്രം; കാറുകളുടെ ബോഡിയില് ഇനി 70 ശതമാനം ഗാല്‍വനൈസ്ഡ് സ്റ്റീല്\nചരിത്രത്തിലേക്ക് ഒരു കാര്‍ലേലം


തിരിച്ചുവരവിനൊരുങ്ങി ആശ : Deepika.com Youth News\nവിവാഹശേഷം മോഡലിംഗിലൂടെയായിരുന്നു ആശ അരവിന്ദിന്റെ അരങ്ങേറ്റം. പ്രശസ്തമായ പല ബ്രാന്‍ഡുകളുടെയും പരസ്യങ്ങളിലും ആശയുണ്ട്. അരികെ എന്ന ശ്യാമപ്രസാദിന്റെ സിനിമയിലൂടെ സ്വപ്‌നതുല്യമായ തുടക്കം ലഭിച്ചു. നല്ല കഥാപാത്രങ്ങളിലൂടെ തുടര്‍ന്നും അഭിനയരംഗത്ത് തുടരണമെന്നാണ് ആശയുടെ ആഗ്രഹം. ആശ അരവിന്ദിന്റെ വിശേഷങ്ങളിലേക്ക്...\nവിവാഹശേഷമാണ് ഞാന് മോഡലിംഗ് രംഗത്തെത്തുന്നത്. എങ്കിലും കോളജില് ഷോര്‍ട്ട് ഫിലിമുകളിലും മറ്റും അഭിനയിച്ചിരുന്നു. വിവാഹം കഴിഞ്ഞ ആ മാസം തന്നെയാണ് ടെലിവിഷന് ഇന്‍ഡസ്ട്രിയിലും ചുവടുവയ്ക്കുന്നത്. ഒരു റിയാലിറ്റി ഷോ ആയിരുന്നുവെങ്കിലും സ്വപ്നതുല്യമായ തുടക്കമാണ് ലഭിച്ചത്.\nബെസ്റ്റ് ആക്ടര് ഷോ\nഭര്‍ത്താവിന്റെ സമ്മതത്തോടു കൂടിത്തന്നെയാണ് ബെസ്റ്റ് ആക്ടര് ഷോയില് അപേക്ഷിച്ചത്. ഓഡീഷനില് തിരഞ്ഞെടുക്കപ്പെു. ജഡ്ജിങ്ങ് പാനലില് മുരളി മേനോന് സാറും വി. കെ. പ്രകാശ് സാറും രണ്ടാമത്തെ ഓഡീഷനില് ശ്യാമപ്രസാദ് സാറും ഉണ്ടായിരുന്നു. നന്നായി് ഷോയില് പങ്കെടുക്കാന് സാധിച്ചു. സുരഭിലക്ഷ്മി, സിദ്ധാര്‍ഥ് ശിവ, മുസ്തഫ, ശര്‍മ്മ ഇവരെല്ലാം ബെസ്റ്റ് ആക്ടര് ഷോ വഴി ഉദിച്ച താരങ്ങളാണ്. ഞാന് ഗര്‍ഭിണിയായതിനാല് നാല് എപ്പിസോഡ് കഴിഞ്ഞപ്പോഴേക്കും ഷോയില് നിന്നും വിരമിക്കേണ്ടി വന്നു.\nകുഞ്ഞ് ജനിച്ചതോടുകൂടി ഞാന് ഈ ഫീല്‍ഡ് മറന്നു. കുഞ്ഞിന്റെ കാര്യവും മറ്റുമായി മുഴുവന് ശ്രദ്ധ. ശിഷ്ടകാലം ബംഗലൂരുവില് കുടുംബിനിയായി് തുടരാം എന്നൊക്കെയായിരുന്നു പ്ലാന്. പഠിക്കുന്ന സമയത്താണെങ്കിലും കലാപരമായി ഞാന് സജീവമായിരുന്നില്ല. അച്ഛനും അമ്മയും അത്തരം കാര്യങ്ങളേക്കാളുപരി പഠനത്തിനും പഠനശേഷം ജോലിക്കും മുന്‍ഗണന നല്‍കാനാണ് നിര്‍ദ്ദേശിച്ചത്. പഠനത്തില് ശരാശരി മാര്‍ക്ക് ലഭിക്കുമായിരുന്നു. എന്നാല് എന്റെ ചേച്ചിയും അനിയനും നന്നായി പഠിക്കുമായിരുന്നു.\nനെടുംകുന്നം സെന്റ് തെരേസാസ് കോണ്‍വെന്റ് സ്‌കൂളിലാണ് ഞാന് 10ാം ക്ലാസ് വരെ പഠിച്ചത്. അന്നൊക്കെ പ്രീഡിഗ്രിയായിരുന്നു. അവസാനത്തെ ബാച്ചായിരുന്നു. കോട്ടയം അമലഗിരി കോളജിലാണ് പഠിച്ചത്. ഡിഗ്രിയില് പ്രധാന വിഷയമെടുത്തത് ടൂറിസമായിരുന്നു. ആ സമയത്ത് ടൂറിസത്തിനും ഹോട്ടല് മാനേജ്‌മെന്റിനും നല്ല ഡിമാന്‍ഡായിരുന്നു. അങ്ങനെ ബി.കോം പഠനം അവിടെ പൂര്‍ത്തിയാക്കി. എം.എയ്ക്ക് ബംഗലൂരുവിലെ ക്രൈസ്റ്റ് കോളജില് പഠിച്ചു. പഠനസമയത്ത് ഇന്‍േറണ്‍ഷിപ്പിന്റെ ഭാഗമായി എയര്‍ലൈന് ഫീല്‍ഡ് തിരഞ്ഞെടുത്തു. എന്റെ ഭാവി സ്വപ്‌നവും അതായിരുന്നു. പിന്നീടുള്ള സംശയം എയര്‍പോര്‍ട്ടില് ഗ്രൗണ്ട് ഹാന്‍ഡ്‌ലിങ്ങ് വേണമോ ഒരു ക്രൂ ആവണമോ എന്നായിരുന്നു. അവസാനം എന്റെ ഇഷ്ടപ്രകാരം ഗ്രൗണ്ട് ഹാന്‍ഡ്‌ലിങ്ങ് തന്നെ തിരഞ്ഞെടുത്തു. അതിനു ശേഷം എയര് ഇന്ത്യയില്‍ത്തന്നെ ജോലിയും ലഭിച്ചു.\nവഴി തുറന്നത് ഷോര്‍ട്ട് ഫിലിം\nകുടുംബകാര്യങ്ങളില് മുഴുകിയിരിക്കുമ്പോള് യാദൃച്ഛികമായിാണ് ഒരു ഷോര്‍ട്ട് ഫിലിമില് അഭിനയിച്ചത്. മുരളി മേനോന് സാര് തന്നെയാണ് വിളിച്ചത്. ആ സമയത്ത് എന്റെ മോള്‍ക്ക് മൂന്നു മാസമേ ആയിുള്ളൂ. അതുകൊണ്ട് ബംഗളൂരുവില് നിന്ന് വന്ന് പോകാന് പ്രസായമുണ്ടോയെന്ന സംശയം അവര്‍ക്കുണ്ടായിരുന്നു. ഒരു കന്യാസ്ത്രീ വേഷം അഭിനയിക്കാനായി ഞാന് തിരഞ്ഞെടുക്കപ്പെട്ടു. ബംഗലൂരുവില് നിന്ന് കുഞ്ഞും അരവിന്ദേന്റെ അമ്മയും കൂടിയാണ് ഞാന് ഓഡീഷനില് പങ്കെടുക്കാന് വന്നത്. യൂണിറ്റിലെ ഒരു കണ്‍ട്രോളറുടെ പരിചയത്തിലുള്ള ബംഗലൂരുവിലെ പരസ്യ ഏജന്‍സിക്കു വേണ്ടി എന്റെ പേര് ശിപാര്‍ശ ചെയ്തു. അവര്‍ക്ക് ഒരു മലയാളിയുടെ മുഖം ആവശ്യമായിരുന്നു. ടൈറ്റാന് സൊനാറ്റാ വാച്ചിന്റെ പരസ്യത്തിനു വേണ്ടിയായിന്നു. ഇതൊരു തുടക്കമായിരുന്നു. ഏകദേശം 350ഓളം പരസ്യങ്ങളില് ഇതുവരെയായി് അഭിനയിച്ചിട്ടുണ്ട്. ഇതില് രണ്ടു അന്തര്‍ദേശീയ പരസ്യങ്ങളും ഉള്‍പ്പെടും. കല്യാണ്, അന്നാ അലൂമിനിയം, നെസ്‌ലെ, ഏഷ്യന് പെയിന്റ്‌സ്, മാഗി നൂഡില്‍സ്, നിറപറ, ബ്രാഹ്മിന്‍സ്, കെഎല്‍എം ഗോള്‍ഡ് ലോണ്, ഉജാല, ഐഡിയ, എയര് ടെല് അങ്ങനെ പോകുന്നു.\nകോളജില് പഠിക്കുന്ന സമയത്ത് സുഹൃത്തുക്കള് വഴിയും അല്ലാതെയും അനവധി അവസരങ്ങള് ലഭിച്ചിരുന്നു. വീട്ടില് പറഞ്ഞാല് എന്നെ കൊന്നുകളയും എന്നറിയാവുന്നതുകൊണ്ട് മിണ്ടിയില്ല. ആങ്കറിംഗിന് അവസരം ലഭിച്ചെങ്കിലും വീട്ടില് സമ്മതിക്കില്ലെന്നറിയാവുന്നതു കൊണ്ട് മിണ്ടിയില്ല.\nഇതിനിടെ സിനിമയില് അവസരങ്ങള് വരുന്നുണ്ടായിരുന്നു. യോജിച്ച മേഖലയാണോ എന്ന് കുറെ ആലോചിച്ചു. മുരളി സാര് എന്നെ വീണ്ടും വിളിച്ചു. ശ്യാമപ്രസാദ് സാറിന്റെ അരികെ എന്ന സിനിമയില് അവസരം തരാനായിരുന്നു. മമതയുടെ സുഹൃത്തിന്റെ വേഷം ചെയ്യാന്. ചെറിയ വേഷമായിരുന്നുവെങ്കിലും സ്വപ്‌നതുല്യമായ തുടക്കമാണല്ലോ ലഭിച്ചത്. അതു കഴിഞ്ഞ് ഫ്രൈഡേ എന്ന സിനിമ. കുറെക്കൂടി സീനുകളില് അഭിനയിക്കാന് അവസരമുള്ള വേഷമായിരുന്നു അത്. എന്റെ സുഹൃദ്‌വലയത്തിലുള്ള ചിലരുടെ സിനിമയായതുകൊണ്ട് അതില് അഭിനയിക്കാന് മടിയുണ്ടായിരുന്നില്ല. സിനിമ എങ്ങനെ തിരഞ്ഞെടുക്കണമെന്നു പറഞ്ഞുതരാനൊന്നും ആരും ഉണ്ടായിരുന്നില്ല. എന്താണ് സിനിമയെന്ന് അറിയാന് വന്നതായിരിക്കുമോയെന്ന് നെടുമുടി ചേട്ടന് തമാശയ്ക്ക് എന്നോട് ചോദിച്ചു. നെടുമുടി ചേട്ടന്റെ മകളുടെ വേഷമായിരുന്നു ആ സിനിമയില്.\nപിന്നീട് കുറെ ഓഫറുകള് വന്നു. എങ്ങനെ തിരഞ്ഞെടുക്കണമെന്ന് അറിയില്ലായിരുന്നു. ഇഴുകിച്ചേര്‍ന്ന് അഭിനയിക്കാനും ബുദ്ധിമുട്ടുണ്ടായിരുന്നു. അതിനിടെ ഭര്‍ത്താവ് ജോലി ഉപേക്ഷിച്ച് മസ്‌കറ്റിലേയ്ക്കു പോയപ്പോള് ഞാനും അമ്മയും മോളും നാട്ടിലേക്ക് മടങ്ങി. നാട്ടിലെത്തിയപ്പോഴും പരസ്യങ്ങള് ചെയ്യാന് അവസരങ്ങള് ലഭിച്ചു. ഇഷ്ടവുമായിരുന്നു. ഭര്‍ത്താവിന്റെ വീട്ടില് നിന്നുള്ള സഹകരണം ഉണ്ടായിരുന്നതുകൊണ്ട് ഇതെല്ലാം നടന്നു. ഷൂട്ടിന് ചേന്റെ അമ്മയും ഒപ്പം വരുമായിരുന്നു. ഇതിനിടെ കൊച്ചിയില് ഞാന് ഒരു ജോലിക്കു പോകാന് തുടങ്ങി. ഇടയ്ക്ക് പരസ്യത്തിന് അവസരം ലഭിക്കുമ്പോള് അതിനും പോകും. വീട്ടമ്മയുടെ പരസ്യങ്ങളാണ് കൂടുതലും കിട്ടിയത്. അങ്ങനെ എന്റെ പ്രിയപ്പെട്ട കോട്ടയം വിട്ട് എറണാകുളംകാരിയായി. ആസമയത്താണ് അരികെ, ഫ്രൈഡേ, അന്നയും റസൂലും എന്നീ സിനിമകളില് അവസരം ലഭിക്കുന്നത്. ലോക്പാലിലും അഭിനയിച്ചു. മീരാ ജാസ്മിന്റെ സഹോദരി വേഷത്തില് മിസ് ലേഖാ തരൂര് കാണുന്നത് എന്ന ചിത്രവും ചെയ്തു. 14 സിനിമകളില് അഭിനയിച്ചു.\nഞാന് സെലക്ടീവ് ആണ്\nഞാന് ഏറെ സെലക്ടീവ് ആകുന്നതുകൊണ്ടായിരിക്കാം അധികമൊന്നും അവസരങ്ങള് ലഭിക്കാതിരുന്നത്. അതില് പരിഭവമൊന്നുമില്ല. അര്‍ഹിക്കുന്നതു ദൈവം തരും എന്നു വിചാരിച്ചിരിക്കുന്ന ഒരു കലാകാരിയാണ് ഞാന്. 10 വര്‍ഷം പിടിച്ചുനിന്നില്ലേ. അതു തന്നെ വലിയ ഭാഗ്യമായിട്ടാണ് കരുതുന്നത്. ശ്രീനിവാസേന്റെ കൂടെ നായികാവേഷത്തില് സ്വര്‍ഗത്തേക്കാള് സുന്ദരം എന്ന സിനിമ ചെയ്തത് നല്ലൊരു അനുഭവമായിരുന്നു. സിനിമയുടെ നിര്‍മാതാവ് എന്റെ സുഹൃത്ത് സുജയയാണ് ഈ അവസരം തന്നത്. അവസരങ്ങളില് മിക്കതും ഇത്തരത്തില് സുഹൃത്തുക്കള് വഴിയാണ് ലഭിച്ചിട്ടുള്ളത്. എനിക്ക് ഇഷ്ടപ്പെട്ട സിനിമ ബഷീറിന്റെ പ്രേമലേഖനമാണ്. എന്റെ കഴിവ് കുറച്ചെങ്കിലും അഭിനയിച്ച് ഫലിപ്പിക്കാന് കഴിവുള്ള വേഷമായിരുന്നു. പക്ഷെ സിനിമ പ്രതീക്ഷിച്ചത്ര വിജയം കണ്ടില്ല.\nസ്‌കൂള് പഠനകാലത്ത് ഞാന് ക്ലാസിക്കല് ഡാന്‍സ് പഠിച്ചിുണ്ട്. ഇപ്പോള് വീണയും കര്‍ണാടക സംഗീതവും പഠിക്കുന്നുണ്ട്. എന്റെ ആഗ്രഹങ്ങളെല്ലാം സഫലമാകുന്ന സമയമാണെന്ന് തോന്നുന്നു. കുറച്ചുകൂടി സിനിമയില് സജീവമാകണമെന്ന് ആഗ്രഹമുണ്ട്. ചെറുപ്പത്തില് പപ്പ നാടകരംഗത്തും അമ്മ സ്‌പോര്‍ട്‌സിലും ഉണ്ടായിരുന്നു. പക്ഷേ വേണ്ടത്ര ശോഭിക്കാനായില്ല. ഈ തിരിച്ചറിവാകാം എന്നെ ഇതില് നിന്നെല്ലാം പിന്തിരിപ്പിക്കാന് അവരെ പ്രേരിപ്പിച്ചത്.\nഎനിക്ക് ഒരു ഓണ്‍ലൈന് ബൂട്ടിക്ക് ഉണ്ട്. അതു നന്നായി നടക്കുന്നുണ്ട്. പിന്നെ ഡോക്ടര് ഗംഗാധരന് സാറിന്റെ ജീവിതകഥ സിനിമയാക്കുന്നുണ്ട്. സിദ്ധാര്‍ത്ഥ് ശിവയാണ് സംവിധായകന്. കട്ടപ്പനയിലെ ഋത്വിക് റോഷന്റെ തമിഴ് വരുന്നു. ഈ രണ്ടു സിനികളിലും ഞാന് ഉണ്ട്. പിന്നെ സകലകലാശാലയില് ഞാന് അഭിനയിച്ചിട്ടുണ്ട്. ഓഫറുകള് വരുന്നുണ്ട്. തീരുമാനമായില്ല. കഥയും കഥാപാത്രവും സംവിധായകനെയും ഒക്കെ നോക്കിയ ശേഷം തീരുമാനമെടുക്കും.\nഞാന് അധികം ഫുഡിയല്ല. വളരെ കുറച്ച് മാത്രമാണ് ഭക്ഷണം. ഭക്ഷണം ഉണ്ടാക്കിക്കൊടുക്കാനാണ് കൂടുതല് ഇഷ്ടം. കാര്‍ബോ ഹൈഡ്രേറ്റ് കുറച്ചിട്ടുള്ള ആഹാരമാണ് കൂടുതല് ഉള്‍ക്കൊള്ളിക്കുന്നത്. ഇടയ്ക്ക് യോഗ ചെയ്യാറുണ്ട്. ഡാന്‍സും. നടക്കാന് പോകും. ക്ലാസിക്കല് ഡാന്‍സ് പരിശീലനം വീണ്ടും തുടങ്ങുകയാണ്. അപ്പോള് അതും ഫിറ്റ്‌നസിന്റെ ഭാഗമായി. ശരീരത്തിനും മനസിനും എപ്പോഴും പോസിറ്റീവ് എനര്‍ജി കൊടുക്കാന് ശ്രമിക്കാറുണ്ട്.\nകോട്ടയത്തു ജനിച്ചു വളര്‍ന്നതുകൊണ്ടാകാം നാടന് വിഭവങ്ങളോടാണ് കൂടുതല് ഇഷ്ടം. മീന്‍കറി, ചോറ്, കപ്പ ഇതൊക്കെയാണ് ഏറെ ഇഷ്ടം. വലിയ യാത്രകള് അത്ര ഇഷ്ടമല്ല. കൂടുതലും വീട്ടിലെ കാര്യങ്ങള് നോക്കി ഒതുങ്ങി ഇരിക്കുന്നതാണ് ഇഷ്ടം. സാമ്പ്രാണിത്തിരിയെല്ലാം കത്തിച്ച് ആ സുഗന്ധത്തില് വീട്ടിലിരിക്കാനും പുസ്തകങ്ങള് വായിക്കുവാനുമൊക്കെ ഇഷ്ടമാണ്. അലങ്കാരങ്ങളോടും ചെടികളോടും ഇഷ്ടമുണ്ട്. ഫ്‌ളാറ്റ് ആണെങ്കിലും വീട്ടിനകത്ത് ചെടികള് വച്ചിരിക്കുന്നതുകൊണ്ട് വീട്ടില് കയറി വരുന്നവര്‍ക്ക് മൊത്തത്തില് ഒരു പച്ചപ്പ് തോന്നും.


restrictions-tightened-in-kozhikode-corporatio-covid | പൊതുപരിപാടിയിൽ അഞ്ചുപേരിൽ കൂടുതൽ പങ്കെടുക്കരുത്; നീന്തൽ കുളങ്ങൾ, കളിസ്ഥലങ്ങൾ, ഓഡിറ്റോറിയങ്ങൾ എന്നിവ അടച്ചിടാനും നിർദ്ദേശം; കോഴിക്കോട് കോർപ്പറേഷൻ പരിധിയിൽ വീണ്ടും നിയന്ത്രണങ്ങൾ കടുപ്പിച്ചത് കോവിഡ് വ്യാപനം രൂക്ഷമായ സാഹചര്യത്തിൽ - MarunadanMalayalee.com\nSeptember 27, 202007:04 PM IST Permalink\nകോഴിക്കോട്: കോവിഡ് വ്യാപനം രൂക്ഷമായ സാഹചര്യത്തിൽ കോഴിക്കോട് കോർപ്പറേഷൻ പരിധിയിൽ വീണ്ടും നിയന്ത്രണങ്ങൾ കടുപ്പിച്ചു. പൊതുപരിപാടിയിൽ അഞ്ചുപേരിൽ കൂടുതൽ ആളുകൾ പങ്കെടുക്കരുതെന്നതടക്കം നിയന്ത്രണങ്ങൾ കടുപ്പിച്ച് ജില്ലാ കലക്ടർ ഉത്തരവിറക്കി. 14 ദിവസത്തേക്കാണ് നിയന്ത്രണം. കോവിഡ് പ്രതിരോധ പ്രവർത്തനങ്ങളുടെ ഭാഗമായി മരണാനന്തര ചടങ്ങുകളിൽ പങ്കെടുക്കാൻ അനുവദിക്കുന്നവരുടെ എണ്ണം 20 ആക്കി ചുരുക്കി. നേരത്തെ ഇതിന് ഇളവ് അനുവദിച്ചിരുന്നു. കൂടുതൽ ആളുകൾക്ക് മരണാനന്തര ചടങ്ങുകളിൽ പങ്കെടുക്കാൻ നൽകിയ അനുമതിയാണ് പുതിയ സാഹചര്യത്തിൽ വെട്ടിച്ചുരുക്കിയത്. വിവാഹച്ചടങ്ങുകളിൽ 50 പേരിൽ കൂടുതൽ പേർ പങ്കെടുക്കരുതെന്നും ഉത്തരവിൽ പറയുന്നു. നീന്തൽ കുളങ്ങൾ, കളിസ്ഥലങ്ങൾ, ഓഡിറ്റോറിയങ്ങൾ എന്നിവ അടച്ചിടാനും നിർദ്ദേശിച്ചിട്ടുണ്ട്.\nവിവാഹ ചടങ്ങുകൾക്ക് 50 പേർക്ക് മാത്രമേ പങ്കെടുക്കാനാകു. മരണാനന്തര ചടങ്ങുകൾക്ക് 20 പേർക്കാകും അനുമതി. പങ്കെടുക്കുന്നവരുടെ വിവരങ്ങൾ രജിസ്റ്ററിൽ രേഖപ്പെടുത്തണം. കണ്ടെയിന്മെൻറ് സോൺ പരിധിയിൽ നിന്ന് പുറത്തുപോവുന്നത് കർശനമായി തടയും. ആരാധനാലയങ്ങളിൽ 50 പേർക്ക് മാത്രമാകും പ്രവേശനം. ജിം, ഫുട്ബാൾ ടർഫ്, സ്വിമ്മിങ് പൂൾ, ഓഡിറ്റോറിയം എന്നിവ ഇനിയൊരു അറിയിപ്പുണ്ടാവുന്നത് വരെ തുറക്കാൻ പാടില്ല. മാർക്കറ്റുകൾ, ഷോപ്പിങ് മാളുകൾ, തുറമുഖങ്ങൾ എന്നിവ നിയന്ത്രിത മേഖലകളാക്കി. ആറടി സാമൂഹിക അകലം കർശനമാക്കി. ആളുകൾ കുടുതൽ എത്തുന്ന ഇടങ്ങളിൽ മുതിർന്ന പൊലീസ് ഓഫിസർമാരും ക്യുക്ക് റെസ്പോൺസ് ടീമും ഉണ്ടാവും. കോവിഡ് പ്രോേട്ടാകോൾ കർശനമായി പാലിക്കുന്നുവെന്ന് ഉറപ്പുവരുത്തും.\nകോഴിക്കോട് ജില്ലയിൽ 24 മണിക്കൂറിനിടെ 956 പേർക്കാണ് രോഗബാധ കണ്ടെത്തിയത്. 917 പേർക്ക് സമ്പർക്കത്തിലൂടെയാണ് രോഗബാധ ഉണ്ടായത്. ഇന്നലെ ഇത് 684 ആയിരുന്നു. കഴിഞ്ഞ ഏതാനും ദിവസങ്ങളായി കോഴിക്കോട് രോഗവ്യാപനം രൂക്ഷമാണ്. ഇത് കണക്കിലെടുത്താണ് നിയന്ത്രണങ്ങൾ കടുപ്പിച്ചത്.


Rahul Doshi | ചാനൽ 4ന്റെ ചൈൽഡ് ജീനിയസ് മത്സരത്തിൽ എതിരാളികളെ ബഹുദൂരം തള്ളി വിജയിച്ചത് ലണ്ടനിലെ ഇന്ത്യൻ ബാലൻ; രണ്ടാമതെത്തിയ ആൾ 17 കാർഡുകൾ ഓർത്തിരുന്നപ്പോൾ രാഹുൽ വിജയിച്ചത് 52 കാർഡുകൾ തെറ്റാതെ പറഞ്ഞ്; അസാധാരണക്കാരനായ ബാലനെ പുകഴ്‌ത്തി ബ്രിട്ടീഷ് മാധ്യമങ്ങൾ - MarunadanMalayali.com\nചാനൽ 4ന്റെ ചൈൽഡ് ജീനിയസ് മത്സരത്തിൽ എതിരാളികളെ ബഹുദൂരം തള്ളി വിജയിച്ചത് ലണ്ടനിലെ ഇന്ത്യൻ ബാലൻ; രണ്ടാമതെത്തിയ ആൾ 17 കാർഡുകൾ ഓർത്തിരുന്നപ്പോൾ രാഹുൽ വിജയിച്ചത് 52 കാർഡുകൾ തെറ്റാതെ പറഞ്ഞ്; അസാധാരണക്കാരനായ ബാലനെ പുകഴ്‌ത്തി ബ്രിട്ടീഷ് മാധ്യമങ്ങൾ\nAugust 18, 2017 | 08:57 AM IST | Permalink\nഈ വർഷത്തെ ചൈൽഡ് ജീനിയസ് മത്സരത്തിൽ സ്റ്റാർ ഓഫ് ദി ഇയറായി ലണ്ടനിലെ ബാർനെറ്റിലുള്ള ഇന്ത്യൻ ബാലനായ 12 കാരൻ രാഹുൽ ദോഷി തെരഞ്ഞെടുക്കപ്പെട്ടു. ചാനൽ4ആണ് ഈ മത്സരം നടത്തിയിരിക്കുന്നത്. തന്റെ എതിരാളികളെ ബഹുദൂരം പിന്തള്ളിയാണ് രാഹുൽ ഈ അപൂർവ നേട്ടം കൈവരിച്ചിരിക്കുന്നത്. മത്സരത്തിൽ രണ്ടാമത് എത്തിയ ആൾ 17 കാർഡുകൾ ഓർത്തിരുന്നപ്പോൾ രാഹുൽ വിജയിച്ചത് 52 കാർഡുകൾ തെറ്റാതെ പറഞ്ഞായിരുന്നു. ഇത്തരത്തിൽ അസാധാരണമായ ബുദ്ധിവൈഭവം പ്രകടിപ്പിച്ച ഈ ബാലനെ പുകഴ്‌ത്തി ബ്രിട്ടീഷ് മാധ്യമങ്ങൾ രംഗത്തെത്തുകയും ചെയ്തിരുന്നു.\n162 ഐക്യു സഹിതമാണ് ചാനൽ4ഗെയിം ഷോയുടെ ഈ സീസണിൽ രാഹുൽ തിളങ്ങുന്ന താരമായിത്തീർന്നിരിക്കുന്നത്. വാക്കുകളുടെ സ്‌പെല്ലിങ് തെറ്റാതെ പറഞ്ഞും അസാധാരണായ ഓർമശക്തി പ്രകടിപ്പിച്ചും സങ്കീർണമാ ഗണിത പ്രശ്‌നങ്ങൾക്ക് സെക്കൻഡുകൾക്കുള്ളിൽ ഉത്തരം കണ്ടെത്തിയുമാണ് രാഹുൽ കഴിവ് തെളിയിച്ച് പ്രേക്ഷകരുടെ ആരാധനാ പാത്രമായിത്തീർന്നിരിക്കുന്നത്. 104 പ്ലേയിങ് കാർഡുകൾ കാണിക്കുകയും അത് ഓർമിച്ചെടുക്കാൻ ഒരു മണിക്കൂർ നൽകുകയും ചെയ്തിരുന്നു. ഇതിൽ നിന്നാണ് തെറ്റാതെ 52 കാർഡുകൾ ഈ കൊച്ചുമിടക്കുൻ തെറ്റാതെ കൃത്യമായി ഓർമിച്ചെടുത്തിരിക്കുന്നത്.\nഒമ്പത് വയസുകാരന് ഒരു ചെറിയ തെറ്റ് പറ്റിയാൽ ഇത്രയധികം പരിഹസിക്കാനുണ്ടോ...? ചാനൽ4 ചൈൽഡ് ജീനിയസ് കിരീടം നേടിയ ഇന്ത്യൻ ബാലന്റെ പിതാവിനെതിരെ സോഷ്യൽ മീഡിയ\nഇന്ത്യയുടെ പെരുന്തച്ചന് പ്രിറ്റ്‌സ്‌കർ ആർക്കിടെക്ച്വർ പുരസ്‌ക്കാരം; ദക്ഷിണേഷ്യയിൽ നിന്നും ആദ്യമായി സമ്മാനം സ്വന്തമാക്കുന്നത് പൂനേക്കാരനായ ബാലകൃഷ്ണ ദോഷി\nഎന്നാൽ ഇതിൽ ഒരു കാർഡ് തെറ്റിയതിനെ തുടർന്നായിരുന്ന 52 കാർഡുകൾക്ക് ശേഷം രാഹുൽ എലിമിനേറ്റ് ചെയ്യപ്പെട്ടിരുന്നത്. രണ്ടാം സ്ഥാനത്തെത്തിയ നെറിസക്ക് വെറും 17 കാർഡുകൾ മാത്രമേ തെറ്റാതെ ഓർമിച്ചെടുക്കാൻ സാധിച്ചിരുന്നുള്ളൂ. ഓരോ കാർഡുകളും തന്റെ മകൻ തെറ്റാതെ ഓർമിച്ചെടുത്ത് പറയുന്നത് കണ്ടപ്പോൾ രാഹുലിന്റെ പിതാവ് മിനേഷ് അവിശ്വസനീയമായി അത് നോക്കി നിന്നിരുന്നു. ക്വിസ് മാസ്റ്ററായ റിച്ചാർഡ് ഒസ്മാനും രാഹുലിന്റെ പ്രകടനത്തെ പുകഴ്‌ത്തി രംഗത്തെത്തിയിരുന്നു. ആദ്യത്തെ 52 കാർഡുകൾ ഓർമിച്ചെടുക്കുന്നതിനുള്ള ഒരു ഗെയിം പ്ലാൻ മിനേഷ് രാഹുലുമായി ചേർന്ന് പ്രാക്ടീസ് ചെയ്തിരുന്നു.\nഇത്രയും ഓർമിച്ചെടുക്കാനും ബാക്കിയുള്ളവ വിട്ട് കളയാനുമായിരുന്നു ഇവർ നേരത്തെ പദ്ധതിയിട്ടിരുന്നത്. ഇതിൽ കൂടുൽ ഓർമിക്കാമെന്നുള്ള അത്യാഗ്രഹമൊന്നും തനിക്കില്ലായിരുന്നുവെന്നാണ് രാഹുൽ പ്രതികരിച്ചിരിക്കുന്നത്. എന്നാൽ ഈ വിജയത്തിൽ മതിമറന്ന് പ്രയത്‌നം നിർത്താതെ മുന്നോട്ട് പോകാനും കൂടുതൽ വിജയങ്ങൾ കൈയെത്തിപ്പിടിക്കാനുമാണ് രാഹുൽ തീരുമാനിച്ചിരിക്കുന്നത്. താൻ പരമാവധി നല്ല രീതിയിൽ കളിച്ചുവെന്നും പിതാവിന്റെ ഉപദേശം നന്നായി പ്രവർത്തിച്ചുവെന്നും രാഹുൽ മത്സരത്തിന് ശേഷം മിനേഷിനോട് പറഞ്ഞിരുന്നു. രാഹുലിന് 162 ഐക്യുവാണുള്ളത്. ഇത് ആൽബർട്ട് ഐൻസ്റ്റീൻ, സ്റ്റീഫൻ ഹോക്കിങ് എന്നിവരേക്കാൾ ഉയർന്നതാണ്. പ്രഫഷണൽ സ്‌നൂക്കർ പ്ലെയറായ പിതാവ് മിനേഷിന്റെ പ്രേരണ മൂലമാണ് രാഹുൽ ഈ ഗെയിമിലേക്കെത്തിയത്. തങ്ങളുടെ മകനെ ഗെയിമിന്റെ പേരിൽ സമ്മർദത്തിലാക്കിയിരുന്നില്ലെന്നാണ് മിനേഷും രാഹുലിന്റെ അമ്മ കോമളും വെളിപ്പെടുത്തുന്നത്.


Swami Prakashananda Passes Away| ശിവഗിരി മുൻ മഠാധിപതി സ്വാമി പ്രകാശാനന്ദ സമാധിയായി| Former chief of Sivagiri mutt Swami Prakashananda passes away – News18 Malayalam\nSwami Prakashananda Passes Away| ശിവഗിരി മുൻ മഠാധിപതി സ്വാമി പ്രകാശാനന്ദ സമാധിയായി\nവര്‍ക്കല ശ്രീനാരായണ മിഷന് ആശുപത്രിയിലായിരുന്നു അന്ത്യം.\nLast Updated : July 07, 2021, 11:16 IST\nതിരുവനന്തപുരം: ശിവഗിരി മുന് മഠാധിപതി സ്വാമി പ്രകാശാനന്ദ സമാധിയായി. 99 വയസ്സായിരുന്നു. അസുഖങ്ങളെ തുടർന്ന് വര്‍ക്കല ശ്രീനാരായണ മിഷന് ആശുപത്രിയിലായിരുന്നു അന്ത്യം. രണ്ടു വർഷത്തോളമായി അസുഖങ്ങളെ തുടർന്ന് ചികിത്സയിലായിരുന്നു. ഇന്നു വൈകിട്ട് അഞ്ചിന് അദ്ദേഹത്തെ സമാധിയിരുത്തുമെന്ന് മഠം അധികൃതർ അറിയിച്ചു.\nദീര്‍ഘകാലം ശിവഗിരി ശ്രീനാരായണ ധർമ സംഘം ട്രസ്റ്റ് പ്രസിഡന്റായിരുന്നു. ശ്രീനാരായണ ഗുരുവിന്റെ ആശയങ്ങളിൽ ആകൃഷ്ടനായി 22ാം വയസിലാണ് പ്രകാശാനന്ദ ശിവഗിരിയിലെത്തുന്നത്. അന്ന് മഠാധിപതിയായിരുന്ന ശങ്കരാനന്ദയുടെ കീഴിലാണ് മഠത്തിൽ വൈദിക പഠനം നടത്തിയത്. ഗുരുദേവനിൽ നിന്നും നേരിട്ട് സന്യാസദീക്ഷ സ്വീകരിച്ചയാളാണ് ശങ്കരാനന്ദ. 35ാം വയസിൽ പ്രകാശാനന്ദ സന്യാസദീഷ സ്വീകരിച്ചു.\nസ്വാമി പ്രകാശാനന്ദ കൊല്ലം പുറവന്തൂർ സ്വദേശിയാണ്. കുമാരൻ എന്നാണ് പൂർവാശ്രമത്തിലെ പേര്. 1922 ഡിസംബറിലാണ് ജനനം. 1977ൽ ജനറൽ സെക്രട്ടറിയായും 2006 മുതൽ പത്തുവർഷം ട്രസ്റ്റ് അധ്യക്ഷ ചുമതലയും വഹിച്ചു. പ്രകാശാനന്ദ പ്രസിന്റായിരുന്നപ്പോഴാണ് ശിവഗിരി ബ്രഹ്മ വിദ്യാലയം സ്ഥാപിച്ചത്. അദ്ദേഹം പ്രസിന്റായിരുന്നപ്പോഴാണ് ശിവഗിരി തീർഥാടനം പ്ലാറ്റിനം ആഘോഷവും ദൈവദശകം ശതാബ്ദി ആഘോഷവും നടന്നത്.\nസ്വാമി പ്രകാശാനന്ദയുടെ നിര്യാണത്തിൽ മുഖ്യമന്ത്രി പിണറായി വിജയൻ അനുശോചനം രേഖപ്പെടുത്തി.\nശിവഗിരി കേന്ദ്രീകരിച്ചായിരുന്നു വലിയൊരു കാലം സ്വാമി പ്രകാശാനന്ദയുടെ പ്രവര്‍ത്തനം. കേന്ദ്ര- സംസ്ഥാന ഭരണ കുടങ്ങളുമായി അടുത്ത ബന്ധം പുലര്‍ത്തിയിരുന്ന പ്രകാശാനന്ദ ഈ അടുപ്പം ശിവഗിരിയുടെ പുരോഗമനത്തിന് ഉപയോഗിക്കുകയും ചെയ്തിരുന്നു. നരേന്ദ്രമോദി പ്രധാന മന്ത്രിയാവുന്നതിന് മുന്‍പ് തന്നെ അദ്ദേഹത്തെ ശിവഗിരിയില് എത്തിച്ചതിന് പിന്നിലും പ്രകാശാനന്ദ ആയിരുന്നു. ജാതി മത സാംസ്‌കാരിക തലങ്ങളില് വലിയ സൗഹൃദ ബന്ധങ്ങളുള്ള വ്യക്തികൂടിയായിരുന്നു സ്വാമി പ്രകാശാനന്ദ. നരേന്ദ്രമോദി, ശ്രീലങ്കൻ പ്രധാനമന്ത്രി അടക്കമുള്ള പ്രശസ്ത വ്യക്തിത്വങ്ങളെ മഠത്തിൽ എത്തിക്കുക വഴി നാരായണഗുരു മഠത്തെ ആഗോള പ്രശസ്തിയിൽ എത്തിക്കാൻ പ്രകാശാനന്ദയ്ക്ക് സാധിച്ചിരുന്നു.\nശിവഗിരി മഠത്തിന്റെ ഭരണവുമായി ബന്ധപ്പെട്ടുണ്ടായ തർക്കങ്ങളിലും സ്വാമി പ്രകാശാനന്ദ ശക്തമായ നിലപാട് സ്വീകരിച്ചിരുന്നു. 1995 ൽ എസ്എൻഡിപിയുടെ സഹായത്തോടെ ഒരു വിഭാഗം സ്വാമിമാർ മഠത്തിന്റെ ഭരണം പിടിക്കാൻ ശ്രമിച്ചപ്പോൾ അതിനെ ശക്തമായി ചെറുക്കാൻ മുന്നിട്ടിറങ്ങിയത് സ്വാമി പ്രകാശാനന്ദയാണ്. ഭരണത്തെ ചൊല്ലിയുള്ള തർക്കം ഒടുവിൽ വർക്കല ശിവഗിരി ആശ്രമത്തിൽ പൊലീസ് നടപടിയുണ്ടാവാൻ വരെ കാരണമായെങ്കിലും വിമതനീക്കത്തെ പ്രകാശനന്ദ ചെറുത്തു.\nഇതിനിടെ സ്വാമി പ്രകാശാനന്ദയെ അന്യായമായി തടങ്കലില് വച്ചിരിക്കുകയാണെന്നുള്‍പ്പെടെ വിവാദങ്ങള് ഉയർന്നിരുന്നു. പ്രകാശാനന്ദയുടെ ജീവന് ഭീഷണിയുണ്ടെന്ന് ആരോപിച്ച് കഴിഞ്ഞ വർഷം ഹൈക്കോടതിയില് ഉൾപ്പെടെ ഹർജി എത്തിയിരുന്നു. പ്രകാശാനന്ദയെ ആശുപത്രി മോര്‍ച്ചറിയോട് ചേര്‍ന്നുള്ള പൊട്ടിപ്പൊളിഞ്ഞ മുറിയില് തള്ളിയിരിക്കുകയാണെന്നും ആരെയും അദ്ദേഹത്തെ കാണാന് അനുവദിക്കില്ലെന്നും ചൂണ്ടാക്കാട്ടി അദ്ദേഹത്തിന്റെ അടുത്ത അനുയായികളില് ഒരാളായ തിരുവനന്തപുരം സ്വദേശി എം വിജേന്ദ്രകുമാര് ആണ് ഹര്‍ജിയുമായി ഹൈക്കോടതിയെ സമീപിച്ചത്.\nFirst published: July 07, 2021, 10:47 IST


ജന്മദിനാഘോഷത്തിന് ഇടയിൽ മുഖത്ത് കേക്ക് തേച്ചു: രോഷാകുലനായ യുവാവ് രണ്ടു പേരെ വെടിവെച്ചു കൊലപ്പെടുത്തി; സംഭവം പഞ്ചാബിൽ. | Kerala Speaks\nജന്മദിനാഘോഷത്തിന് ഇടയിൽ മുഖത്ത് കേക്ക് തേച്ചു: രോഷാകുലനായ യുവാവ് രണ്ടു പേരെ വെടിവെച്ചു കൊലപ്പെടുത്തി; സംഭവം പഞ്ചാബിൽ.\nഅമൃത്സര്: പിറന്നാള് ആഘോഷത്തിനിടയില് കേക്ക് മുഖത്ത് തേച്ചതിനെ തുടര്‍ന്നുണ്ടായ വഴക്കില് രണ്ട് പേര് വെടിയേറ്റ് മരിച്ചു. ബുധനാഴ്ച്ച വൈകുന്നേരം അമൃത്സറിലെ ഒരു ഹോട്ടലിന് പുറത്താണ് സംഭവം. വെടിയേറ്റ രണ്ട് പേരും സംഭവസ്ഥലത്തു വെച്ചു തന്നെ കൊല്ലപ്പെട്ടു. വെടിവെച്ചയാളെ തിരിച്ചറിഞ്ഞതായി പൊലീസ് അറിയിച്ചു.\nമണി ധില്ലോണ് എന്നയാളാണ് വെടിയുതിര്‍ത്തത് എന്നാണ് വിവരം. മണി പൂജാര, വിക്രം എന്നിവരാണ് കൊലപ്പെട്ടത്. സംഭവത്തിന് പിന്നാലെ മണി ധില്ലോണ് ഓടി രക്ഷപ്പെട്ടതായി പൊലീസ് പറയുന്നു. ഇയാള്‍ക്കായുള്ള തിരച്ചില് തുടരുകയാണ്. സുഹൃത്തായ തനുര്‍പ്രീതിന്റെ പിറന്നാള് ആഘോഷത്തിനായാണ് മറ്റുള്ളവര് ഒത്തുകൂടിയത്. ഇയാളെ ഹോട്ടലിന് അകത്തു നിന്ന് പിടികൂടിയിട്ടുണ്ട്. ഹോട്ടലില് സംഘടിപ്പിച്ച പിറന്നാള് ആഘോഷത്തില് 25 പേരെയാണ് തനുപ്രീത് ക്ഷണിച്ചിരുന്നത്.\nആഘോഷത്തിനിടയില് കേക്ക് മുഖത്ത് പുരട്ടിയതിന്റെ പേരില് വഴക്ക് നടന്നിരുന്നതായി ദൃക്സാക്ഷിയെ ഉദ്ധരിച്ച് പൊലീസ് പറയുന്നു. പാര്‍ട്ടി കഴിഞ്ഞതിന് ശേഷം മണി ധില്ലോങ് ഹോട്ടലിന് പുറത്തു വെച്ച് മണി പൂജാരയ്ക്കും വിക്രമിനും നേരെ വെടിയുതിര്‍ക്കുകയായിരുന്നു. വെടിയേറ്റ് വീണ രണ്ട് പേരെയും ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. ഇതിനിടയില് മണി ധില്ലോങ് സംഭവ സ്ഥലത്തു നിന്ന് ഓടി രക്ഷപ്പെടുകയും ചെയ്തു. സംഭവവുമായി ബന്ധപ്പെട്ട് ഇതുവരെ അഞ്ച് പേരെ പിടികൂടിയിട്ടുണ്ടെന്നും ധില്ലോങ്ങിനായുള്ള തിരച്ചില് തുടരുകയാണെന്നും പൊലീസ് അറിയിച്ചു.\nPrevious articleമുഖ്യമന്ത്രിയുടെ പ്രസംഗം കേൾക്കാൻ മൈക്ക് ഓപ്പറേറ്റർ മാത്രം: തൃക്കാക്കരയിലെ നഗരസഭ പരിപാടി വിവാദമാകുന്നു.\nNext articleസാധാരണക്കാർ സൂക്ഷിക്കുക: ചെറിയ പിഴവിന് പോലും വലിയ പിഴ നൽകേണ്ടിവരും; വെഹിക്കിൾ ഇൻസ്പെക്ടർമാർക്കും, പോലീസിനും പിഴ ഈടാക്കാൻ ടാർഗറ്റ് നിശ്ചയിച്ച് സർക്കുലർ പുറത്തിറങ്ങി എന്ന് സൂചന.